YEYINTNGE(CANADA): Tuesday, December 17\nပတ်ဆောင်ဟွာက အင်ဒိုနီးရှားကို ရှုံးနိမ့်၍ မရဟု ပြောကြားခဲ့\nအင်ဒိုနီးရှားနှင့်ပွဲ မတိုင်မီ အစည်းအဝေး၌ ပတ်ဆောင်ဟွာက အင်ဒိုနီးရှားကို ရှုံးနိမ့်၍ မရဟု ပြောကြားခဲ့ကြောင်း မြန်မာအသင်းအုပ်ချုပ်သူ ဦးစိုးမိုး ပြောကြား\nမြန်မာယူ-၂၃ အသင်း၏ အုပ်ချုပ်သူ ဦးစိုးမိုးက တောင်ကိုရီးယားလူမျိုး ပတ်ဆောင်ဟွာ အနေဖြင့် အုပ်စုအဆင့်၌ Head to Head စည်းမျဉ်းဖြင့် ဆုံးဖြတ်မည်ကို မသိရှိခဲ့ဟု ပြောကြားခြင်းမှာ မှန်ကန်မှုမရှိဘဲ ယင်းပွဲမတိုင်မီ ပြုလုပ်ခဲ့သည့် အစည်းအဝေး၌ ၎င်းကိုယ်တိုင်က အင်ဒိုနီးရှားကို ရှုံးနိမ့်၍မရကြောင်း သတိပေးခဲ့သည်ဟု ပြောကြားသည်။\nမြန်မာအသင်းမှာ အင်ဒိုနီးရှားနှင့် ကစားခဲ့သည့် အုပ်စုနောက်ဆုံးပွဲ မတိုင်မီ ခုနစ်မှတ် ရရှိထားပြီး ယင်းပွဲတွင် အနိမ့်ဆုံး သရေရလဒ် ရရှိပါက ဆီမီးဖိုင်နယ် တက်ရောက်နိုင်မည် ဖြစ်သော်လည်း (၁-၀) ဂိုးဖြင့် ရှုံးနိမ့်ခဲ့သောကြောင့် အုပ်စုအဆင့်မှ ထွက်ခဲ့ရသည်။ ယင်းပွဲအပြီး ပြုလုပ်ခဲ့သည့် သတင်းစာ ရှင်းလင်းပွဲတွင် မြန်မာအသင်းနည်းပြချုပ် ပတ်ဆောင်ဟွာက မိမိအနေဖြင့် ပွဲပြီးဆုံးအချိန်အထိ Head to Head စည်းမျဉ်းဖြင့် ဆုံးဖြတ်မည်ကို မသိရှိခဲ့ကြောင်း ထုတ်ဖော်ပြောကြားခဲ့သည်။ ပတ်ဆောင်ဟွာ၏ ပြောကြားမှုကြောင့် မီဒီယာများနှင့် ပရိသတ်များအကြား ဝေဖန်မှုများစွာ ထွက်ပေါ်ခဲ့သည်။ ယင်းပြောကြားချက်နှင့် ပတ်သက်၍ The Daily Eleven သတင်းစာက မြန်မာယူ-၂၃ အသင်းအုပ်ချုပ်သူ ဦးစိုးမိုးအား ဆက်သွယ်မေးမြန်းခဲ့ရာ ၎င်းက "ကိုယ်တို့က Team Manager အစည်းအဝေး တက်ပြီးတော့ အစ်ကိုတို့ တက်လာတဲ့ဟာတွေကို အင်္ဂလိပ်လိုပဲ ရှင်းတာလေ။ အင်္ဂလိပ်လိုက ကိုယ်တို့မတတ်စရာ နားမလည်စရာမှ မရှိတာ။ Regulation ကလည်း အင်္ဂလိပ်လို ရေးလိုက်တာ အစ်ကိုတို့ လက်ထောက်နည်းပြတွေ လုပ်နေတဲ့ ဦးတင်မြင့်အောင်၊ ဦးဇော်ဝင်းထွန်း၊ ဦးမျိုးချစ်တို့ အားလုံးကလည်း အင်္ဂလိပ်လို တတ်တယ်။ ကိုယ်တို့မန်နေဂျာတွေကလည်း အင်္ဂလိပ်လို တတ်တယ်။ ကိုယ်တို့က မန်နေဂျာ အစည်းအဝေး ပြန်လာကတည်းက အဲဒီလို Head To Head လို့တော့ မပြောဖြစ်ဘူး။ Teams Concerned လို့ ပြောဖြစ်တယ်။ အမှတ်တူသွားရင် အုပ်စုမှာ နှစ်သင်းက အမှတ်တူနေရင် အပေါ်တက်ဖို့ Tie ဖြစ်လာရင် အဲဒီနှစ်သင်းရဲ့ ရလဒ်ကို အဓိက ထားယူမယ်ပေါ့။ ဒါဟာဘောလုံးရဲ့ စကားနဲ့ပြောရင် Head To Head ပဲ။ Teams Concerned။ ကိုယ်တို့ အင်ဒိုနီးရှားနဲ့ မကန်ခင် အင်ဒိုနီးရှားက လေးမှတ်၊ အင်ဒိုနီးရှားက ကိုယ်တို့ကို တက်နိုင်ရင် အင်ဒိုနီးရှားက ခုနစ်မှတ်စီ တူသွားရင် ခုနစ်မှတ် ခုနစ်မှတ်ဆိုရင် Teams Concerned ဖြစ်သွားတယ်။ ဒီနှစ်သင်းနဲ့ပဲ ကြည့်ရမှာ။ နောက်ပိုပြီးသေချာတာက ထိုင်းနဲ့ပွဲအပြီးမှာ ဥက္ကဋ္ဌက ထပ်မေးတယ်။ သေချာအောင်၊ မေးတဲ့အချိန်မှာ ကိုယ်တို့ Match Commissioner ကိုထပ်ပြီး တိကျအောင်မေးတယ်။ အစ်ကိုတို့ ထပ်မေးတဲ့အချိန်မှာ MC ကလည်း အဲဒီလိုပဲ ရှင်းပြတယ်။ ရှင်းပြတော့ အစ်ကိုကိုတင်မြင့်အောင်တို့ကိုလည်း ထပ်မေးတယ်။ သူတို့လည်း သိပြီးသား။ အဲဒါကိုလည်း သူတို့နေ့စဉ် လုပ်နေတဲ့ Team Meeting မှာ ပြောပြတယ်။ စကားပြန်လည်း သိတယ်။ လက်ထောက်ကိုရီးယား နည်းပြတွေလည်း သိတယ်။ ကစားသမားတွေ အားလုံးလည်း သိတယ်၊။ သူကိုယ်တိုင် မသိဘူးဆိုတော့ အဲဒါစဉ်းစားကြည့်။ ပွဲရှိတဲ့နေ့က ပွဲမစခင် Team Meeting လုပ်တယ်။ အဲဒီမှာ သူကိုယ်တိုင်ပြောတာ။ အင်ဒိုနီးရှားကို ညံ့တယ်မထင်နဲ့။ ရှေ့ပွဲတွေမှာ အင်ဒိုနီးရှားက မကောင်းပေမယ့် တစ်ဦးချင်းပိုင်းမှာ ငါတို့ထက် Skill ကောင်းတဲ့သူတွေ ပါတယ်။ အဲဒီမှာ ငါတို့က ပေါ့လို့မရဘူး။ သူတို့ကလည်း ရှုံးရင်ထွက်ရမယ်။ နိုင်ရင်တက်ရမယ်ဆိုတော့ Do or Die ကစားမယ်။ ငါတို့ပေါ့လို့ မရဘူး။ ငါတို့သရေမျှောပြီး ကစားလို့ မရဘူးလို့ ပြောခဲ့တယ်။ ငါတို့ ထွက်ရမယ်ဆိုတာ ပြောတယ်။ မသိဘဲနဲ့ ဒီလိုစကားမျိုး ဘယ်လိုပြောမလဲ" ဟု ပြောကြားခဲ့သည်။\nထို့ပြင် ယင်းပွဲစဉ်၌ မြန်မာအသင်း၏ အားထားရသော တိုက်စစ်မှူး ကျော်ကိုကို ပွဲထွက်ကစားသမား စာရင်းတွင် မပါဝင်ခဲ့ခြင်းမှာလည်း ပွဲမတိုင်မီ Team Meeting ၌ ကျော်ကိုကိုက ၎င်းအားခံစစ်တွင် ဆင်းကစားရန် မှာကြားသည့် နည်းစနစ်ပိုင်းနှင့် ပတ်သက်၍ Duty Function အား ပြန်လည်ရှင်းလင်းပေးရန် ပြောဆိုခဲ့ရာ ပတ်ဆောင်ဟွာက ဒေါသတကြီး တုံ့ပြန်ခဲ့ကြောင်း သိရသည်။ အဆိုပါ အစည်းအဝေးသို့ ဘောလုံးအသင်း အောင်နိုင်ရေးဥက္ကဋ္ဌ ဦးအောင်မိုးကျော်လည်း တက်ရောက်ခဲ့ကြောင်း သိရသည်။ မူလက ကျော်ကိုကိုအား ပွဲထွက်ကစားသမား စာရင်း၌ ထည့်သွင်းထားကြောင်း၊ အဆိုပါ လူစာရင်းအား အသင်းအုပ်ချုပ်သူ ဦးစိုးမိုးမှ လက်မှတ်ရေးထိုးပြီးဖြစ်ကြောင်း ဦးစိုးမိုး၏ ပြောကြားချက်အရ သိရသည်။ သို့သော် အဆိုပါကိစ္စ ဖြစ်ပွားပြီးနောက် ပတ်ဆောင်ဟွာက ကျော်ကိုကိုအား ပွဲထွက်လူစာရင်းမှ ချန်လှပ်ခဲ့ခြင်းဖြစ်ကြောင်း ဦးစိုးမိုးက ပြောကြားခဲ့သည်။\nကျော်ကိုကိုနှင့် ပတ်ဆောင်ဟွာတို့ ပြဿနာ ဖြစ်ပွားခဲ့သည့်အပေါ် မြန်မာနိုင်ငံ ဘောလုံးအဖွဲ့ချုပ် ဥက္ကဋ္ဌ ဦးဇော်ဇော်က ၀င်ရောက်ဖျန်ဖြေကာ ပွဲမတိုင်မီ၌ ကျော်ကိုကိုအား ပတ်ဆောင်ဟွာကို ပြန်လည်ကန်တော့၍ တောင်းပန်စေခဲ့ကြောင်းလည်း သိရသည်။ ထို့ကြောင့် ကျော်ကိုကိုမှာ ဒုတိယပိုင်းတွင် လူစားလဲကစားခွင့် ရရှိခဲ့သော်လည်း ၎င်းနှင့်တွဲဖက် ကစားလေ့ရှိသည့် ကျော်ဇေယျာဝင်းနှင့် လူစားလဲခဲ့ခြင်း ဖြစ်သည်။\nBY ရဲရင့်ငယ်(ကနေဒါ) ... 12/17/20130အကြံပြုခြင်း\nEleven Media Group သတင်းထောက်မခိုင်အား ထောင်ဒဏ်သုံးလချမှတ်\nအစိုးရသစ်လက်ထက်တွင် ပထမဆုံးအဖြစ် လွိုင်ကော်မြို့မှ Eleven Media Group ၏ နယ်သတင်းထောက်အား သတင်းရယူမှုနှင့် ပတ်သက်၍ အိမ်ကျော်နင်းမှုဖြင့် မြို့နယ်တရားရုံးက ထောင်ဒဏ်သုံးလချမှတ်\nအစိုးရသစ်လက်ထက်တွင် ပထမဆုံးအဖြစ် လွိုင်ကော်မြို့မှ Eleven Media Group ၏သတင်းထောက်အား သတင်းရယူမှုနှင့်ပတ်သက်၍ အိမ်ကျော်နင်းမှုဖြင့် လွိုင်ကော်မြို့နယ်တရားရုံးမှ ဒုမြို့နယ်တရားသူကြီး ဦးမြမင်းဟန်က ထောင်ဒဏ်သုံးလ ချမှတ်ခဲ့ကြောင်း သတင်းရရှိသည်။\nဒုမြို့နယ်တရားသူကြီး ဦးမြမင်းဟန်က မခိုင်အား ဒီဇင်ဘာ ၁၇ ရက်က ပြစ်မှုပုဒ်မ ၄၅၁ အရ ထောင်ဒဏ်သုံးလ၊ ပြစ်မှုပုဒ်မ ၅၀၀ အရ ထောင်ဒဏ်တစ်လနှင့် ပြစ်မှုပုဒ်မ ၂၉၄ (ခ) အရ ထောင်ဒဏ်တစ်လတို့ကို တစ်ပေါင်းတည်း ကျခံစေရန် အမိန့်ချမှတ်ခဲ့ခြင်းဖြစ်သည်။ ၂၀၁၃ ခုနှစ် အောက်တိုဘာ ၃၁ ရက်တွင် စတင်တရားစွဲဆိုခဲ့သည့်အမှုအား ဒီဇင်ဘာ ၁၇ ရက်က အမိန့်ချမှတ်ခဲ့ခြင်းဖြစ်ရာ တစ်လခွဲကာလအတွင်း လျင်လျင်မြန်မြန် အမိန့် ချမှတ်ခဲ့သည်ကိုလည်း တွေ့ရသည်။ ပြစ်မှုပုဒ်မ ၄၅၁ သည် ပိုင်နက်ကျူးလွန်မှုဖြစ်ပြီး ပြစ်မှုပုဒ်မ ၂၉၄ (ခ) မှာ ညစ်ညမ်းစွာပြောဆိုမှုဖြစ်ကာ ပြစ်မှုပုဒ်မ ၅၀၀ သည် အသရေဖျက်မှုဖြစ်ကြောင်း သိရသည်။\nယခုဖြစ်စဉ်နှင့်ပတ်သက်၍ နောက်ကွယ်တွင် အဂတိလိုက်စားမှုများ၊ ဘက်လိုက်မှုများ ရှိ မရှိ စုံစမ်းစစ်ဆေးပေးရန် Eleven Media Group က နိုင်ငံတော်သမ္မတ၊ ပြည်ထောင်စုတရားသူကြီးချုပ်နှင့် လွှတ်တော်များသို့ တိုင်ကြားစာ၊ ကန့်ကွက်စာများပေးပို့၍ လိုအပ်သလို အရေးယူဆောင်ရွက်နိုင်ရန် လုပ်ဆောင်သွားမည်ဖြစ်ကြောင်းနှင့် ယခုအမှုကိုလည်း အယူခံဝင်သွားမည်ဖြစ်ကြောင်း သိရသည်။\nWeekly Eleven ဂျာနယ်တွင် "တရားခွင်မှာ တရားသူကြီးအစား ငွေထုပ်ပဲရှိလာတဲ့အခါ" သတင်းဆောင်းပါးဖော်ပြပါရှိပြီး နှစ်ပတ်ခန့်အကြာတွင် ယခုကဲ့သို့ လွိုင်ကော်မြို့မှ Eleven Media Group ၏ သတင်းထောက်အား ထောင်ဒဏ်ချမှတ်ခဲ့ခြင်းဖြစ်သည်။\nသတင်းရယူသည့် သတင်းထောက်တစ်ဦးအား အိမ်ကျော်နင်းမှုဖြင့် တရားစွဲဆိုကာ ထောင်ဒဏ်သုံးလချမှတ်ခြင်းသည် လက်ရှိအစိုးရသစ် တရားစီရင်ရေး၌ ပထမဆုံးဖြစ်ပြီး ညစ်ညမ်းစွာပြောဆိုမှု၊ အသရေဖျက်မှုများဖြင့် ထောင်ဒဏ်ချမှတ်ခြင်းမှာလည်း မရှိသလောက်နည်းပါးကြောင်း တရားစီရင်ရေးနယ်ပယ်နှင့် နီးစပ်သူများထံမှ သိရသည်။\nဖြစ်စဉ်မှာ သတင်းထောက်မခိုင်သည် အောက်တိုဘာ ၂၇ ရက် ည ၇ နာရီခွဲတွင် သတင်းမေးမြန်းရန် လွိုင်ကော်မြို့ လောဓမ္မရပ်ကွက်၌ နေထိုင်သူ အထက်တန်းရှေ့နေ ဒေါ်အေးအေးဖြိုး၏ နေအိမ်သို့ သွားရောက်ခဲ့ပြီး ထိုသို့ သွားရောက်ရာတွင် ၎င်းနှင့်အတူ ဦးသန်းဇော်ဝင်း၏ ဇနီး၊ ယောက်ဖတို့နှင့်အတူ သွားရောက်ခဲ့ကြောင်း သတင်းထောက်မခိုင်၏ ပြောကြားချက်အရ သိရသည်။\nသတင်းထောက်မခိုင်နှင့်အတူပါသည့် ဦးသန်းဇော်ဝင်းသည် ဆင်ဆာမဲ့ခွေများ ငှားရမ်းမှုဖြင့် လွိုင်ကော်မြို့နယ်တရားရုံးက ဒဏ်ငွေတစ်သိန်း (ငွေဒဏ်) ချမှတ်ခံထားရသူ ဖြစ်သည်။\nယင်းငွေဒဏ်ချမှတ်ခံရသည့်အမှုတွင် သိမ်းဆည်းခံရသော ဆင်ဆာမဲ့အခွေများတွင် ဦးသော်တာသိန်းဆိုသူ၏ မူပိုင်မြန်မာဇာတ်ကား ၁၃ ကားပါဝင်ကြောင်းနှင့် ယင်းအမှုတွင် ဦးသော်တာသိန်းက တရားလိုအဖြစ် ထွက်ဆိုခဲ့ကြောင်း သိရသည်။\nဦးသော်တာသိန်းသည် ရှေ့နေဒေါ်အေးအေးဖြိုး၏ တရားလိုဖြစ်ပြီး ဦးသော်တာသိန်းက ရှေ့နေငှားရမ်းခနှစ်သိန်း ဒေါ်အေးအေးဖြိုးသို့ သွားပေးရန် ဦးသန်းဇော်ဝင်းကို တောင်းဆိုထားခြင်းကြောင့် ဦးသန်းဇော်ဝင်းက ယင်းကိစ္စ ညှိနှိုင်းရန် ဒေါ်အေးအေးဖြိုးထံသို့ ၂၇ ရက်တွင် သွားရောက်ခဲ့ခြင်းဖြစ်ကြောင်း၊ ယင်းကိစ္စကိုသတင်းရယူရန် သတင်းထောက်မခိုင်က လိုက်ပါသွားခြင်းဖြစ်ကြောင်း သိရသည်။\nအဆိုပါဖြစ်စဉ်နှင့် ပတ်သက်၍ သတင်းထောက်မခိုင်က"ကယားပြည်နယ်မှာ ဆင်ဆာမဲ့ဗီဒီယိုခွေတွေကို ဖမ်းဆီးတာနဲ့ပတ်သက်လို့ တရားခံတွေကို တွေ့ဆုံမေးမြန်းပြီးတော့ ဦးသော်တာသိန်းရဲ့ သီရိမွန် ဗီဒီယိုဖြန့်ချိရေး (ရှမ်းမြောက်ပိုင်း) ရပ်ကွက်နေတဲ့သူကို တွေ့ဆုံမေးမြန်းလိုပေမယ့်လို့ မတွေ့ခဲ့ရပါဘူး။ ဒါကြောင့် ဦးသော်တာသိန်းနေအိမ်ကို တွေ့ဆုံမေးမြန်းဖို့ တရားခံတွေက ရှေ့နေခပေးချေတဲ့နေ့မှာ လိုက်လာဖို့ပြောတဲ့အတွက် ၂၇ ရက်ညမှာ သွားရောက်ဖြစ်ခဲ့ပါတယ်။ အိမ်ရှင်ဒေါ်အေးအေးဖြိုးက ဦးသန်းဇော်ဝင်းဇနီးနဲ့ ယောက်ဖဖြစ်သူတို့ကို တံခါးဖွင့်ပေးခဲ့တာပါ။ ဦးသန်းဇော်ဝင်းတို့က ရှေ့နေခမပေးနိုင်တဲ့အတွက် တောင်းပန်တဲ့အခါကျမှ ကျွန်မက မေးမြန်းခွင့်ပြုဖို့ ရှေ့နေဒေါ်အေးအေးဖြိုးကို ခွင့်တောင်းတဲ့အခါ သူမက ခွင့်ပြုခဲ့ပါတယ်။ ကျွန်မကမမေးမြန်းခင်မှာ ကျွန်မ Eleven က သတင်းထောက်ဖြစ်ကြောင်းကို ပြောပြီးမှ မေးမြန်းခဲ့ပါတယ်။ မေးမြန်းတဲ့အခါမှာ ရှေ့နေခဘယ်လောက်ပေးလဲလို့ မေးလိုက်တဲ့အခါ ဒေါ်အေးအေးဖြိုးက စိတ်ဆိုးသွားပြီး သူမရဲ့ဖခင်ဖြစ်သူ ဦးအောင်ရှိန်ကိုခေါ်ပါတယ်။ အဲဒီအခါ ဦးအောင်ရှိန်က မင်းငါ့ကိုသိလား။ ငါကခရိုင် NLD ဥက္ကဋ္ဌ မှုခင်းသတင်းထောက်ရှေ့နေလည်း ဖြစ်တယ်လို့ပြောဆိုပြီး သတင်းမပေးနိုင်ကြောင်း ပြောပါတယ်။ ဒါ့အပြင် ဒီခရိုင်မှာ ဘယ်သတင်းထောက်မှ သတင်းလာယူခွင့်မရှိဘူးဆိုတာ မသိဘူးလားလို့ ပြောပါတယ်။ အဲဒီနောက် ဒေါ်အေးအေးဖြိုးက ကျွန်မသတင်းထောက် ကတ်ကိုတောင်းလို့ ပြခဲ့ပါတယ်။ ပေးတော့မပေးခဲ့ပါဘူး။ ကျွန်မက ဥပဒေတွေကိုမသိလို့ ဦးသန်းဇော်ဝင်းနဲ့ လိုက်လာပြီး မေးမြန်းခြင်းဖြစ်ကြောင်းကို ပြောပြပါတယ်။ အဲဒီအခါဦးအောင်ရှိန်က သမီးဖြစ်တဲ့ ဒေါ်အေးအေးဖြိုးကို စခန်းမှူးကို ဖုန်းဆက်ခေါ်လို့ပြောပြီး ခြိမ်းခြောက်ပါတယ်။ ပြီးတော့ မောင်းထုတ်လို့ ဦးသန်းဇော်ဝင်းက တောင်းပန်ပြီးထွက်လာတော့ ကျွန်မတို့ကို ခြံပြင်ရောက်တော့ သူခိုးသတင်းထောက်လို့ အော်ဟစ်မောင်းထုတ်ပါတယ်" ဟု ဖြစ်စဉ်ဖြစ်ပွားပြီးနောက် နိုဝင်ဘာလအတွင်းက ပြောကြားခဲ့သည်။\nအောက်တိုဘာ ၂၇ ရက် ညပိုင်းက မခိုင်နှင့် ဦးသန်းဇော်ဝင်းတို့ ရှေ့နေနေအိမ်သို့ သွားရောက်ခဲ့ခြင်းနှင့် ပတ်သက်၍ အောက်တိုဘာ ၂၉ ရက်တွင် မခိုင်နှင့် ဦးသန်းဇော်ဝင်းတို့အား တရားရုံးကဆင့်ခေါ်သဖြင့် သွားရောက်ခဲ့ကြောင်း၊ ထိုသို့ဆင့်ခေါ်ရခြင်းမှာ ရှေ့နေဒေါ်အေးအေးဖြိုးက တရားလိုပြုလုပ်၍ တရားစွဲဆိုခဲ့ခြင်းဖြစ်ကြောင်း သိရသည်။\nမခိုင်သည် နို့တစ်စာ အချခံထားရသူနှင့် လိုက်လာကြောင်း၊ ရှေ့နေများ၊ ဥပဒေများ၊ တရားသူကြီးများကို ဂျာနယ်ထဲတွင် ကြော်ငြာထည့်ရလိမ့်မည်ဆိုသည့် ပုံစံမျိုးဖြင့် အိမ်ပေါ်သို့ အဓမ္မတက်လာကြောင်း၊ ၎င်းအနေဖြင့် မခိုင်အားမပြောသော်လည်း သန်းဇော်ဝင်းအား နှင်ထုတ်ခဲ့ကြောင်း "မင်းဘာဖြစ်လို့ ခေါ်လာတာလဲ"ဟုဆိုကာ ၎င်းကိုယ်တိုင် မောင်းထုတ်ခဲ့ကြောင်း၊ အဲ့ဒါနဲ့ပတ်သက်ပြီး မင်းဥပဒေမဲ့ မလုပ်ရဘူးဟု ပြောခဲ့ကြောင်း၊ ထိုအခါတွင် အဲဒီသူကဆဲသွားကြောင်း၊ အဲဒါနှင့်ပတ်သက်ပြီး တရားစွဲထားကြောင်း၊ တရားလိုမှာ မအေးအေးဖြိုးဖြစ်ပြီး ၎င်းအနေဖြင့် သက်သေလိုက်မည်ဖြစ်ကြောင်း တရားလို မအေးအေးဖြိုး၏ ဖခင်ဦးအောင်ရှိန် (လွိုင်ကော်ခရိုင် NLD ဥက္ကဋ္ဌ) က နိုဝင်ဘာလဆန်းပိုင်းက ပြောကြားခဲ့သည်။\n"ဒါပေမဲ့ သာမန်အားဖြင့်တော့ သတင်းထောက်တစ်ယောက်ဟာ သတင်းကိစ္စနဲ့ သွားရင်းလာရင်းနဲ့ ပိုက်နက်ကျူးလွန်မှုနဲ့ တရားစွဲပြီး အပြစ်ပေးခံရတယ်ဆိုတာတော့ ဒါကတော့ သတင်းထောက်ဘက်က နစ်နာတာပေါ့။ စတုတ္ထမဏ္ဍိုင် ဆိုတာကတော့ သမ္မတကြီးလည်း ပြောပါတယ်။ တစ်ဦးဦးရဲ့ လုပ်ဆောင်ချက်တွေကို စတုတ္ထမဏ္ဍိုင်ဖြစ်တဲ့ မီဒီယာတွေကနေ စောင့်ကြည့်နေကြတယ်။ မှန်မှန်လုပ်ကြပါ။ မျှမျှတတလုပ်ကြပါလို့ သမ္မတကြီးက ပြောထားတာ ရှိတယ်လေ။ အဲ့ဒီတော့ ဒီလိုခေတ်ကြီးမှာ စတုတ္ထမဏ္ဍိုင်အတွက် တာဝန်ယူလုပ်တဲ့၊ မိမိတာဝန်အရ မိမိလုပ်ကိုင်ရတဲ့ သတင်းထောက်တစ်ယောက်ကို ဒီလိုပိုင်နက်ကျူးလွန်မှုနဲ့ တရားစွဲတယ်ဆိုတာကတော့ မဖြစ်သင့်ဘူးပေါ့။ သေသေချာချာ မသိရသေးတော့ ဘယ်သူမှန်တယ်။ မှားတယ်ဆိုတာတော့ မပြောလိုဘူး။ ဒါပေမဲ့ ဒါမျိုးအဖြစ်ကတော့ မဖြစ်သင့်ဘူးလို့ပဲ မှတ်ချက်ပေးလိုပါတယ်။ ဖြစ်စဉ်အပေါ် သုံးသပ်ပြောတာတော့ မဟုတ်ပါဘူး။ ဒါပေမဲ့ သတင်းထောက်တစ်ယောက်ရဲ့ သတင်းရယူခွင့်ထဲကဆိုရင်တော့ ဒါမျိုးဟာ မဖြစ်သင့်ပါဘူး"ဟု အမျိုးသားဒီမိုကရေစီပါတီသစ် ဒုတိယဥက္ကဋ္ဌနှင့် တရားလွှတ်တော်ရှေ့နေတစ်ဦးဖြစ်သူ ဦးဝင်းရွှေက ပြောကြားသည်။\n"မြန်မာ့ယဉ်ကျေးမှုအရ ပိုင်နက်ကျူးလွန်မှုဆိုတဲ့ကိစ္စကို စဉ်းစားစစ်ဆေးသင့်တယ်။ ရှေ့နေနဲ့ တရားသူကြီးဆိုတာက အပြန်အလှန်အပေးအယူရှိတယ်လို့ ယူဆနိုင်တဲ့အတွက် အလျဉ်အမြန် မဆုံးဖြတ်သင့်ဘူး။ အသရေဖျက်တာလည်း ယူဆလို့မရဘူး။ တစ်ဦးတစ်ယောက်ကို အသရေဖျက်တယ်ဆိုတာ ဘယ်လိုဟာမျိုးဆိုတာကို ထုတ်ပြန်သင့်တယ်။ ဒါက စတုတ္ထမဏ္ဍိုင်ကို စော်ကားသကဲ့သို့ ဖြစ်နေလို့ စိတ်မကောင်းဖြစ်ရတယ်။ ဒီအမှုနဲ့ပတ်သက်ပြီး နောက်ထပ် သတင်းထောက်တွေ သတင်းလိုက်တဲ့အခါ ကြောက်ရွံ့နေမယ်ဆိုရင် မကောင်းဘူး။ အမှန်တရားကို မျက်ကွယ်ပြုရာရောက်မယ်။ ဒါကြောင့် ဒီကိစ္စက ဒီမိုကရေစီနိုင်ငံတည်ထောင်နေတဲ့ အနေအထားမှာ သတိထားဆင်ခြင်သင့်တယ်" ဟု စာရေးဆရာနှင့် သတင်းစာဆရာ ဒေါက်တာခင်မောင်ညိုက ပြောကြားသည်။\n"သတင်းယူတဲ့ သတင်းထောက်တစ်ယောက်ကို အိမ်ကျော်နင်းမှုနဲ့ ဒီလိုလုပ်ဆောင်တဲ့အတွက် ပြင်းပြင်းထန်ထန် ကန့်ကွက်ပါတယ်။ ဒါဟာ တရားစွဲဆိုလောက်တဲ့ ကိစ္စမဟုတ်ဘူး။ ဒီပြစ်ဒဏ်ကလည်း ပေးရလောက်တဲ့ ပြစ်ဒဏ်မျိုး မဟုတ်ဘူး။ ဒါကြောင့် ကျွန်တော်တို့ သတင်းထောက်ကို အမြန်ဆုံးပြန်လွှတ်ပေးပြီး မျှတတဲ့တရားစီရင်မှုဖြစ်အောင် ဆောင်ရွက်ပေးဖို့ အစိုးရနဲ့တရားစီရင်ရေးကို တောင်းဆိုပါတယ်။ဒီဖြစ်စဉ်နဲ့ပတ်သက်ပြီး ကျွန်တော်တို့အနေနဲ့ အယူခံဝင်မယ်။ သမ္မတ၊ လွှတ်တော်နဲ့ ဒေါ်အောင်ဆန်းစုကြည် ဥက္ကဋ္ဌအဖြစ်တာဝန်ယူတဲ့ တရားဥပဒေစိုးမိုးရေးနဲ့ တည်ငြိမ်အေးချမ်းရေးကော်မတီ၊ ပြည်သူ့လွှတ်တော်တရားစီရင်ရေး၊ ဥပဒေရေးရာနဲ့ တိုင်ကြားစာများ၊ အသနားခံစာများ စိစစ်ဆောင်ရွက်ရေးကော်မတီတွေကိုလည်း တိုင်ကြားစာပေးပို့သွားပါမယ်။ ဒီအမှုဖြစ်စဉ်မှာ အဂတိလိုက်စားမှု ရှိ မရှိ၊ အုပ်ချုပ်ရေးပိုင်း အဆင့်ဆင့်က ၀င်ရောက်စွက်ဖက်မှု ရှိ မရှိကို စစ်ဆေးပေးစေချင်ပါတယ်။ CPJ နဲ့ RSF လို နိုင်ငံတကာ ဂျာနယ်လစ်အဖွဲ့အစည်းတွေကိုလည်း အကြောင်းကြားသွားပါမယ်"ဟု The Daily Eleven သတင်းစာအယ်ဒီတာချုပ် ကိုဝေဖြိုးက ပြောပါသည်။\n"ဒါဟာ မတရားသဖြင့် စွဲချက်တင်ပြီး မတရားသဖြင့် အမှုကိုစီရင်ချက်ချထားတာပါ။ ဒါဟာ ဒဏ်ငွေနဲ့ပြီးရမယ့် အမှုမျိုးဖြစ်တယ်။ သတင်းယူစဉ်ကကိစ္စဖြစ်လို့ စွဲချက်တောင်တင်ထိုက်တဲ့ အမှုမျိုးမဟုတ်ဘူး။ ပြီးတော့ဒီအမှုကို လျင်လျင်မြန်မြန်စစ်ဆေးပြီး စွဲချက်တင်ကာ ပြစ်ဒဏ်ကိုထောင်ဒဏ်အထိ ချမှတ်ခဲ့တယ်။ ဒါဟာ သတင်းထောက်တွေကို သတင်းယူခွင့်မရအောင် လုပ်ဆောင်တာ၊ အစိုးရသစ်လက်ထက်မှာ သတင်းလွတ်လပ်ခွင့်ကို စတင်ထိပါးတာလို့ ယူဆတယ်။ သတင်းယူတာကို အမှုအဖြစ်စွဲတယ်။ ပြစ်မှုနဲ့ပြစ်ဒဏ် မမျှအောင်ချခဲ့တယ်။ နယ်တွေမှာ သတင်းမယူရဲအောင် ခြိမ်းခြောက်သလိုဖြစ်နေတယ်။ နယ်တွေမှာ သတင်းထောက်တွေ သတင်းမယူရဲအောင် အုပ်ချုပ်ရေးအာဏာပိုင်တွေနဲ့ တရားစီရင်ရေးအာဏာပိုင်တွေက ခြိမ်းခြောက်နေဆဲဆိုတာ ဒီဖြစ်စဉ်က သက်သေပြနေတယ်။ ဒီကိစ္စကို ပြင်းပြင်းထန်ထန် ကန့်ကွက်ပါတယ်။ သတင်းလွတ်လပ်ခွင့်ကို လိုလားတဲ့သူတွေကလည်း ဒီကိစ္စကိုကန့်ကွက်ကြမှာပဲ"ဟု ကိုဝေဖြိုးက ပြောပါသည်။\nမြန်မာ-အင်ဒို ည ကမ္ဘာစာမျက်နှာပေါ်ရောက်ပြီ\nမြေပုံ ပြင်ဝန်းကျေးရွာ လိုင်းဘုတ်ကို ဘင်္ဂလီစက်လှေနှစ်စီးက တိုက်ခိုက်ရန်ကြံစည်\nစစ်တွေ၊ ၁၇၊ ဒီဇင်ဘာလ ၊ ၂၀၁၃၊ Coral Arakan News (သတင်း) မြေပုံမြို့မှ ပြင်ဝန်းကျေးရွာသို့ပြန်လာသော လိုင်းဘုတ် (စက်လှေ) ကို ယမန်နေ့ နေ့လည် ၂ နာရီခန့်က ချင်းတောင်ကျေးရွာအနီးမြစ်ပြင်ပေါ်တွင် ဘင်္ဂလီစက်လှေ နှစ်စီးက နောက်မှလိုက်ကာ တိုက်ခိုက်ရန် ကြံစည်ခဲ့ကြောင်းသိရသည်။ ယင်းလိုင်းဘုတ်တွင်ပါလာသော ခရီးသည်များက ဖုန်းဆက်ကာ အကူအညီတောင်းသဖြင့် ပြင်ဝန်းကျေးရွာမှ ရွာသားများနှင့် ကျွန်းသာယာ အမြောက်တပ်မှစစ်သည်အချို့တို့ကစက်လှေ၁၀စီးဖြင့်လိုက်လာကြသဖြင့် ယင်းကုလားစက်လှေများသည် မြေပုံ-ပေါက်တော ကြား အင်္ဂရားချိုင် ကျွန်းအနီးသို့ ထွက်ပြေးသွားကြသည်။ ထိုကုလားများထဲမှ ဘင်္ဂလီ ၁၆ ဦးကို ညနေ ၄နာရီလောက်တွင် ဖမ်းဆီးရမိပြီး ၊ ယင်းကုလားများတွင် ဓါတ်ဆီပုလင်းများ၊ ဓါးများပါလာကြောင်းသိရသည်။ ယင်းဖမ်းဆီးရမိသော ဘင်္ဂလီကုလားများကို ပြင်ဝန်း ကျေးရွာတွင် ဖမ်းဆီးထားပြီး ၁၇ ရက်နေ့နံနက် ၂နာရီတွင် ရေတပ်မှ လာရောက်ခေါ်ယူသွားကြောင်းသိရပြီး၊ မည်သည့်နေရာသို့ခေါ်ယူသွားမှန်းမသိရသေးပေ။ စက်လှေပေါ်မှ ဖမ်းမိသော ကုလားများသည် အသက် ၁၆ နှစ် မှ အသက်၂၀ အရွယ်သာရှိပြီး ရခိုင်၊ မြန်မာစကားလုံးဝ နားမလည်သဖြင့် ဘင်္ဂလာဒေရှ့်မှ တဆင့်ခိုးဝင်ကာ တိုက်ခိုက်ရန်ကြံစဉ်ကြောင်းဖြစ်နိုင်သည်ဟု သုံးသပ်ပြောဆိုနေကြသည်။\nBY ရဲရင့်ငယ်(ကနေဒါ) ... 12/17/2013 1 အကြံပြုခြင်း\nသတင်းထောက်ကဒ်ပြားတွေ ဆွဲ..ဖင်ကြားထဲ ချွေးကျအောင် ပြေးခဲ့ကြတဲ့ည\n(Post By - အဘ ဇိုးအောင် ရင်) လုလင်လေး မှူး .... မှ\nမြန်မာ - အင်ဒို ဘောလုံးပွဲစဉ် အပြီးမှာ ရဲတွေနဲ့ ဘောလုံးပရိသတ်တွေအကြား ပဋိပက္ခပြင်းပြင်းထန်ထန်ဖြစ်ခဲ့တယ် ... တစ်ဖက်က ခဲတွေနဲ့ ပေါက် .. ရဲတွေကလည်း ပြန်ခုခံ ... နောက်ဆုံး ရဲတွေ အင်အားများလာတဲ့အချိန်မှာ အားလုံး ရုန်းရင်းဆန်ခတ် ဖြစ်ခဲ့တယ် ... ရဲအင်အားနဲ့ ဆူပူတဲ့ လူထုတွေအပေါ် အင်အားသုံး နှိမ်နှင်းတဲ့အချိန်မှာ .. ရဲတွေဟာ မြင်မြင်သမျှ ကို အင်အားသုံးပြီး ရိုက်တော့တာပဲ ..သတင်းထောက်တွေအပါအ၀င်ပေါ့ MRTV4ကသတင်းထောက်ဆို ရဲတွေ ၀ိုင်းကန်ကြတာ ... သူ့ခမျာ ကြောက်အားလန့်အားနဲ့ တွေ့တဲ့ လမ်း ၀င်ပြေးမိတာ .. ပြေးမိတဲ့လမ်းတစ်ဖက်က ပြည်သူတွေက ဒုတ်တွေ ခဲတွေနဲ့ စောင့်နေတယ် ... သူ့ခမျာ ရဲဖက်လည်း ပြန်ပြေးရင်လည်းအရိုက်ခံ၇မယ်.. ပြည်သူ့ဘက် ပြေးရင်လည်း အရိုက်ခံရမဲ့ အခြေအနေမှာ ပြေးပေါက် ပိတ်နေမိတယ် ... ကျတော် ပြေးမိတဲ့ဘက်မှာတောင် .. လွတ်ပြီ ထင်ခဲ့ပေမဲ့ .. ရဲတွေက ငါ့တို့ စည်းကို မကျော်နဲ့ .. ကျော်ရင် ကျော်တဲ့ ကောင်ရိုက်မှာပဲ လှမ်းအော်တယ် .. ကျတော်တို့ လမ်းတစ်ဝက်မှာ ပြေးနေတဲ့ ခြေလှမ်းတဲ့ ရပ်သွားတယ် .. ကျတောတို့ ဘ၀ သွားပြီ ... ခေါင်းကို ခဲ မှန်သွားတဲ့ သတင်းထောက် Hong Sar Wadee နဲ့ ကင်မရာခဲမှန်ပြီး ကင်မရာ ပျက်သွားတဲ့ MRTV က သတင်းထောက်အပါအ၀င် နိုင်ငံခြားသတင်းထောက်တွေ ဘယ်ကို ပြေးလို့ ပြေးရမှန်းမသိ ပြေးပေါက်ပိတ်နေခဲ့ပြီ .. လူထု ဘက်ပြေးရင်လည်း တုတ်နဲ့ ၀ိုင်းရိုက်မဲ့အခြေအနေ.. ရဲဘက်ပြေးရင်လည်း အုပ်စုလိုက် နံပါတ် တုတ်နဲ့ ၀ိုင်းရိုက်ပြီး .. မြေကြီးပေါ် တရွှတ်တိုက် ဆွဲပြီး လက်ထိပ်ခတ်မဲ့အခြေအနေ .. အဲ့အချိန်မှာ ကျတော်တို့ သတင်းထောက်ပါလို့ အော်ပြောလည်း ဘယ်သူမှ လက်မခံတော့ဘူး .... ဒါပေမဲ့ တစ်ခု ကံကောင်းသွားတယ် .. ကျတော်တို့ သတင်းထောက်အချင်းချင်း လူစုပြီး .. နောက်ဆုတ် ကြ .. နောက်ဆုတ်ကြ .. လွတ်တဲ့လမ်းကို ပြေးကြ .... သတင်းထောက်ကဒ်ပြားတွေ ဆွဲထားကြ အော်ပြောပြီး ပြန်ဆုတ်ခဲ့ကြတယ် .. မျက်လုံးအိမ်ထဲမှာတော့ မျက်ရည်အပြည့်နဲ့ပဲ .. ဘယ်သူမှားတယ် ဘယ်သူမှန်တယ် ဆိုတာတော့ ဒီချိန်မှာ ထောက်မပြချင်တော့ဘူး ..............\nကျတော်တို့ ဖင်ကြားထဲ ချွေးကျအောင် ပြေးခဲ့ကြတဲ့ည .. အဲ့ညက .......... အိမ်ရှင် မြန်မာ နဲ့ အင်ဒိုနီးရှား ဘောလုံးပွဲစဉ် ည ............. ။\nအောင်သောင်းမှာ ကိုယ်ပိုင်စစ်တပ်ရှိတယ် နေပြည်တော်လာရင် အောင်သောင်း ဒီမှာ တည်းတာ\nဦးအောင်သောင်းမှာကိုယ်ပိုင်စစ်တပ်ရှိကြောင်း နှင့် ဦးအောင်သောင်းနေပြည်တော်လာရင် သူ့ရဲ့ ကိုယ်ပိုင်စစ်တပ်က သူ့ကို လိုက်လံ အကာအကွယ်ပေးကြောင်း နေပြည်တော်သတင်းရပ်ဝန်းမှ ပေးပို့လာပါတယ် ၊\nနေပြည်တော် ဟော်တယ်ဇုန်မှာ ဦးအောင်သောင်းကိုယ်ပိုင်ဟော်တယ်ကြီးတစ်လုံးရှိပါတယ် ၊ အင်မတန်မှ ခမ်းနားတဲ့ ဟော်တယ်ပါ ၊\nဂူဂယ်မပ်မှာ ဦးအောင်သောင်ဟော်တယ်ကို 19.69793,96.12741 ရိုက်ကြည့်ပြီးရှာနိုင်ပါတယ် ၊ အမရာ ဟော်တယ် ဖြစ်ပါတယ် ၊\nဦးအောင်သောင်းလားရင် အဲဒီဟော်တယ်မှာပဲတည်းပါတယ် ၊ ဦးအောင်သောင်းရဲ့ စစ်တပ်ကိုလည်း အဲဒီဟော်တယ်ရဲ့ အနောက်ဖက် တန်းလျားမှာထားပါတယ် ၊\nဦးအောင်သောင်းရဲ့ သက်တော်စောင့်တွေလည်း အများကြိး ခေါ်လာတတ်ပါတယ် ၊ ဦးအောင်သောင်းရဲ့ သက်တော်စောင့်တွေ အထဲမှာ မိန်းကလေး သက်တော်စောင့်တွေလည်း ပါပါတယ် ၊\nဦးအောင်သောင်းရဲ့ သက်တော်စောင့်မိန်းကလေးတွေဟာ ဦးသိန်းစိန်ရဲ့ သက်တော်စောင့်မိန်းကလေးတွေထက် အများကြီး သာ တယ်လို့ အဲဒီဟော်တယ်ရဲ့ မန်နေဂျာက မှတ်ချက်ချ ဘူးပါတယ် ၊\nဦးအောင်သောင်း နဲ့ အတူပါလာတဲ့ စစ်တပ်က လက်မောင်းတံဆိပ်တွေ ဟာ ပုံမှန် တံဆိပ်တွေ မဟုတ်ပဲ ထူးခြားနေတယ်လို့ အဲဒီစစ်သားတွေကို တွေ့ဖူးတဲ့ သူက ပြောပါတယ် ၊\nဦးအောင်သောင်း လာပြီးဆိုရင် အဲဒီဟော်တယ်ဘေးက လမ်းကို စစ်သားတွေက ပိတ်ထားတတ်ပါတယ် ၊\nအဲလိုအချိန်ဆိုရင် အဲဒီနေရာကို ဆိုင်ကယ်နဲ့ဖြစ်ဖြစ် ကားနဲ့ဖြစ်ဖြစ် သွားပြီး စစ်သားတွေရဲ့ လက်မောင်းတံဆိပ်တွေကို ကြည့်ကြည့်ရင် သိနိုင်ပါတယ် ၊\nနေပြည်တော် သတင်းရပ်ဝန်းမှ ပေးပို့လာသော သတင်း ဖြစ်သည် ၊\nနိုင်ငံတော်အလံကို မီးရှို့တာနိုင်ငံချစ်စိတ်၊ ဘောလုံးချစ်စိတ်နဲ့မီးရှို့ခဲ့လို့ ဖမ်းဆီးထားသူများပြန်လွှတ်\nရန်ကုန်တိုင်းဒေသကြီး၊ သင်္ဃန်းကျွန်းမြို့နယ်၊ သုဝဏ္ဏ ဘောလုံးကွင်းတွင် ဒီဇင်ဘာ ၁၆ ရက်ညက မြန်မာလက်ရွေးစင် ဘောလုံးအသင်းသည် အင်ဒိုနီး ရှားလက်ရွေးစင်ဘောလုံးအသင်း ကို ရှုံးနိမ့်ခဲ့သည့်အတွက်ကြောင့် ပွဲကြည့်ပရိသတ်များ ၀မ်းနည်း ကြေကွဲကာ နိုင်ငံအလံမီးရှို့သည် အထိဖြစ်ခဲ့ပြီး ပြစ်မှုကျူးလွန်သူ ၉ ဦးကို အဆိုပါနေ့ ည ၁၀ နာရီ ခန့်တွင် ဖမ်းဆီးစစ်ဆေးခဲ့ပြီးနိုင်ငံ ချစ်စိတ်ဘောလုံးချစ်စိတ်အခြေခံ ၍ ပြစ်မှုကျူးလွန်မိသည်ဟု သုံး သပ်၍ ဒီဇင်ဘာ ၁၇ ရက် ညနေ ၆ နာရီ ၃၅ မိနစ်ခန့်တွင် ပြန် လည်လွှတ်ပေးခဲ့ကြောင်း သိရ သည်။\nမြန်မာလက်ရွေးစင်ဘောလုံး အသင်းသည်အုပ်စုနောက်ဆုံးပွဲ စဉ်ဖြစ်သည့်အင်ဒိုနီးရှားလက်ရွေး စင်ဘောလုံးအသင်းကို သရေ ကစားရုံဖြင့် အုပ်စုအောင်နိုင်မည် ဖြစ်သော်လည်း ပင်နယ်တီဂိုးဖြင့် ရှုံးနိမ့်သွားခဲ့ရသည့်အတွက် တစ်ခဲ နက်အားပေးနေခဲ့သော မြန်မာ ပြည်သူသန်းပေါင်းများစွာကို ၀မ်း နည်းကြေကွဲစေခဲ့ကြောင်း၊အဆိုပါ ၀မ်းနည်းမှုကြောင့်ပွဲကြည့်ပရိသတ် အချို့စိတ်မထိန်းနိုင်ကာ ရုန်းရင်း ဆန်ခတ်ဖြစ်ခဲ့ကြောင်း၊ ပွဲပြီးချိန် တွင် ကွင်းအတွင်းသို့ ခုန်ဆင်း လာသော ပရိသတ်အချို့နှင့် ပြစ် မှုကျူးလွန်သူ ပရိသတ်အချို့ကို သင်္ဃန်းကျွန်းမြို့နယ်ရဲစခန်းတွင် ဖမ်းဆီးစစ်ဆေးခဲ့ကြောင်း သိရ သည်။\nအဆိုပါကိစ္စနှင့်ပတ်သက်၍ သင်္ဃန်းကျွန်းမြို့မစခန်းမှူးကိုမေး မြန်းရာ ““သူတို့အနေနဲ့ ပြစ်မှုကျူး လွန်တာမှန်ပေမဲ့ တမင်ကျူးလွန် တာမဟုတ်ဘဲ ဘောလုံးပွဲရှုံးတဲ့ အတွက်ကြောင့် နိုင်ငံတော်ချစ် တဲ့စိတ်၊ ဘောလုံးချစ်စိတ်ကို အခြေခံပြီး မျိုးချစ်စိတ်ဓာတ်ပြင်း ထန်ပြီး ဒီလိုကျူးလွန်ခဲ့မိတယ်လို့ လူကြီးတွေက သုံးသပ်ပြီး ဆင့်ကဲ ဆင့်ကဲအထက်ကို တင်ပြခဲ့တယ်။ ဒီနေ့ ၁၇ ရက် ညနေ ၆ နာရီ လောက်မှာ မြန်မာနိုင်ငံဘောလုံး အဖွဲ့ချုပ်ဥက္ကဋ္ဌ ဦးဇော်ဇော်၊ ရန် ကုန်တိုင်းရဲတပ်ဖွဲ့မှူး ရဲမှူးကြီး ၀င်းနိုင်နဲ့ အရှေ့ပိုင်းခရိုင်ရဲတပ်ဖွဲ့ မှူး ဒုရဲမှူးကြီးမြင့်အေးတို့က ပြစ် မှုကျူးလွန်သူတွေနဲ့ သူတို့မိဘ တွေကို တွေ့ဆုံပြီး နောက်နောင် ဒီလိုမကျူးလွန်ဖို့ သတိပေးဆုံးမ ပြီးပြန်လွှတ်ပေးလိုက်ပါတယ်”” ဟု ဒုရဲမှူးသိန်းဟန်က ဆိုသည်။\nယင်းပြစ်မှုကျူးလွန်သူ ၉ ဦး မှာ ညီညီအောင် (ခ) ညီညီ၊ ကျော်ကျော်ထွန်း၊ ငြိမ်းငြိမ်းကျော်၊ သက်ပိုင်ထွေး၊ အောင်ခန့်၊ သန့် ဇင်၊ နိုင်ပန်းလှ၊ လင်းထွဋ်ဦးနှင့် ကျော်မိုးလွင်တို့ဖြစ်ကြောင်း၊ ၎င်းင်း တို့သည်ပြစ်မှုကျူးလွန်ခဲ့သည်မှာ အမှန်တကယ်ဖြစ်သော်လည်း နိုင်ငံချစ်စိတ်၊ မျိုးချစ်စိတ်ကို အခြေခံသောကြောင့် ပြန်လည် လွှတ်ပေးခဲ့ကြောင်း သိရသည်။\n“I knew this procedure only at the end of this match,” Coach Park Sung Wha said.\n“I didn’t really think about this match result because I already expected us to go to the semi-finals. I did not put enough concentration in this match, that’s why I didn’t know about the group stage procedures and the ranking system."\nPark, who had also been in charge of the South Korean U23 team in the past, has been leading the Myanmar national teams, including the senior side, since 2011.\n"ဒီကောင်အားလုံးကို လိမ်တယ်၊ သန်း ၆၀ လုံးကိုလည်း လိမ်တယ်။ မီဒီယာအရာရှိ မိုးဝေ ၊ အောင်နိုင်ရေးကော်မတီဥက္ကဌ ဦးအောင်ကျော်တို့ အားလုံးသိပါတယ်။ မနေ့ကရော ဒီနေ့ မနက်မှာပါ သူ့ကိုပြိုင်ပွဲစည်းကမ်းအကြောင်းရော ရှုံးလို့မရတဲ့အကြောင်းရော ဦးတင်မြင့်အောင် က သေချာအိုင်ပတ်နဲ့ရှင်းပြတယ်။ စကားပြန်လည်းရှိတယ်၊ အားလုံးအသိပါ၊ ကစားသမားတွေ ကိုတောင် သရေဆိုရင် ဆုကြေးမပေးဘူး၊ နိုင်အောင်ကန်ဆိုပြီး မှာခဲ့တာပါ၊ ဒီနေ့ခင်းမှ နေပြည်တော်ကနေ စိတ်မချလို့ ပြန်လာပြီး သေချာထပ်မှာပါသေးတယ်။ သူအားလုံးကို လိမ်ခဲ့တာပါ"ဟု ဒေါသတကြီးဖြင့် နံရံကိုလက်သီးနှင့်ထိုး၍ ပေါက်ကွဲပြောဆိုသွားခဲ့သည်။\nကိုရီးယားနည်းပြကြီး ပက်ဆောင်ဟွာ ယနေ့ည ၁၀ နာရီတိတိတွင် လေဆိပ်မှ ထွက်ခွာတော့မည်\nမိတ္ထီလာမြို့ဈေးအရှေ့ ပြင်ရပ်ကွက် မြို့ ဈေးကြီး အနောက်တောင်ဘက် ရန်ကုန်-မန္တလေး ကားလမ်းမအနီး အင်းဝဘဏ်တွင် ဒီဇင်ဘာ ၁၇ နံနက် ၁၀ နာရီ ၃၀ မိနစ်ခန့်က တစ်ကိုယ်တော် အနုကြမ်းစီး လုယက်မှုဖြစ် ပွားကြောင်း သိရသည်။ ဖြစ်ပွားပုံမှာ အင်းဝဘဏ်မန်နေဂျာ ဒေါ်မိမိယဉ် အသက် ၄၄ နှစ် (ဘ) ဦးသောင်း သည် ဘဏ်ဝန်ထမ်း အမျိုးသား ၁ ဦး ၊ အမျိုးသမီး ၈ ဦးတို့ နှင့် ဘဏ်လုပ်ငန်းများ ဆောင်ရွက်နေ ခဲ့သည်။ ဒေါ်မိမိယဉ် သည် ၄င်း ၏ ကွန်ပျူတာထိုင်ခုံတွင် ထိုင်နေစဉ် ဘောင်းဘီရှည် ၊ ပြောက် ကျားအင်္ကျီဝတ်ဆင်၍ ကျောပိုးအိတ်တစ်လုံးအား ဆွဲ၍ ၀င်လာသော အမည်မသိ လူတစ်ဦး က ဒေါ်မိမိယဉ်၏ ကျောဘက်မှ သိုင်းဖက်ကာ ကျန်လက်တစ် ဘက်မှ ဓါးဦးချွန်ဖြင့် ထောက်ကာ တစ်ယောက်မှ မလှုပ်နဲ့ အားလုံးငြိမ်ငြိမ်နေဟု ဆိုကာ ကြမ်းပြင်ပေါ် တွင် ၀န်ထမ်းများအား မှောက်လျက်နေခိုင်းခဲ့သည်။ ထိုနောက် ၄င်းယူဆောင်လာသော ကျောပိုးအိတ်ထဲသို့ဘဏ်မှ ငွေများထည့်ခိုင်းရာ ဘဏ်ကောင်တာပေါ်တွင် ငွေမရှိသဖြင့် ဘဏ်ဝန်ထမ်းများ က ငြိမ်သက်နေခဲ့သည်။ အနုကြမ်းစီးသူက ၄င်း၏ဓါးကို ကောင်တာ စားပွဲပေးတင်ပြီး ဆက်လက်ငြိမ်သက်နေရန် ဘဏ်ဝန်ထမ်းများကိုပြောဆို ခိုက် ကောင်တာပေါ်မှ ဓါးအား ဘဏ်မန်နေဂျာ က ကောက်ယူလွှင့် ပစ်ပြီး လုံခြုံရေးဝန်ထမ်းများ ရောက်ရှိကာ အနုကြမ်းစီးသူအား ၀ိုင်းဝန်းဖမ်းဆီးကြသည်။ အခင်းဖြစ်ပွားရာသို့ခရိုင်အုပ်ချုပ်ရေးမှူးဦးတင်မောင်စိုး၊ခရိုင်ရဲတပ် ဖွဲ့မှူး ရဲမှူးကြီး စ၀်နေလင်း ၊မြို့ နယ်အုပ်ချုပ်ရေးမှူး၊မြို့ နယ်ရဲတပ်ဖွဲ့မှူးတို့ချက်ချင်းရောက်ရှိလာပြီး အရေးယူဆောင်ရွက်မှုများ ကို ဦးဆောင်ကြီးကြပ် သည်။ အဆိုပါ အနုကြမ်းစီးလုယက် သူမှာ ဝေယံမျိုးကျော် ( ၂၆ )နှစ် (ဘ) ဇင်မျိုးကျော် အမှတ် ၆၀၀၆ တင့်ကားတပ်ရင်း ၊ ကန့်ဘလူ မှဗိုလ်ကြီး အဆင့်ရှိသူဖြစ်သည်။\nအဲ့စစ်ဗိုလ် ဘဏ်ဓါးမြတိုက်တာ ပိုက်ဆံလိုချင်လို့မဟုတ်ဘူး..တဲ့။ မြန်မာအသင်းရှူံးသွားတာကို ခံပြင်းစိတ်နဲ့ကြိတ်မနိုင်ခဲမရဖြစ်သွားပြီး ထင်ရာမြင်ရာတွေလုပ်မိသွားတာ..တဲ့။ မျိုးချစ်စိတ်ကြီးမားလွန်းလို့ စိတ်မထိမ်းနိုင်ဖြစ်ရတာ..တဲ့။\nပတ်ဆောင်ဟွာက အင်ဒိုနီးရှားကို ရှုံးနိမ့်၍ မရဟု ပြော...\nEleven Media Group သတင်းထောက်မခိုင်အား ထောင်ဒဏ်သံ...\nမြေပုံ ပြင်ဝန်းကျေးရွာ လိုင်းဘုတ်ကို ဘင်္ဂလီစက်လှေနှ...\nသတင်းထောက်ကဒ်ပြားတွေ ဆွဲ..ဖင်ကြားထဲ ချွေးကျအောင်ေ...\nအောင်သောင်းမှာ ကိုယ်ပိုင်စစ်တပ်ရှိတယ် နေပြည်တော်လာ...\nနိုင်ငံတော်အလံကို မီးရှို့တာနိုင်ငံချစ်စိတ်၊ ဘောလုံ...


မနှစ်က ခရစ်စမတ်နဲ့ နှစ်သစ်ကူးအကြား အလုပ်ပိတ်ရက်တွေ အတွင်းမှာ မထင်မှတ်ဘဲ နှင်းတောထဲကို ရောက်သွားဖြစ်ပါတယ်၊ ဒီဇင်ဘာလ ၃၀ ရက်နေ့တုန်းက မိတ်ဆွေမိသားစု အိမ်တစ်အိမ်ကို သွားလည်ရင်းနဲ့ သူတို့အိမ်နဲ့ သိပ်မဝေးတဲ့ နှင်းလျှောစီး စခန်းကလေးကို ရောက်သွားခဲ့တယ်၊ အဲဒီနေ့က ကျနော်တို့ နေတဲ့နေရာမှာ ကောင်းကင်က အုံ့မှိုင်းရုံပဲ ရှိခဲ့ပေမယ့် သူတို့အိမ်ကတော့ တောင်စွယ်အမြင့်ပိုင်းမှာ ရှိလို့ နှင်းတွေတဖွဲဖွဲ ကျနေခဲ့တယ်၊ ဒီဆောင်းတွင်းမှာ နှင်းတွေ သုံးလေးခါ ကျပေမယ့် မနှစ်ကလို ရက်ဆက်မဟုတ်လို့ တင်မကျန်ခဲ့ဘူး၊ နောက်တစ်နေ့ ပျော်ဆင်းသွားတာ များပါတယ်၊ နှင်းလျှောစီး စခန်းကလေး ရှိတဲ့နေရာက Paccots လို့ခေါ်ပါတယ်၊ ကျနော်တို့ အိမ်ကနေဆို အနီးဆုံးစခန်းဖြစ်ပြီးတော့ နာရီဝက် မရှိတရှိလောက် သွားလိုက်ရင် ရောက်ပါတယ်၊\nဒီ Paccots နှင်းလျှောစီး စခန်းက အဲ့လ်ပ်စ် (Alps) တောင်တန်းရဲ့ တောင်စွယ်တစ်ခုပေါ်မှာ ရှိတဲ့ စခန်းအသေးလေးပါ၊ လူတွေက ဒီစခန်းကို အိမ်ကနေ ထသွားထလာ နှင်းလျှောစီး စခန်းအဖြစ် လာကြလေ့ ရှိပါတယ်၊ ပင်မ အဲ့လ်ပ်စ်တောင်တန်းကြီး ပေါ်က စခန်းတွေကတော့ တစ်ခုနဲ့တစ်ခု ဆက်နေကြတဲ့ စခန်းကြီးတွေ ဆိုတော့ အဲဒီမှာ ဟိုတယ် ဒါမှမဟုတ် လုံးချင်း chalet အိမ်လေးတွေမှာ တစ်ပတ်ဆယ်ရက် နေပြီး နှင်းလျှောစီးကြ၊ လမ်းလျှောက်ကြပါတယ်၊ ပုံရဲ့ ညာဖက် အပေါ်ထောင့်က တောင်ကုန်းလေးလိုမျိုးကနေ ထင်းရှူးတောကို ဖြတ်ပြီး ဆင်းလာရတဲ့ လမ်းကြောင်းပြေပြေလေးတွေ များပါတယ်၊\nကျနော်တို့ တောင်စောင်းလေးပေါ် ရောက်တဲ့အချိန်မှာပဲ နှင်းမှုန်လေးတွေ ထပ်ကျလာတယ်၊ မနက်ခင်း တုန်းကတော့ နှင်းပွင့်တွေ အဆုပ်လိုက်ကျထားလို့ ခြေတစ်လှမ်း လှမ်းလိုက်တိုင်း လတ်လတ်ဆတ်ဆတ် နှင်းထုထဲကို ခြေထောက်ကျွံဝင်သွားတယ်၊ နှင်းတွေ တဖွဲဖွဲ ကြဲချနေတဲ့ ကောင်းကင်ကတော့ မှုန်မှိုင်းမှိုင်းနဲ့ ကြည်ကြည်လင်လင် မရှိလှပါဘူး..၊\nဒီ နှင်းလျှောစီး စခန်းလေးမှာလည်း အခြားအခြားသော စခန်းတွေမှာလိုပဲ sledge စီးဖို့ တောင်စောင်းမှာ လုပ်ထားပေးပါတယ်၊ တောင်ကုန်းလေးထိပ်ကို ရောက်တော့ လူတွေ သိပ်မရှိတာ သတိထားမိတယ်၊ ဒီ sledge လမ်းကြောင်းက ခပ်တိုတိုဆိုတော့ ကလေးတွေပဲ အစီးများ ပါတယ်၊\nသားလည်း မိတ်ဆွေရဲ့ သမီးကလေးနဲ့အတူ sledge ပေါ်မှာ ဆင်းလာဖို့ အဆင်သင့်..၊ Sledge မရှိတဲ့ လူတချို့က မီးဖိုချောင်သုံး အမှိုက်အိတ် အမည်းတွေ ယူလာပြီး စီးကြတယ်၊ အဲဒီ အမှိုက်အိတ်ပေါ်ထိုင်၊ အရှေ့ဖက် ထောင့်စွန်းနှစ်ဖက်ကို အသာဆွဲမထားပြီး ခြေထောက်ကြွလိုက်တာနဲ့ လျှောကနဲ ဆင်းသွားပါလေရော၊ အရမ်း မြန်ပါတယ်၊ အဲ.. ဘရိတ်အုပ်ချင်ရင်တော့ နှင်းတောထဲကို လှဲအိပ်ပြီးအုပ်မှ ရပါတယ်..၊\nဒီ sledge လေးက သားရဲ့ ၂ နှစ်ပြည့်တုန်းက မွေးနေ့လက်ဆောင်အဖြစ် ရထားတာပါ၊ အဲဒီတုန်းကတော့ ဟုတ်တိပတ်တိ မစီးတတ်သေးဘူး၊ ကျနော်က အနောက်ကထိုင် လက်ကိုင်ကို ထိန်းပြီး မောင်းပေးရတယ်၊ အခုတော့ သူတစ်ယောက်တည်း စီးတတ်သွားပြီ၊ တောင်ကုန်းပေါ်မှာ တက်လိုက်ဆင်းလိုက်နဲ့ သူ့ဟာသူ တစ်ယောက်တည်း စီးနေရာကနေ တခါမှာ ကျနော့်ကိုလည်း သူ့အနောက်က လိုက်စီးပါ ဆိုတာနဲ့ ကျနော်လည်း အသာဝင်ထိုင်လိုက်တယ်၊ အဲဒီတော့ သားက လက်ကိုင်ကိုတော့ သူ့ဖာသာသူ ကိုင်မယ်-တဲ့၊ အိုကေပေါ့..၊ ကျနော်လည်း ပေးကိုင်လိုက်တယ်၊ စလည်း ဆင်းလာရော တဖြည်းဖြည်းနဲ့ အရှိန်က များလာတယ်၊ အရှိန် များလာပေမယ့် သားက လက်ကိုင်ကို လက်မတုန်ဘဲ ထိန်းထားနိုင်ပါတယ်၊ sledge ကလည်း ဖြောင့်ဖြောင့်တန်းတန်း သွားတုန်း..၊ ဒါပေမယ့် အဲဒီမှာ ကျနော်က အစိုးရိမ်လွန်ပြီး ခြေထောက်နှစ်ဖက်ကို ဘယ်ညာဆန့်ထုတ်၊ နှင်းပေါ်ကိုနင်းပြီး ဘရိတ်အုပ်ဖို့ လုပ်မိတယ်၊ အဲဒါဟာ အကြီးအကျယ် မှားတာပါပဲ၊ အရှိန်နဲ့ သွားနေတဲ့အခါ ခြေထောက်ရဲ့ ဘယ်ဖိအားနဲ့ ညာဖိအားက မတူပါဘူး၊ ဆိုတော့ သူ့ဟာသူ တည့်တည့်သွားနေတဲ့ sledge ဟာ ဖိအားများသွားတဲ့ ညာဖက်ကို ရုတ်တရက် ကွေ့ထွက်သွားပြီး တစ်ပတ်လည်ပြီး မှောက်ပါလေရော..၊ ကျနော်တို့ သားအဖလည်း တောင်စောင်းမှာ တစ်ပတ်ကျွန်းပြန် ကျတယ်..၊ အဖြစ်အပျက်က အရမ်းမြန်တယ်၊ ကျနော်က ကင်မရာအိတ်ကို ကျောမှာလွယ်ထားလို့ ပက်လက် မကျအောင် လက်တစ်ဖက်နဲ့ ထောက်ပြီး ထိန်းတယ်၊ နောက်လက်တစ်ဖက်ကတော့ ကျနော့်ရဲ့ ခြေထောက်ကြားမှာ ရောက်နေတဲ့ သားကို ခေါင်းမထိအောင် လှမ်းကိုင်ဖို့ ကြိုးစားကြည့်ပါတယ်၊ အဲဒီလို ပုံမကျပန်းမကျနဲ့ မှောက်သွားပေမယ့် နှင်းထုက အတော်လေးထူတာမို့ ဘယ်သူမှ ဘာမှ မဖြစ်ပါဘူး၊ တကိုယ်လုံး နှင်းမှုန်တွေ ဖွေးနေတဲ့ မျောက်ဖြူနှစ်ကောင်လို ကျနော်တို့ တဟားဟား ရယ်ရင်း ပြန်ထ,လာနိုင် ခဲ့ပါတယ်၊\nSledge လျှောစီးတဲ့အခါ စိတ်ညစ်စရာ တစ်ခုကတော့ အတက်ပါ၊ Ski တွေအတွက်က ထိုင်ခုံတွေ၊ ကေဘယ်လ်ကားတွေ၊ ခြေထောက်ချိတ်ပြီး လိုက်သွားရတဲ့ ချိတ်တွေ အမျိုးမျိုးရှိလို့ တောင်ပေါ်ကို သက်သောင့်သက်သာနဲ့ ပြန်တက်နိုင်ပေမယ့် sledge အတွက်ကတော့ အများအားဖြင့် ဘာမှမရှိပါဘူး၊ အခုလိုပဲ ခြေကျင်ပြန်တက်ပေရော့..၊ အဆင်းက ရွှတ်ကနဲ ရောက်သွားပေမယ့် အတက်ကတော့ ခြေသလုံးတဝက် မြုပ်နေတဲ့ နှင်းထဲမှာ တကယ့်ကို လေးတိလေးကန်...၊ ကျနော်တို့ အဖေ ၂ ယောက်က sledges တွေကို အရှေ့က ကြိုးနဲ့ဆွဲ၊ ကလေး ၂ ယောက်က နောက်ကနေ အိပဲ့အိပဲ့နဲ့တက်..၊ အံမယ်..အဲဒီလို ကျနော်တို့ရဲ့ အနောက်ကနေ တက်နေတာကို အခွင့်ကောင်းယူပြီး သူတို့က နှင်းတွေကို ကောက်ကောက်စားသေးတာ..၊ အဲဒီလို ၁၀ ခေါက်လောက်လည်း တက်လိုက်ရော.. ကလေး ၂ ယောက်လည်း အတော်လေးကို ပြိုင်းသွားပါလေရော..၊း)\nသွားတုန်းကတော့ နှင်းလူတစ်ကောင်လောက် လုပ်မလားဆိုပြီး ယူလာတဲ့ ဂေါ်ပြား..၊ ဒါပေမယ့် တောင်စောင်းပေါ် ရောက်ကတည်းက ပြန်တဲ့အထိ သူလည်း စိုက်ထားတဲ့ နေရာမှာပဲ အခုလို ငုတ်တုတ်မေ့သွားတယ်..၊\nဒီနှင်းတွေကတော့ ဒီနှစ်ဆောင်းတွင်းအတွက် နောက်ဆုံး ထိတွေ့ခြင်းပဲ ဖြစ်မယ်ထင်ပါတယ်၊ မကြာခင်မှာ ကျနော်တို့ ခရီးရှည်ကြီးတစ်ခု ထွက်ဖို့အစီအစဉ် ရှိပါတယ်၊ ခရီးကနေ ပြန်ရောက်တဲ့အခါ ဆောင်းတွင်းက ကုန်သလောက် ဖြစ်နေပြီဆိုတော့ နှင်းနဲ့ မဆုံနိုင်တော့ဘူး၊ ဒါပေမယ့် အပြင်တခါထွက်ဖို့အရေး အဝတ်တွေ အထပ်ထပ်ကို မပြီးနိုင်မစီးနိုင် ဝတ်နေရတာကြောင့် ပဲကြီးတလှေချက်လောက် ကြာတတ်တဲ့ ဆောင်းတွင်းက လွန်မြောက်ပြီး ပုရစ်ဖူးလေးတွေ ဝေမယ့် နွေဦးကို တွေ့ရမှာ ဆိုတော့လည်း ဝမ်းမြောက်စရာပါပဲ...။ ။\n၂၄ ဇန်နဝါရီ၊ ၂၀၁၂\nPosted by ညီလင်းသစ် au 24.1.12\nBon voyageal'avance!\nYou and me may exchange the same trip.Half of my mind is already there.Take care of Tha Tha to heat,water,food.....etc.\nတကြိမ်လောက်တော့ အဲလိုနှင်းတွေကြားလျှောက်လည်ချင်သေးပါရဲ့အကိုရေ ..\nဓာတ်ပုံအရိုက်ကောင်းတဲ့အကိုညီလင်းသစ် ရေးတဲ့ စာတွေကဆွဲဆောင်အားကောင်းလွန်းလို့ အမြဲစိတ်ဝင်တစားရှိလှတယ် ..\nကျမလည်းနှင်းတောထဲမှာ တခါလောက်တော့ ပျော်ချင်သေးတယ်။\nပြန်လာရင် တ၀ကြီးဖတ်ရတော့မှာပေါ့နော်။ စိတ်ဝင်စားစရာကောင်းတဲ့ဓါတ်ပုံလေးတွေလည်း ကြည့်ရအုန်းမှာပေါ့နော်။း)))\nပုံတွေ အရမ်းလှတယ်။ ပို့စ်ကဒ်လေးတွေလိုပဲ။ သားအဖနှစ်ယောက် နှင်းထဲဂျွမ်းပြန်ကျတာ ဘာမှမဖြစ်လို့ တော်ပါသေးရဲ့နော်။\nကိုညီလင်း နှင်းလူမလုပ်ဖြစ်လို့ နှင်းလူပုံမကြည့်ရပေမဲ့ နှင်းတွေဖွေးနေတဲ့ မျောက်ဖြူနှစ်ကောင်ပုံတော့ ကြည့်ချင်သား။ :))\nခဏခဏပြောသလိုဖြစ်နေတဲ့ စကားလေးပဲထပ်ပြောပါရစေ... ဓါတ်ပုံတွေလှတယ်။\nကျနော်တို့ရွာမှာအဲဒီ ၃၀ ရက်နေ့မနက်ကနှင်းတွေအများကြီးကျခဲ့တယ်၊ဒါပေမယ့်Lausanne မှာနှင်းဟုတ်တိပတ်တိမကျခဲ့တာအံ့သြခဲ့ရတယ်၊\nMontreux နဲ့ Martigny ကြားမှာနှင်းလုံးဝမကျခဲ့ဘူး၊၃၁ ရက်နေ့မနက်Orsières မှာ40 cmအထိကျပြန်တယ်၊၁ ရက်နေ့ရွာပြန်ရောက်တော့မိုးရွာထားတာနှင်းတစက်မှမကျန်တော့ဘူး။\nနှင်းတွေနဲ့သိပ်ကိုလှတယ်...။ သားအဖနှစ်ယောက်ကိုမြင်ယောင်ရင်း ကြည်နူးမိတယ်အစ်ကို..။ အိမ်လေးထဲက မီးဖိုနားမှာကွေးရင်း အပြင်ဘက်မှာနှင်းတွေကျနေတာကို ကြည့်ချင်တယ်ဗျ..။\nအဲဒီလို နှင်းဖုံးတဲ့ တောင်တန်းတွေပေါ်ကို တစ်ခါလောက် ရောက်ဖူးချင်လိုက်တာ ကိုညီလင်းသစ်ရေ.. ဓါတ်ပုံတွေကလှလိုက်တာ.. နှင်းလျှောစီးရတာ မကျွမ်းကျင်ရင် အတော် အန္တရာယ်များမဲ့ပုံပဲနော်။ သားအဖနှစ်ယောက် ဘာမှမဖြစ်တာကံကောင်း.. သားလေးလန့်မသွားဘူးလား..။\nသတင်းတွေ Video တွေမှာ တွေ့ဖူးတာ နှင်းလျှောစီးရင်း အက်စီးဒင့်ဖြစ်တာတွေ အတော်များများ ခေါင်းနဲ့ ပခုံးရိုး ကျောရိုးတွေမှာ ထိခိုက်မှု ပြင်းပြင်းထန်ထန်တွေ ဖြစ်တာတွေ့ရတတ်တယ်နော်။ အရင်တုံးကတော့ နှင်းတွေက နုနုညံ့ညံ့လေးတွေဆိုတော့ အဲဒီလို ဒလိမ့်ခေါက်ကွေးကျရင်လဲ နာမှာမဟုတ်ဘူးလို့ ထင်ထားတာ... အဲဒီလို သတင်းတွေ နှင်းလျှောစီးရင်း အက်စီးဒင့်ဖြစ်တဲ့ ဗွီဒီယိုတွေ ပြင်းပြင်းထန်ထန် ဒါဏ်ရာရသွားတဲ့သူတွေကို မြင်ရကြည့်ရတော့မှပဲ ကိုယ်ထင်တာ မဟုတ်မှန်းသိတော့တယ်..း)\nဒီနှစ်နှင်းကောင်းကောင်းတွေ့ ရဘူး။ နှင်းတွေကိုအိမ်ထဲကပဲထိုင်ကြည့်နေချင်တယ်။ အေးလို့ ပါ။\nအဖေါ်ကောင်းရင်တော့ တခါလောက် နှင်းလျှောစီး ကြည့်ချင်ပါတယ်။\nနှင်းလျောစီးနေတာတွေ တွေ့တော့ အားငယ်လိုက်တာ အနော်လည်း ရေခဲပြင်စကိတ်ကို သွားစီးကြည့်ဖူးတယ်. ဟီးးးး.. ဖိနပ်စီးပြီး ကျုံးထတာနဲ့ လဲကျတယ်.. လာထူပေးတဲ့သူ လက်လွှတ်တာနဲ့ ပြန်လဲကျ .. အဲလိုမျိုးနဲ့ ပိုက်ဆံက တစ်နာရီစာပေးထားတာဆိုတော့ အရှုံး မခံဘူးဆိုပြီး ကိုယ့်ကိုကိုယ် တဖုန်းဖုန်း မြည်အောင် ကြိုးစားပစ်လိုက်တာ.. နောက်ဆုံးတော့လည်း မိုးမန့်အော့ဖ်အင်နားရှားကို ငါနားမလည်သေး ဘူးပဲဆိုပြီး လက်လျော့လိုက်ရတယ်လေ..ဟီးဟီး။။\nနှင်းတွေ အများကြိးဖြစ်နေပြီပဲ ... ဒီနှစ်တော့ ညီမလေးတို့ဆီမှာ နှင်းကျတာ နည်းနေသေးတယ် မများသေးဘူး အကိုရ ... အခုရက်ပိုင်းလေးတော့ မနက်ပိုင်းနှင်းကျ နေလည်နေပူ၊ရင် ညကျရင် နှင်းမရှိတော့ဘူး...:):)\nအစ်ကိုတို့ ကို အားကျမိတယ်... နှင်းတောကြီးကို ကြည့်ရတာ အားရစရာကြီး... ကျွန်တော်လဲ ငယ်ငယ်ကတည်းက နှင်းတောထဲမှာ လျှောက်သွားချင်တာ... ဒါပေမယ့် ခုထိ ဒီအိပ်မက်က အကောင်အထည် မဖော်နိုင်သေးပါဘူး အစ်ကိုရာ...\nနှင်းတွေကို ကိုင်ကြည့်ဖူးချင်တယ်...တနေ့နေ့ပေါ့နော်..။ ပုံလေးတွေရိုက်ထားတာ သိပ်ကောင်းတာပဲ..။\nပုံတွေက လှလွန်းတော့ အအေးကြောက်ရဲ့နဲ့\nနှင်းတောထဲကို ပြေးထွက်သွားချင်လောက်အောင် ဆွဲဆောင်နိင်လွန်းတယ်။\nခရီးရှည်ကပြန်လာရင်လည်း ပုံလေးတွေ ကြည့်ချင်သေးတယ်။ ကောင်းသော ငြိမ်ချမ်းသော ပျော်ရွှင်ဖွယ် ခရီးစဉ်ဖြစ်ပါစေ။\nနှင်းတွေကြားမှာပျော်စရာကြီးဘဲ... သားအဖနှစ်ယောက် အနာတရမဖြစ်ဘဲ တဟားဟားရီနိုင်ကြလို့တော်ပါသေးရဲ့...\nဓာတ်ပုံတွေ တကယ်လှတယ် ကိုညီရေ..ခရီးရှည်ကြီးက ပြန်လာရင်လည်း ဓာတ်ပုံတွေ ကြည့်ချင်တယ်..Haveanice trip !\nIf you happens to visit BKK during your trip, please let me know! Haveanice trip!!!!\nHaveanice & safe trip!!!\nသားသား နှင်းလျောစီးပုံများပါလာမလားလို့ ဖတ်လိုက်တာ...။ ပါလဲပါဘူး...။\nပုံတွေအရမ်းကောင်းတယ်..။ ဒီမှာတော့ အအေးလျော့ပြီး ပြန်ပူနေပြန်ပြီ..။\nပစ္စုပ္ပန် တည့်တည့်မှာ ...


OIC အထွေထွေ အတွင်းရေးမှူးချုပ် မြန်မာပြည် သွားမည် | ဧရာဝတီ\nOIC အထွေထွေ အတွင်းရေးမှူးချုပ် မြန်မာပြည် သွားမည်\nဧရာဝတီ| December 19, 2012 | Hits:351\n| | အစ္စလမ်မစ် ပူးပေါင်းဆောင်ရွက်ရေးအဖွဲ့ (OIC) အထွေထွေ အတွင်းရေးမှူးချုပ် ပါမောက္ခ Ekmeleddin Ihsanoglu သည် မကြာမီ မြန်မာနုိုင်ငံသို့ သွားရောက်ရန်ရှိကြောင်း သိရသည်။ OIC အဖွဲ့ဝင် နိုင်ငံခြားရေးဝန်ကြီးများ ပါဝင်သော အဆင့်မြင့် တာဝန်ရှိသူများ ၏ ယခု ခရီးစဉ်သည် မြန်မာနိုင်ငံအတွင်းရှိ မွတ်စလင်များ တိုက်ခိုက်ခံရမှု ရပ်ဆိုင်းရေးနှင့် ပတ်သက်သော ခရီးစဉ် ဖြစ်ကြောင်း ပါမောက္ခ Ekmeleddin Ihsanoglu က ယမန်နေ့တွင် ပြောကြားသည်ဟု Arab News သတင်းတွင် ဖော်ပြထားသည်။ ပြီးခဲ့သည့် စက်တင်ဘာလ အတွင်းကလည်း OICကိုယ်စားလှယ် Mr. Ufuk Gokcen မြန်မာနိုင်ငံသို့ သွားရောက်ခဲ့သေးသည်။\nComment\tYou may use these HTML tags and attributes:   <acronym title="">
      <q cite="">   swe htwe December 19, 2012 - 5:49 pm\tWe don’t believe in OIC. If they have goodwill,they should accept these bengalis to live in their countries. It is win-win situation and we will be very grateful. They are immigrants and they should go back to origin country. OIC must prevent the breach of human rights in their countries first.\nReply\tဗမာ December 19, 2012 - 9:35 pm\tGet lost OIC. Myanmar is not Islamis country.\nReply\tkyaw December 19, 2012 - 11:24 pm\tthey should not come to myanmar cause they support for only bangali or lie rohingha..bring to rubish to our land again,,,,


အသုံးမပြုတော့တဲ့ Smartphone များကို ဘာလုပ်လို့ရပါသလဲ? | Myanmar Gazette News Media Forum Network\nHome » Computer & Cell Phone » အသုံးမပြုတော့တဲ့ Smartphone များကို ဘာလုပ်လို့ရပါသလဲ?\nအသုံးမပြုတော့တဲ့ Smartphone များကို ဘာလုပ်လို့ရပါသလဲ?\nPosted by Kaung Myat Htut on Apr 18, 2012 in Computer & Cell Phone, Computers & Technology, Consumer Electronics, Contributor, Columnist, Cover Faces, How To.., Know-How, DIY, Software & Links | 15 comments\nold and un-used ph Old Mobile Phone Ph as remote control Smartphone\nUnused Smartphone Cover\nကျွန်တော့်မှာ smartphone အဟောင်းတစ်လုံးရှိပါတယ်။ ပြန်ရောင်းဖို့ကြိုးစားကြည့်တဲ့အခါမှာ ဈေးကောင်းမရတာကြောင့်ရယ်၊ အကြာကြီးကိုင်လာရတဲ့အပေါ် သံယောဇဉ်ရှိတာရယ်ကြောင့် သိမ်းထားဖြစ်ပါတယ်။ သိမ်းထားပြန်တော့လည်း အပို လိုဖြစ်နေတာကြောင့် ဘာပြန်လုပ်လို့ရမလဲ ဆိုတာလေ့လာကြည့်တဲ့အခါမှာ အောက်ပါအတိုင်း အများကြီးလုပ်နိုင်တာကိုတွေ့ရပါတယ်။\n1. Media Remote Control\nSmartphone ဟာ ကွန်ပျူတာအပါအ၀င် အချို့သော ပစ္စည်းများအတွက် remote control အနေဖြင့် သီချင်းများ၊ ရုပ်ရှင်များကြည့်ရန် အသုံးပြုနိုင်သော ပစ္စည်းတစ်မျိုးဖြစ်သည်။ အားသာချက်တစ်ခုကတော့ ပါတီပွဲတစ်ခုမှာ ဖွင့်ထားတဲ့သီချင်းကို သင်ဖြစ်စေ၊ သင့်မိတ်ဆွေဖြစ်စေက smartphone ကို remote control ကဲ့သို့အသုံးပြုနိုင်သည်ကိုတွေ့ရသည်။ အကယ်၍သင့်ဖုန်းတွင် Infrared (IR) ပါလျှင် အင်တာနက်မှ Download လုပ်နိုင်သော အချို့ app များဖြင့် ရုပ်မြင်သံကြားစက်များ၊ Home theater များကိုပင် ထိန်းချုပ်နိုင်မည်ဖြစ်သည်။ ကောင်းမွန်တဲ့ Universal Remote တစ်ခုဝယ်လျှင် ဒီထက်များစွာကုန်ကျမှုရှိနိုင်သည်။ iPhone အတွက် remote app များကို http://lifehacker.com/5709968/the-best-remote-apps-for-your-iphone တွင်ရနိုင်ပြီး၊ Android အတွက် remote များကိုတော့ http://lifehacker.com/5709967/the-best-remote-apps-for-your-android တွင်ရနိုင်မည်ဖြစ်ပါတယ်။\n2. Smartphone as Dedicated device\nSmartphone ဟာသီချင်းဖွင့်လို့ရတာဖြစ်တဲ့အတွက် ကားထဲမှာ ကက်ဆက်အနေနဲ့အသုံးပြုနိုင်ပါတယ်။ Smartphone ကိုတိုက်ရိုက် ချိတ်ဆက်နိုင်တဲ့ စပီကာများရှိသလို၊ USB ကြိုးမှတဆင့် ကက်ဆက်ကို ချိတ်ဆက်အသုံးပြုနိုင်ပါတယ်။ မီးဖိုချောင်မှာ ဟင်းချက်ရင်လည်း အသုံးပြုနိုင်ပါတယ်။ ဥပမာ ဟင်းချက်တဲ့ app တစ်ခုလောက်ထည့်ပြီး app ထဲကအတိုင်း အဆင့်ဆင့်လိုက်လုပ်ပြီး ချက်ပြုတ်နိုင်ပါတယ်။ အနည်းဆုံးတော့ အင်တာနက် connection ရယူပြီး online မှာရှိနေတဲ့ ဟင်းချက်နည်းရေးထားတဲ့ website များမှတဆင့် ရှာဖွေ ချက်ပြုတ်နိုင်ပါတယ်။ ဒီလိုမျိုးသုံးတဲ့အခါမှာလည်း ညစ်ပတ်မှာမပူရပါဘူး။ ဘာလို့လဲဆိုတော့ ညစ်ပေသွားသည့်တိုင်အောင် ဒီဖုန်းဟာ သင်အမြဲသုံးမယ့်ဖုန်း မဟုတ်တော့ပါဘူး။\nSmartphone ကိုအိပ်ယာဘေးမှာထားပြီး alarm အဖြစ်နဲ့လည်းအသုံးပြုနိုင်ပါတယ်။ သင်အမြဲသုံးတဲ့ Smartphone ကို alarm အဖြစ်နဲ့သုံးမယ်ဆိုရင် ခက်ခဲနိုင်ပါတယ်။ ဘာလို့လဲဆိုတော့ sms ဖြစ်စေ၊ email ဖြစ်စေ၊ RSS Feed ဖြစ်စေ data တစ်ခုခုဝင်လာတာနဲ့ notification လုပ်တဲ့အနေနဲ့ အသံထွက်ပါမယ်။ Vibrate ဖြစ်ပါမယ်။ မီးလင်းပါမယ်။ Silent လုပ်ထားမိရင်လည်း alarm အနေနဲ့ နှိုးဖို့မဖြစ်နိုင်ပါဘူး။ ဒါကြောင့် အခုလိုသုံးဖို့က အကောင်းဆုံးဖြစ်ပါတယ်။\n3. Smartphone as Portable Gaming Device\nSmartphone အပေါ်မှာ ကစားနိုင်တဲ့ game တွေဘယ်လိုပဲထွက်လာပါစေ၊ တစ်ချို့ကတော့ အရင်က Game အဟောင်းလေးတွေ ကိုပဲ နှစ်သက်စွာကစားချင်ကြပါတယ်။ Keyboard ပါတွဲပါတဲ့ android phone တွေဆိုရင်တော့ ပိုအဆင်ပြေပါတယ်။ ဖုန်းက touchpad နဲ့ကစားရတာ အဆင်မပြေရင် iControlPad (http://www.icontrolpad.com/) နဲ့တွဲဖက်ကစားနိုင်ပါတယ်။ Game အရမ်းကစားမယ့်သူ (သို့မဟုတ်) ကလေးငယ်တွေအတွက်ဆိုရင်တော့ အသင့်တော်ဆုံးဖြစ်ပါတယ်။\nSmartphone as Game Console\n4. Smartphone as VoIP Phone\nဖုန်းထဲမှာ SIM card မရှိတော့တာနဲ့ ဖုန်းပြောလို့မရဘူးဆိုတာ မဟုတ်ပါဘူး။ WiFi ရမယ်ဆိုရင် Skype မှတဆင့် VoIP (Voice Over Internet Protocol) ပြောလို့ရပါတယ်။ Skype ရဲ့ service plan တွေဝယ်သုံးမယ်ဆိုရင် လိုင်းဖုန်းတွေ၊ mobile ဖုန်းတွေ အပါအ၀င်၊ နိုင်ငံခြားခေါ်ဆိုမှုတွေကိုပါ ဈေးပေါပေါနဲ့ပြောလို့ရနေပြီဖြစ်ပါတယ်။ Skype တင်မကပါဘူး။ Google Voice ကိုပါ တွဲဖက်အသုံးပြုနိုင် မှာဖြစ်ပါတယ်။\nစာရေးသူဟာ PC World Myanmar နှင့် Auto Mobile PC Guide Magazine တို့မှာ ပင်တိုင်ရေးသားနေတဲ့ ဆောင်းပါးရှင်တစ်ဦးဖြစ်ပါသည်။\nအကုန်လုံးကောင်းနေတဲ့ Smart Phone လေး မော်ဒယ်အောက်သွားလို့ မသုံးချင်ဘူးဆိုရင်\nနယ်စည်းမခြား အရက်သမားများသမဂ္ဂကို လှူဒန်းနိုင်ပါတယ်…\niPhone အဟောင်းလေးပဲဖြစ်ဖြစ်၊ Android အစုတ်ကလေးပဲဖြစ်ဖြစ်ပါ…\nတန်ဖိုးနည်းဖုန်းတွေပေါ်လာပြီဆိုတော့ မော်ဒယ်အဟောင်းလေးတွေလဲ ကျွန်တော်တို့အတွက် အသုံးတည့်ပါတယ်ခင်ဗျာ…\nဒုတ်နဲ့ တော့ ခ ပါဘီ …\nသများဖုန်းကလေး မော်ဒယ်အောက်လာလို့ လက်ယားနေပါတယ်ဆိုမှ …\nရောဂါနဲ့ ဆြာဝန် ကိုယ့်ဂျင်းကိုယ့်ဂျင်းပဲ ဆိုပီး မဖျားတဲ့ ဆြာဝန်မရှိသလို\nမာကတ္တာအချင်းချင်း ဆိုပီး ဦးနှောက်မဆေးဘဲ ချန်သွားတာလည်း မရှိလို့…\nကန်ပန်းတွေ လျောက်ကြည့်ရင်း …ဖုန်းအသစ် ရောဂါထ နေပါတယ်ဆိုမှ ကွယ်….\nအင်း … ပြတင်းပေါက် အမှတ်-၈ ကို ပန်းသီးကိုင်စောင့်ရင် ကောင်းမလားပဲ..\nဆရာတို့နှစ်ယောက်ပြောမှပဲ သတိရတော့တယ်။ လွန်ခဲ့တဲ့ ၁၀ နှစ်လောက်ကတည်းက London မှာ ဖုန်းအဟောင်းတွေလိုက်အလှူခံကြတယ်။ ပြင်ပေးတဲ့လူတွေက ကျောင်းသား Volunteer တွေ။ လက်တည့်စမ်းကြတာ။ ပြင်လို့ကောင်းသွားရင် အဟောင်းဈေးနဲ့ ပြန်ရောင်းတယ်။ ရတဲ့ပိုက်ဆံတွေကို မိဘမဲ့ကလေးတို့ ဘာညာမှာ ပြန်လှူကြတယ်။ စိတ်ဝင်စားရင်လုပ်ကြရအောင်။\nIndependent Free-Drinkers Society ဖွဲ့မယ်ဆိုလည်း လက်တို့လိုက်ပါ။\nGreen ဖြစ်တယ်ဗျို့ ….Recycle လည်းဖြစ်လို့ စိတ်ဝင်စားပါ၏ ။\nလုံဒုံ ကလိုတော့ ပြန်မရောင်းလိုဘူးဗျ…\nကျုပ်တို့ဆီမှာက technological divide ရှိနေသေးတော့..\nအလှူခံ- ပြန်ပြင် ပြီးရင် ကျောင်းတွေ လူမှုရေးအဖွဲ့အစည်းတွေ\n(တကယ် သင်ပေး ပညာဖြန့်ဝေပေးနိုင်မယ့်နေရာတွေကို)\nနယ်စည်းမခြား အရက်သမား သမဂ္ဂ အဝေးရောက်ကိုယ်စားလှယ်\nအရင်တုန်းကတော့ ကျွန်တော် MyanmarING အဖွဲ့အနေနဲ့ computer အဟောင်းတွေကို ဒီလိုလုပ်ပေးခဲ့ဖူးတယ်။ အလှူခံပြီး ဗက ကျောင်းတွေပြန်လှူခဲ့တယ်။ အလှူခံတာလဲကိုယ်ပဲ (ကားဆီဖိုးစိုက်)၊ မတတ်တခေါက်နဲ့ပြင်တာလည်းကိုယ်ပဲ၊ ပြန်သွားလှူဖို့ကျောင်းရှာတာလဲကိုယ်၊ သွားပို့တာလည်းကိုယ်ဆိုတော့ လုံးပါးပါးသွားတယ်။ ၀င်ကူတဲ့မိတ်ဆွေ ၄ ယောက်လောက်တော့ရှိပါတယ်။ ဖြစ်နိုင်ရင်တော့ ဒီလိုဟာမျိုးကို ကျယ်ကျယ်ပြန့်ပြန့်ဖြစ်စေချင်တယ်။\nနယ်စည်းမခြားအရက်သမားများသမဂ္ဂအနေနဲ့ ဖွဲ့စည်းထားပြီး လွှတ်တော်အစည်းအဝေးတစ်ခါနှင့် ရံဖန်ရံခါ တွေ့ဆုံမှုများပြုလုပ်နေတာ အချိန်တစ်ခုရောက်ရှိနေပါပြီ…\nနောက်ပိုင်းမှာ ကျွန်တော်တို့ သမဂ္ဂမှာပါဝင်နေကြတဲ့သူတွေအနေနဲ့ မိမိတို့ တပ်ကျွမ်းတဲ့ဘာသာရပ်ကို လူငယ်များအား သင်ကြားပေးတဲ့အလုပ်တွေကိုလဲ ဆက်လက်လုပ်နိုင်အောင် ကြိုးစားပါ့မယ်…\nအထူးသဖြင့် Apple iPhone နဲ့ ပတ်သက်တဲ့ Jailbreak လုပ်တာ Unlock လုပ်တာမျိုး Network ပိုင်းဆိုင်ရာများကို ကျွန်တော်သင်ကြားပေးပြီးတော့…\nမာကက်တင်းနဲ့ ပတ်သက်တာကို ဂီဂီက တာဝန်ယူနိုင်မယ်လို့ ထင်ပါတယ်…\nအဲဒီလိုပဲ တခြားသောပညာရှင်များကလဲ ထိုနည်းလည်းကောင်းပါဝင်လာမှာပါ…\nအရက်ချည်းစုသောက်မနေပဲ တိုင်းပြည်ကောင်းကျိုးလေးများ ဆောင်ရွက်ဖို့လဲ ဆန္ဒရှိနေပါကြောင်း…\neCommerce, eBusiness, eGovernment ပိုင်းဆိုင်ရာဆိုရင်တော့ ကျွန်တော်ကူညီပေးနိုင်ပါတယ်။ Marketing ဘာသာရပ်သိပ်မကျွမ်းပေမယ့် eMarketing ပိုင်းတော့ နည်းနည်းရပါတယ်။ ဒါပေမယ့် ကျွန်တော်က ရန်ကုန်မှာဗျ။ ပုဂ္ဂိုလ်တို့က ရွှေမန်းသားတွေလားဗျ။\nအင်း…ကျွန်တော်တို့ (၂)ယောက်က တစ်ယောက်က ဂျပန်က\nတွေ့ဆုံပွဲကို စိတ်ဝင်စားတယ်ဆိုရင်ဖြင့် မေလတစ်ရက်နေ့ အလှူမှာ ကျွန်တော်တို့တတွေအားလုံးဆုံမှာပါ…\n1st May? May Day? May I know where?\nဟောသည်မှာပါ ဆြာကောင်းရေ …\nရွာတော်ရှင် ဂတ်တူဆို ..အဲ့လေ… ဖွားဆူး နဲ့ ..မာမားတို့\nကျုပ်လည်း ခင်းဗျားတို့နဲ့ပေါင်းပြီး ယူဂျီသင်တန်းပေးဂျင်ဒယ်ဗျို့…။ အဖွဲ့ဖွဲ့ဖြစ်ရင် လက်တို့လိုက်ပါ။။\nဒါ့ကြောင့် သဂျီးကောက်ရိုးဘဲ မီးသွားရှို့တော့မယ်\nနေဦး..မရှို့ နဲ့ ဦး\nကောက်ရိုးပုံအနောက်မှာ အူးကြောင်ဂျီး ဂွမ်းပုံကို ..ဂွမ်း..ဂွမ်း…ပုံကို…လက်သဲညှပ်ပေးနေတယ်\nကိုကောင်းမြတ် ပြောတာလေးတွေ စိတ်ဝင်စားတယ် ခင်ဗျ ၊ ပညာရ လို့ကျေးဇူးပါ ခင်ဗျာ ၊ကျွန်တော်ကတော့မန္တလေးကပါ၊ အဖွဲ့ဖွဲ့ဖြစ်ရင် လက်တို့လိုက်ပါ ဗျာ\nအဖွဲ့ဆိုတာ ကျွန်တော်ကတော့ MyanmarING (Myanmar Internet & Networking Group) ဆိုပြီးလုပ်နေတာကြာပြီ။ စိတ်ဝင်စားရင် http://www.myanmaring.asia မှာဝင်ကြည့်နိုင်ပါတယ်။ တစ်လက်စတည်း စာတမ်းရေးတာတွေ ၀ါသနာပါတယ်။ စိတ်ဝင်စားတယ်ဆိုရင်တော့ ကျွန်တော်တို့ရဲ့ mother unit ဖြစ်တဲ့ APNG (Asia-Pacific Networking Group) ရဲ့ Camp အကြောင်းကိုလည်း http://www.apngcamp.asia မှာဝင်ကြည့်နိုင်ပါတယ်။


TV လာလာဖွင့်တဲ့ သူ | Myanmar Gazette News Media Forum Network\nHome » My Dear Diary » TV လာလာဖွင့်တဲ့ သူ\nTV လာလာဖွင့်တဲ့ သူ\nPosted by etone on Oct 7, 2011 in My Dear Diary | 32 comments\nငယ်ငယ်ကတည်းက ကြားသာ ကြားဖူးပြီး …တွေ့ကြုံ … မြင်ဖူးခဲ့ခြင်းမရှိတဲ့… ယုတ္တိမရှိသော ဖြစ်ရပ်တစ်ခု တစ်သက်နှင့်တစ်ကိုယ် ကြုံခွင့်ရလိုက်တာ ကံကောင်းတယ်လို့ ခေါ်မလား ၊ ကံဆိုးတယ်လို့ပဲ သတ်မှတ်ရမလား မဝေခွဲတတ်အောင်ပါပဲ … ။ မမြင်ဖူးတာ ၊ မကြုံဖူးတာ တွေ့ခွင့်ရတာကြောင့် …အမှတ်တရ အဖြစ်ရှိနေခဲ့တာပါ … ။\nကျွန်မငယ်ငယ်က မှင်စာ ခြောက်သံလေး ကြားဖူးခဲ့တဲ့ အကြောင်း ရေးခဲ့ဖူးပါတယ် … ။ http://myanmargazette.net/29674/creative-writing/drama-essays-humor-memoirs-novel-excerpts-short-stories\nပထမဆုံး အတွေ့ကြုံအဖြစ် နားနဲ့ ဆက်ဆက်ကြားခဲ့ရသော်လည်း … မျက်မြင်ကိုယ်တွေ့ မြင်ဖူးခဲ့ခြင်းမရှိပါ … ။ ယခုအကြိမ်တွင်တော့ … နှဖူးတွေ့ ဒူးတွေ့ ကြုံခဲ့ရပါပြီ … ။ ကြုံတွေ့ချိန်မှာ ကြောက်လန့်ရမယ့်အစား … ပျော်စရာ တစ်ခုလို ထင်မှတ်နေခဲ့တာ .. ကိုယ့်ကိုယ်ကိုယ်တောင် အံ့သြမိပါတယ် ။\nပြီးခဲ့တဲ့ တပတ်က …ကျွန်မ အဖွားဖြစ်သူအိမ်အလည်ပတ်ရောက်သွားခဲ့ပါတယ် … လူကြီးတွေပဲ ရှိပြီး ကလေး မရှိတဲ့ အိမ်မို့ … အရာရာတိုင်းဟာ တိတ်ဆိတ်နေတာပေါ့ … ။ နေ့ခင်း နေ့လည် အပြင်ထွက်တဲ့လူကလည်း ထွက် ၊ အိမ်ကလည်း ကားသံ လူသံသိပ်မဆူတဲ့ နေရာကြောင့် …. ကျွန်မအတွက်တော့ … နေ့ခင်းနေ့လည် အိပ်စက်အနားယူလို့ ကောင်းတဲ့ နေရာပါပဲ … ။ (နှောက်ယှက်မဲ့ လူမှ မရှိတာကိုး )\nအဖွားဖြစ်သူက ထမင်းစားပြီး အခန်းထဲဝင် ခဏလှဲနေတုန်း ကျွန်မလည်း အိပ်ချင်လာတာနဲ့ … ဧည့်ခန်းထဲက ဆိုဖာဆက်တီပေါ် ခဏလှဲအိပ်နေတုန်း … မှေးခနဲ အိပ်ပျော်သွားတယ် … အိပ်ပျော်သွားလို့ .. ခဏလေးပဲ ကြာချိန်ရှိသေးတယ် … တီဗွီကြီးရဲ့ ဂွီဂွီ ဂွမ်ဂွမ် အသံကြောင့် နိုးထသွားရပါတော့တယ် … ။ ဆူညံပွက်လောရိုက်နေတဲ့ တီဗွီကြီးလည်း …ပွင့်နေတယ် … MRTV4ရုပ်သံလိုင်းလည်း လာနေတာ ကြားရတော့ … အံ့သြသွားတယ် .. အဖွားတော့ ငါအိပ်နေတာကို အနုနည်းနဲ့ လာနှိပ်စက်တယ်အထင်နဲ့ …. အဖွားအခန်းထဲ ပြေးကြည့်တော့လည်း … အိပ်မောကျနေသံကြားရပါတယ် … ။ တစ်ယောက်ယောက်ဝင်လာရအောင်လည်း တံခါးက ပိတ်လျှက်သားပါ … သေချာအောင် အိမ်သာပါမကျန် တခန်းဝင်တခန်းထွက် ဘယ်သူများ အိမ်ထဲရှိမလဲ လိုက်ရှာသေးတယ် … ။ မတွေ့တော့ .. ဒေါသထွက်တာပဲ ရှိတယ် … ကြောက်စိတ်မ၀င်မိပါဘူး … ။ အိပ်ရင်းနဲ့ ရီမုများ ဖိမိသလား ပြန်တွေးတော့လည်း … ရီမုက အဝေးကြီးမှာ … ။ ကျွန်မလည်း စဉ်းစားရကြပ်လာတာကြောင့် မတွေးပဲ ထပ်အိပ်မယ်ဆိုပြီး … ခုဏကနေရာမှာ လှဲအိပ်လိုက်မိပြန်တယ် …. ။ တီဗွီကိုလည်း ပြန်ပိတ်ထားလိုက်ပါတယ် … ။\nမျက်လုံးလေး မှေးစင်းပြီး … သုံးလေး မိနစ်ပဲ ရှိသေးတယ် .. တီဗွီက တစခန်းထလာပြန်ပါရေ …. ။ ကျွန်မတို့ အိမ်သားတွေ တီဗွီဖွင့်လျှင် ခုနှစ်အိမ်ကြား ရှစ်အိမ်ကြား ဖွင့်ရမှာ အရမ်းကို ရှက်ပါတယ် ….။ ဒါကြောင့် တစ်ကိုယ်စာပဲ ကြားရုံလောက်လေး ဖွင့်ကြတယ်လေ …. ယခု ပေါ်ထွက်လာတဲ့ တီဗွီအသံက အသံအဆုံးနည်းပါ မြင့်ထားတာပါ …. ။ စိတ်ထဲ သံသယတော့ ၀င်လာပေမဲ့… ကြောက်ရကောင်းမှန်း မသိသေးဘူး … ။ ကျွန်မအိပ်တာကို နှောင့်ယှက်ချင်တာဖြစ်မယ်လို့ တွေးပြီး … စိတ်ထဲ နည်းနည်း အချဉ်ပေါက်လာတာနဲ့ .. ရီမုကို အနားယူပြီူး ပြန်လှဲအိပ်လိုက်ပါတယ် … တီဗွီကိုလည်း ပိန်ထားလိုက်တယ် …. ။\nဒီတစ်ခါတော့ လှဲချပြီးပြီးချင်းပဲ … ဂွီ ဂွီ ဂွမ်ဂွမ်က ကြားရပြန်ပြီ …. ဒေါသကလည်း ထွက်လာပြီမို့..ပါးစပ်ကလည်း နင်ကပဲ ဖွင့်နိုင်မလား ..ငါကပဲ ပိတ်နိုင်မလားလို့ … ပြောလည်းပြော …လက်ကလည်း ရီမုကို ကိုင်ပြီး … ပြန်ပိတ် … လှဲရုံလေးလှဲရသေး …တစ်ခါ ထပ်ပြန်ဖြစ်ပြန်တာနဲ့ … ပြန်မလှဲတော့ပဲ … ငုတ်တုတ်လေးထိုင် ပြီး … တီဗွီကိုပဲ ကြည့်နေပါတော့တယ် … ကျွန်မ ငုတ်တုတ်ထိုင်နေလို့လား မသိဘူး …. တီဗွီက ပြန်မပွင့်လာတော့ပါဘူး … ။\nဆယ့်ငါးမိနစ်လောက်နေတော့ … နောက်ဖေးက အိုးသံခွက်သံ ကြားတာကြောင့် … ကြောင်အိမ်ထဲ ထည့်မအုပ်မိပဲ …. ဟင်းလင်းထားခဲ့တဲ့ … ၀က်ခြေထောက်စွပ်ပြုတ် ၀ယ်ထားတဲ့ ပန်းကန်သတိရပြီး အပြေးသွားမိတော့.. ပန်းကန်ကြီးကို မှောက်လို့ပါပဲ …. ။ ကျွန်မ အဖွားအိမ်မှာ ကြောင်မမွေးထားတာ သိပေမယ့်… တီဗွီနဲ့ ဆက်စပ်နေမှန်းတော့ မသိဘူးပေါ့ … ။ ကြောင်မဟုတ်လည်း ကြွက်ဖြစ်မယ်တွေးမိပြီး … ပွစိပွစိရေရွတ်ရင်း မှောက်နေတဲ့ နေရာနဲ့ …ထည့်ထားတဲ့ ပန်းကန်ကို ဆေးကြော သန့်စင် ရပါတယ် …. ပန်းကန်ဆေးတာတောင် မပြီးသေးဘူး … တီဗွီကြီးတခါ ပြန်ပွင့်နေပြန်ရော … ။ အဲ့ဒီအခါမှ ကျွန်မလည်း …. ကြွက်မှောက်တာမဟုတ်ပဲ တစ်ယောက်ယောက် ၀င်သောင်းကျန်းနေတာ နားလည် မိသွားတော့တယ် … ။ စိတ်ထဲလည်း နည်းနည်း ကြက်သီးထသလို ဖြစ်လာမိတယ် … မတော်လို့… မီးဖိုချောင်က အိုးခွက်တစ်ခုခုနဲ့ လှမ်းပေါက်လျှင် ခေါင်းကွဲနိုင်တာကိုး … ။ ကြက်သီးထပါတယ်ဆိုမှ … ကြောက်စိတ်ပါဝင်လာပြီး … လူတကိုယ်လုံး ပူရှိန်းရှိန်းဖြစ်နေတော့တယ် … နောက်ဖေး မီးဖိုထဲမှာလည်း ဆက်မနေရဲ … ဧည့်ခန်းထဲလည်း ပြန်မထွက်ရဲပဲ …တီဗွီကြီးကလည်း ခုနှစ်အိမ်ကြား ရှစ်အိမ်ကြား ပြန်မပိတ်ရဲဖြစ်နေတော့တယ် …. ။\nတီဗွီသံ ပွက်ပွက်ညံနေတာ ငါးမိနစ်လောက်ရှိမှ အဖွားဖြစ်သူ ထလာပြီး … တီဗွီ ခုနှစ်အိမ်ကြား ရှစ်အိမ်ကြားဖွင့်ထားတာကို လာဆူတော့တယ် … အဖွားအားကိုးနဲ့ မီးဖိုခန်းကထွက် .. တီဗွီသွားပိတ်ပြီး .. ပလပ်ပေါက်ပါ ဆွဲဖြုတ်လိုက်ရတော့တယ် … ။ အဖွားဖြစ်သူကတော့ …ကျွန်မအဖြစ်ကို သိဟန်မတူပဲ … ဒီကလေး တစ်ခါတစ်လေ လာလည်တာတောင် အိမ်ခန်းထဲ ၀င်လိုက် ပြန်ထွက်လိုက် ၊ တီဗွီ ဖွင့်လိုက်ပိတ်လိုက်နဲ့ .. စိတ်ကို မငြိမ်ဘူးဆိုပြီး … ဘလိုင်းချည်း အသားလွတ်ကောသွားပါသေးတယ် … ။\nကျွန်မပယောဂမပါပဲ ..ပိတ်လိုက်ဖွင့်လိုက်ဖြစ်ရတဲ့တီဗွီကြီးကိုလည်း ဒေါသထွက်ရပါတယ် … ။ ဒါပြင့် မစားရ မသောက်ရ မှောက်သွားတဲ့ ပန်းကန်ကိုလည်း …. အပြစ်တင်မိပါတယ် … ဒီထက်ပိုဆိုးတာတော့ … အဖွားအခန်းထဲ ၀င်လိုက်ထွက်လိုက် ခေါက်တုံ့ ခေါက်ပြန် လမ်းလျှောက်တယ်ဆိုတဲ့ .. .မမြင်ရတဲ့ ဟိုဒင်းကိုလည်း မုန်းမိပါတယ် … ။ ဘလိုင်းကြီး ကောသွားတဲ့ အဖွားဖြစ်သူကိုလည်း တင်းမိတယ် …. ။ အဖြစ်ပျက်များစွာကို တစ်ဦးတည်းက လုပ်နေခြင်းလား … တခြား တစ်ဦးရော ပါဝင်ပတ်သတ်နေလား ဆိုတာကတော့ … မမြင်ရတဲ့ ဟိုဒင်းတွေမှပဲ သိပါလိမ့်မယ် … ။\nထူပူနေတာနဲ့ ဓါတ်ပုံရိုက်ဖို့ မေ့သွားခဲ့တယ် .. . မှတ်တမ်းသာ တင်ထားလျှင် ဂူးဂဲလ်က ပုံတွေလို အရိပ်များပေါ်မလားလို့လေ :D\nအဲဒါ ဆေးရုံကနေ ပြန်တော့\nဧည့်သည် ပါလာလို့ ဗျ\nဟား ဟား .. ကိုပေကတော့ ပြောတော့မယ် … ။\nအဲ့ဒီအိမ်ကလူတွေ ဘယ်သူမှ ဆေးရုံမသွားကြဘူး … ဆေးရုံသွားတဲ့ လူကလည်း အဲ့ဒီအိမ်မရောက်ဘူး … အဲ့လို အဲ့လို\netone ကိုကို့ ဆီကနေ အပြန် ပေါ့\nဘာသာရေးသင်တန်းတစ်ခုမှာတော့ သင်တန်းဆရာမကပြောဖူးတယ်… အဲဒါမျိုးတွေကြားရတာတွေက အပါယ်ဘုံသားတွေက သူတို့ဘ၀ကနေ ကျွတ်ချင်လို့ အမျှဝေတာကို ခံယူချင်လို့ ဒါမျိုးတွေနဲ့ အသိပေးတာလို့ တော့ပြောတာမှတ်သားဖူးတယ်… သူတို့ကို အမျှဝေပေးပြီး သာဓုခေါ်စေခိုင်းရင် ငြိမ်သွားတတ်တယ်လို့တော့ ပြောတာတော့ကြားဖူးတာပဲ\netone ရေ TV ခလုပ်လွတ်တာကောဖြစ်နိုင်လား\nမဟုတ်ဘူးဆိုတော့စဥ်းစားစရာဘဲ ကျမသာဆို စိတ်ထဲကတခုခုလို့ထင်တာနဲ့\nခလုတ်လွတ်တာတော့ မဖြစ်နိုင်ပါဘူး စုံစုံရေ .. ဘာလို့လဲ ဆိုတော့ … အဖွားပြောတာလည်း ကြားခဲ့ပါတယ် .. သူ့အခန်းထဲ ၀င်လိုက်ထွက်လိုက်ဆိုတော့ … ကိုယ်က တစ်ခေါက်ပဲ ၀င်သွားကြည့်တဲ့ အချိန် အဖွားက အိပ်မောကျနေတယ် ..ကျန်တဲ့ အခေါက်တွေ ဘယ်သူဝင်မှာတုန်း ။ မလွယ်ဘူး ရူးနိုင်တယ်\nတီဗွီပါဝါကို အဝေးက Remote လုပ်လို့ ရတယ်ဆိုတော့….ပလက်ဖြုတ်ပြီး အိပ်ကြည့်ပေါ့..\nပြောရတော့ ခက်ခက်ပဲနော် ဒါမျိုးဆိုတာက နွယ်ပင်ကတော့ တစ်ခါမှ မကြုံဖူးပင်မဲ့\nသူများအပြောနဲ့တင် တော်တော်ကြောက်နေပြီ နွယ်ပင်တို့ အခုနေနေတဲ့ အိမ်မှာလည်း\nအဲလိုမျိုး၇ှိတယ်လို့ပြောပင်မယ့် (အိမ်ကလူတွေ တွေ့တယ်လို ပြောပင်မယ့်)\nကိုယ်တိုင်တော့ တစ်ခါမှ မကြုံဖူးဘူး နွယ်ပင်ရဲ့ တစ်ယောက်သောသူကတော့\nဒါမျိုးတွေကို ယုံလဲ မယုံသလို ကြောက်လဲမကြောက်တက်ပါဘူး ဒါပေမယ့်\nတစ်နေ့ညကတော့ ည 123း0 သူကိုယ်တိုင် နောက်ဖေးဝရန်တာ ထွက်ရင်းတွေ့လိုက်လို့ အမျှဝေခဲ့တယ်လို့ပြောတယ် နောက်နေ့တွေမှာလည်း ညဘက်တွေဆို\nသူတစ်ယောက်ထဲ ထွက်ထွက်ပြီး အမျှဝေနေတာကိုတွေ့တယ် ကိုယ်တိုင်တစ်ခါမှ မတွေ့ဘူးတဲ့ နွယ်ပင်ကတော့ အိမ်နောက်ဖေးကို ည (10) နာ၇ီနောက်ပိုင်း တစ်ယောက်ထဲ\netoneက နင်ကသရဲလားလို့မေးကြည့်လိုက်ပါလား။ ဟုတ်တယ်ဆိုရင်ဘော်ဒါဖွဲ့လိုက်ပေါ့။ ထူးဆန်းတဲ့သူငယ်ချင်းအသစ်ရတာပေါ့။\nမနေ့ကသေသွာဲး့ စတိ့ဗ်ဂျော့ကို.. မေးပေးစမ်းပါလို့..။\nအခုကမ္ဘာဝမ်းနည်းနေကြသူတွေ.. ဘာပြန်ပြောချင်သလဲ.. လို့..။\nအဲဒီအခါ.. မထိတထိနဲ့.. ထထပွင့်တတ်တာပေါ့..။\nဒုက္ခပါပဲ သဂျီးကလည်း … etone လည်း မကြုံဖူးလျှင် ယုံမှာ မဟုတ်တဲ့ လူစားမျိုးပေမယ့် ဒီတစ်ခါတော့… နည်းနည်းဖြုံတယ်သိလား … ။ ကြက်သီးမွှေးညှင်းထတာ တစ်သက်နဲ့ တစ်ကိုယ် အဲ့ဒီအကြိမ် အပြင်းထန်ဆုံးပဲ … :mad:\nရီမု ကတ်နဲ့တာ လုံးဝမဟုတ်ဘူး … ဘာလို့လဲဆိုတော့ ရီမုတင်ထားတဲ့နေရာရဲ့ ဒါရိုက်ရှင်က တီဗွီနဲ့ ကန့်လန့်ဖြစ်နေလို့ပါ … ။ သဘာဝလွန်ဖြစ်ရပ်တွေ တကယ်ရှိတာကို လက်မခံချင်လည်း လက်ခံရတော့မယ် … ကိုယ်တိုင် တွေ့ မြင်ခဲ့တာကိုး\nရီမုတ်က သူ့စက်ကွင်းကို အနည်းဆုံး ၅၀ ဒီဂရီလောက် ကျယ်ကျယ်သွားတယ်\nဒါကြောင့် ရီမုတ် ခလုတ် ကပ်နေတတ်တဲ့အခါမှာ ဖြစ်တတ်တာလဲ ရှိပါတယ်\nနောက်တစ်ချက်က စချင်တဲ့လူ ရှိရင် time setting နဲ့ starting timing များ လုပ်ထားရင်လဲ ဖြစ်တတ်ပါတယ် .. အဲဒီအိမ်မှာ အဲဒီလို စချင်တဲ့လူများ ရှိနေတတ်သလား\nနောက်တစ်ချက်က တခြား အိမ်နဲ့ ကပ်နေတတ်သလား .. တခြားအိမ်က တီဗီ ရီမုတ်က ဒီ တီဗီကို လာထိတာများလား\nဒါမျိုးက ရီမုတ် door bell မှာ အများဆုံးဖြစ်တတ်တယ် တော်တော် ဝေးဝေး သွားတယ်\nဒို့ အိမ်က ၄ လွှာမှာ .. ၆လွှာမှာ ရှိတဲ့ door bell နဲ့ frequency တူနေတာ မသိတော့ အဲဒီအိမ်မှာ ခလုပ်နှိပ်တိုင်း အိမ်မှာ အသံမြည်တယ် ..\nပထမတော့ ခလေးတွေ လက်ဆော့ တီးပြီး ဆင်းသွားတယ်လို့ ထင်ခဲ့တယ်\nနောက်တော့ ခလေးလဲ မတွေ့ပဲ မြည်တော့ ကိုယ့်အိမ်က အတွင်းစက်ကို ဓါတ်ခဲ ဖြုတ်ပြီး အပြင်ခလုပ်ကို နှိပ်ကြည့်တော့မှ ၆လွှာမှာ မြည်နေတာ သိရတယ်\nကိုပေါက်ဖော် ပြောတာ မဆိုးဘူး။ ပလပ်ဖြုတ်ထားလို့မှ တီဗွီလာနေသေးရင်\nတော့ ဒါ အမှောင့်ပယောဂဝင်ပြီပေါ့။ဘာဖြစ်လဲ ဆိုတာ တတ်နိုင်သလောက်စစ်\nဆေး၊ ဖြစ်နိုင်သမျှကို စဉ်းစား။ အဲဒါထက်လွန်သွားရင်တော့ paranormal activity\nလို့သတ်မှတ်ရတော့မှာပဲ။ကျွန်တော် ရတနာပုံမှာ နေတုန်းက အဖြစ်အပျက်လေး\nတွေ ပြန်ရေးပါဦးမယ်။ အဲဒီတုန်းက တယ်လီပို့အဆောက်အအုံကြီးထဲမှာ တစ်ယောက်\nတည်း ပိတ်မိသွားဘူးတယ်။ မဖြစ်စဖူး မီးတွေပါ အကုန်ပျက်သွားပြီး တံခါးတွေ တစ်ချပ်မှ\nဖွင့်မရတော့တာ။ပြီးတော့ အဲဒီအချိန် အထဲမှာဆူညံနေတာ တံခါးရိုက်သံတွေ။ မီးပြန်လာ\nလို့ကြည့်တော့ နှစ်ပေပတ်လည် ကြွေပြားတွေ ရာချီပြီး အက်ကွဲကုန်တယ်။ မှန်တွေကွဲကုန်\nတယ်။ကျွန်တော်က သတ္တိကောင်းကြီးတစ်ယောက်မဟုတ်ဘူး။အဲဒီတုန်းက ရူးမသွားတာ\nရုတ်တရက်ဆို သရဲခြောက်တာပဲလို့ ထင်မိတယ်။နောက်\nMoe Z ရဲ့ အတွေ့ ကြုံလေးတွေလည်း ပြောပြပါဦး ….\nအင်း..ရေးဦးမယ် အချိန်နည်းနည်းရရင် မမအိတုံအားပေးလို့နော်\nဟုတ်တယ် Moe Z ရေ … မယုံတတ်တဲ့ လူတွေ တကယ်ကြုံမှ ယုံကြတယ် .. ။ သဂျီးကိုလည်း … တွေ့ဖူးစေချင်တာ အဲ့လောက်ကို စေတနာထားတာ အဟီး ။\nအတွေ့ ကြုံဆန်းလေး … သူများတွေ ကြားဖူနားဝရှိအောင် ရေးပြပါဦးနော် …\nတုံရေ အမသာဆို အဖွားအခန်းထဲ ၀င်ပြေးပြီသာမှတ် .. မမြင်ရတဲ့အရာတွေက ပိုခြောက်ခြားတယ်…\nတော်ကြာ ဟိုဒင်းမဟုတ်ဘဲ ညီမတို့လိုလူမျိုးနဲ့တွေ့တာဆို ဘယ်နှယ့်လုပ်မလဲ\nတခါက သူများအိမ်ထဲကတီဗွီကို အိမ်ကတီဗွီရီမုနဲ့ ကလိနေတာ\nအဲဒါအိမ်မှာ အဖေနဲ့ ကြိတ်ရယ်ကြတာ\nသားအဖနှစ်ယောက် တစ်ယောက်တစ်လှည် ရီမုနဲ့ကလိနေတာလေ\nအဖေကအရင်ပြောတာ သူတို့တီဗွီက တို့တီဗွီနဲ့တူတူပဲတဲ့\nအဲဒါနဲ့ ရီမုဘယ်လောက်ဝေးဝေးမိလဲ စမ်းသပ်တယ်ဆိုပြီး နောက်ဖြစ်သွားတာ\nပြတင်းပေါက်ကလည်း တည့်နေတော့ တန်းနေတာပဲ\nပန်းကန်ကိစ္စကတော့ ကြောင်လား ကြွက်လား…\nနောက်ဖေးက ဟင်းပန်းကန်ကို လာခိုးစားတာ ကြောင်လတ်မဟုတ်ဘူးနော်။\nသူတင်ထားတဲ့ ပို့စ် တစ်ခုထဲမှာဖတ်ဖူးတယ်မလား။\nတုံးက တီဗွီပွင့်လို့ ဒေါကန်ခဲ့တာ.. ဆူး ကတော့ ဟိုတယ်မှာ ညအိပ်တာ ၁၂နာရီလောက်မှာ သိသိသာသာ နံရံ ကို ထု နေတာ တယောက်တည်း ကြားတာ မဟုတ်ဘူး တူတူ အိပ်တဲ့ မေမေလည်း ကြားတယ်။ ကြားတာကို ကြားတယ်လို့သာ သဘောထားပြီး ဆက်အိပ်လိုက်ကြတာပဲ။ ညောင်းရင် နားလိမ့်မယ် တွေးပြီး အိပ်တာ တညလုံး မနားဘူး.. အဲဒီနေ့က မနက် ၄နာရီ ထဖို့ အလန်းပေးထားတော့ အိပ်ယာထပြီး မျက်နှာ ထ သစ်တော့ အသံ မထွက်တော့ဘူး ဘယ်ပျောက်သွားလဲ မသိဘူး။ ကျိကျိ ဆိုရင် ကြွက်လို့ ပြောလို့ ရသေးတယ်။ တစုံတယောက် အခန်းထဲမှာ ၀င်ပြီး တခန်းလုံး ပတ်ထု နေသလို ဖြစ်နေတာ.. ဟိဟိ..\nအစ်မရေ … နောက်တခါ ကြုံလျှင် ရီကောရင်းလေး လုပ်ပြီး သဂျီးဆီပို့ပေးလိုက်ပါ ..သူက ဒါမျိုးတွေ အယုံကြည်မရှိဘူးလေ … ဟီး\nသဂျီး ရဲ့ မီလီယံ ဘီးဇီးနပ် အတွက် အီးတုံး အဘွားအိမ်ကို သွားရင် လမ်းကြုံ တီဗွီ လိုက်ကြည့်ချင်ပါတယ်။ ပြီးတော့ ဖမ်းပြီး သဂျီးဆီ ချဉ်ပေါင်ရွက်ကြားထဲ ထည့်ပေးလိုက်မယ်။\nဒါမျိုး ကားသမားဘဝတုန်းကတစ်ခါကြုံဘူးတယ် ၊ညဘက်အိပ်ချင်လွန်းလို့လမ်းဘေးကားထိုးပြီးအိပ်\nနေတုန်း ကားစက်နှိုးသံကြားတော့စပယ်ယာကိုလှန်းဆဲတာပေါ့—ဘာလို့လက်ဆော့သလဲပေါ့—တကယ်တော့စပယ်ယာက ကားဘီးလေစစ်နေတာ — ကျွန်တော်ရောစပယ်ယာပါကြားလိုက်တာစတတ်မော်\nတာမွှေ့ သံစစ်စစ်၊ကားကတော့နိုးတဲ့အထိမဖြစ်ပါဘူး—နေရာအတိအကျ ပြောရရင်ပေါက်တပင်သင်္ချိုင်းမှာဖြစ်တာ၊ဒိုက်ဦးနားမှာပေါ့–\nပန်ပန်ပြောတာ ဖြစ်နိုင်တယ်။ တယောက်ယောက်က ရီမုတ်သုံးပြီး နောက်နေမယ်ထင်တယ်။ တခုတော့ရှိတယ် ခြံဝင်းလိုမျိုး ဘေးချင်းကပ်အိမ်မရှိရင်တော့ စဉ်းစားစရာပဲ။\nရီမုက တစ်ခုခုနဲ့ဖိထားမိရင်လည်း ဖြစ်တတ်ပါတယ်။ အိမ်မှာလည်း လိုင်းကြောင့်တစ်ခါတလေ အဲလိုဖြစ်ဖူးပါတယ်။ လေတိုက်ရင် တိုင်ထောင်ထားတာက နေရာလွှဲရင်လည်း အသံအတိုးအကျယ် ဖြစ်တာတွေ ရှိတတ်ပါတယ်။\nအဟိ .. ဟီးးးးးးးးးးး\nဂယ်တူမှ ပို့ယင် သဂျီးပို့ပေးးးးး\nဘယ်ကိုလဲ ရွှေသူဌေးကြီး ဆာမိ ကားရပ်ပြီး အိပ်မိတဲ့ နေရာကိုလား။


မဆုမွန်: လူလိမ်များနှင့် ၁၂နှစ်တာ\nတစ်ခါ အလိမ်ခံရရင် လိမ်သူအပြစ် နှစ်ခါအလိမ်ခံရရင် အလိမ်ခံရသူ အပြစ်တဲ့...\nကမ္ဘာကြီးမှာ လောကပါလ တရားတွေ ဆိတ်သုန်းရခြင်း အကြောင်းရင်းခံမှာ လူလိမ်များနဲ့ လူယုတ်မာများ ကြီးစိုးနေသောကြောင့် ဖြစ်တယ်ဆိုတာ အပြည့်အ၀ ယုံကြည်ပါတယ်။\nကျွန်မ လိမ်တာ ကို အရမ်းမုန်းပါတယ် လိမ်သူကို လူတိုင်း မုန်းမယ် ထင်ပါတယ် လူတိုင်းဟာ အလိမ်ခံရဖူးသလို ကိုယ်တိုင်လဲ တစ်ချိန်ချိန်က လိမ်ခဲ့ဖူးမယ် ထင်ပါတယ် လိမ်တာကို သိပ်မုန်းတဲ့ အတွက် ကျွန်မ ကိုယ်တိုင် သူများကို မလိမ်မိအောင် အတတ်နိုင်ဆုံး စောင့်ထိန်း ပါတယ် ကိုယ်လဲ အကျိုးမရှိ သူများလဲ အကျိုးမဲ့တဲ့ လိမ်နည်းမျိုးကိုတော့ လုံးဝကို ရှောင်ကျဉ်ပြီး ကိုယ့်အတွက် မထိခိုက် ပေမယ့် သူများ အကျိုး ထိခိုက် နိုင်တာမျိုး ဆိုရင်တော့ မလိမ်ပဲနဲ့ ကိုယ့်ပရောဝ မပါအောင် ရှောင်လွှဲတာမျိုး ရေငုံ နုတ်ပိတ် နေလိုက် တာမျိုးနဲ့ ရှောင်ကျဉ်ပါတယ်။\nလူတိုင်းကို လွယ်လွယ် ကူကူ မယုံကြည်ပေမယ့် သူငယ်ချင်းတွေ အပေါ်မှာတော့ ၈၀%လောက် ယုံကြည်တတ်တဲ့ ကျွန်မ အတွက် ၂၀၀၈ ကုန်ပိုင်းမှာ ကျွန်မကို သူငယ်ချင်း အရင်းခေါက်ခေါက်က လိမ်တာကို ကြုံလိုက်ရပါတယ် ဒါ ငါ့ကို လိမ်တာပဲလို့ သိလိုက်ချိန်မှာ တော်တော် လေးကို စိတ်ဆိုး မိပါတယ်။\nမိတ်ဆွေတို့ လူတန်းစား တစ်မျိုးကို ဘ၀မှာ တစ်ကြီမ်မဟုတ် တစ်ကြိမ် ကြုံဖူးကြမယ်ထင်ပါတယ်။ တွေ့ဖူးချင်မှလဲ တွေ့ဖူးကြပါလ်ိမ့်မယ်။ ကိုယ့်ကို လူရှေ့သူရှေ့မှာ အထူးသဖြင့် ကိုယ့်အပေါ် အနေအထား တစ်ခုမှာ အသိအမှတ်ပြုထားတဲ့ နေရာမှာ ဆုံခဲ့ရင် လူရှေ့သူရှေ့ မရှောင် နာသာခံခက်သော စကားလုံးတွေ သုံးပြီး မိမိနဲ့ ဘယ်လောက်ရင်းနီးကြောင်း သူကို မိမိက ဘယ်လို ပိုင်ကြောင်း သူကတော့ ဘယ်လို လူစားဖြစ်ကြောင်း သူက တကယ်တော့ အရင်ကဆို ဘာမှ မဟုတ်ပါဘူး ငါတို့နဲ့ ဂေါ်လီ ရိုက်ဖက်ပေါ့ ဖားနိူက်ဖက် ငါးပက်ဖက် တီတူးဖက် စသဖြင့် နာမ်နှိမ် ပြတတ်တဲ့ အကျင့်ရှိသူတွေကို ကြုံဖူး ကြမယ် ထင်ပါတယ်။\nတစ်ခါတစ်ရံမှာ သူနဲ့ကိုယ်ဟာ ဒီလောက် တောင် ပြောမနာ ဆိုမနာ ရင်းနှီးခဲ့မိတာမှ ဟုတ်ရဲ့လားလို့ အံ့သြ လောက်အောင် လူရှေ့သူရှေ့မှာ ပြောဆို ဆက်ဆံ တတ်ပါသေးတယ်။ ကျွန်မမှာ အဲ့လို အရည်အချင်းတွေနဲ့ ထက်တောင် ကျော်လွန်နေတဲ့ အကြောင်းမသိလို့ ပေါင်းမိတဲ့ သူငယ်ချင်း တစ်ယောက် ရှိပါတယ်။ ကျွန်မ ထောင်က မထွက်ခင် ကျွန်မ ချစ်တဲ့ သူငယ်ချင်းတွေနဲ့ အတူရှိနေတဲ့ သူဖြစ်လို့ အသစ် ပေါင်းမိတာ ဖြစ်ပါတယ်။ စတွေ့ကတည်းက ကိုးလို့ကန့်လန့်နဲ့ အချိုးတစ်စက်မှ မပြေတဲ့ သူကို လူပေါင်း မှားမိပြီ ဆိုတဲ့ အသိက ပေါင်းကြည့်တဲ့ အချိန်တွေမှာပါ ဆက်ပြီး ကျိန်းသေပါတယ်။ ငါတော့ လူပေါင်း မှားတာမှ လူမှားပေါင်းမိရုံတင် မကဘူးလို့ အကြိမ်ကြိမ် တွေးမိ ပါတယ်။\nသူ့အကြောင်းကို သိလို့ တတ်နိုင်ရင် ဝေးဝေးရှောင်ပါတယ် လူချင်းတွေ့ဖို့ အခွင့်အရေး မပေးတော့တဲ့အချိန်မှာ ကြုံရင် ကြုံသလို ဖုန်းလိုင်းက ဖြစ်စေ အင်တာနက် ချက်လိုင်းက ဖြစ်စေ ယုံကြည် လက်ခံနိုင်ဖွယ်မရှိသော စကားလုံး အကြီးကြီးတွေ မနှိင်မနိုင် ထမ်းပိုးပြီး ထိချင်ရာ ထိ ဦးတည်ရာမဲ့ ပစ်လွှတ်တတ်သော သူ့ကို ကြုံရင် ကြုံသလို ဘလော့ပါတယ် စကားစကိုလဲ မရှည်အောင် အပြတ်ဖြတ်ပါတယ် လုံးဝကို မပတ်သတ်မိအောင် ကင်းကင်းနေပါတယ်။ သို့သော် ထိုသူသည် ကျွန်မ ဆယ်စုနှစ် ကျော် သက်တမ်းရှိ သွေးသောက်ရဲဘော် သူငယ်ချင်းအုပ်စုဝင် တစ်ယောက်ဖြစ်နေလို့ မပတ်သတ်ချင် သော်ငြားလည်း သူ့ကို စာရင်းက ထုတ်လို့ မရသေးပဲ ဖြစ်နေခဲ့ပါတယ်။\nတစ်နေ့သားမှာ ကျွန်မ မိတ်ဆွေတွေက သူနဲ့ပတ်သတ်ပြီး အကူအညီတစ်ခုတောင်းပါတယ်။ လူတကာကို အချိန်ပြည့် တတ်နိုင်ရင် တတ်နိုင်သလောက် လူရော အချိန်ရော စိတ်ရော ကိုယ်ပါ ကူညီတတ်တဲ့ ကျွန်မ မငြင်းစဖူး ငြင်းလိုက်ပါတယ်။ နောက်ပိုင်းမှာ မထင်မှတ်တဲ့ အလွဲတွေ ဖြစ်ကုန်လို့ ကျွန်မငြင်းချက်ကြောင့် ဖြစ်လာတဲ့ ကိစ္စအပေါ် အတတ် နိုင်ဆုံး ပြန် ပြီးဆုံးအောင် ဖြေရှင်းပေးရမယ်ဆိုတဲ့ အသိ လူဆန်တဲ့ လူစိတ်နဲ့ ကျွန်မ ညကြီးသန်းခေါင်ကနေ မနက်ဝေလီဝေလင်းအထိ ပူပင်သောကကြီးစွာနဲ့ လိုက်လံဖြေရှင်းပေးခဲ့ပါတယ်။\nနောက်ထပ်တစ်ခါ တရေးမှတောင် မအိပ်နိုင်သေးပဲ ကိုယ့်ကြောင့် ဖြစ်သွားရတယ် ဆိုတဲ့ စိတ်မကောင်းဖြစ်မူနဲ့ ကျွန်မ တစ်ယောက် တည်း နေပူပူကျဲကျဲမှာ မမောနိုင် မပမ်းနိုင် မပြီးပြတ်သေးတဲ့ ကိစ္စတစ်ခုအတွက် အပြီးပြတ်အောင် တက်စီကားတစ်တန် ဆိုင်ကယ် တက်စီ တစ်တန် ကုန်းကြောင်း တစ်တန်နဲ့ ရေကြောင်းတစ်တန်နဲ့ လိုက် ဖြေရှင်း ပေးခဲ့ပြန်ပါသေးတယ်။ အတူ ဖြတ်ကူးသွားတဲ့ သူကို ကားနှစ်ဆင့် တိုက်တာ ကိုယ့်မျက်စိရှေ့တင် မြင်လိုက်ရပါတယ် ကိုယ်က ဖုန်းလာလို့ ရပ်ပြောလိုက်လို့ ကံကောင်းလို့ ကားတိုက်ပြီး အသက်မသေရတာ ဖြစ်ပါတယ် ။\nလူမော စိတ်မော ဗရုတ်သုတ်ခ တွေ အစုံ ကြုံတွေ့နေရတာတောင် ဒါ မိတ်ဆွေသူငယ်ချင်း ရောင်းရင်းဆိုတဲ့ လူဆန်တဲ့ အသိတစ်ခုတည်း ကြောင့်ပါ။ လူရော စိတ်ပါ ကိုယ်စားရိတ်ကိုယ်စား ကိုယ့်ပိုက်ဆံ အိတ်စိုက်ရှင်းပြီး လိုက် ဖြေရှင်း ပေးနေတဲ့ ကိစ္စတစ်ခုကို အပြီးအပြတ်အထိ တာဝန်ယူ ဖြေရှင်းပေးနိုင်တော့မယ်လို့ သေချာသွားတဲ့အချိန်မှာပဲ အလွဲတစ်ခုကို ထပ်ကြုံ လိုက်ရပါတယ်။ ဒါပေမယ့် အော် ဒါလည်း အခုတော့ ပြသနာတွေဟာ ပြေလည်သင့်သလောက် ပြေလည်သွားပြီပဲလို့ စိတ်ကို ဒုံးဒုံးချလိုက်ချိန်မှာပဲ. စိတ်ထဲမှာ ဒါတွေ အားလုံးဟာ လိမ်တာ ဖြစ်မယ် လိမ်နေတာဖြစ်တယ် ဆိုတဲ့ သံသယ ရုတ်ချင်း ၀င်လာပါတယ်။ ငါ အခုလို အချိန်တွေကုန် လူပင်ပမ်း ဖြစ်ရတာ လူတစ်ယောက် ရဲ့ ပိပိရိရိ လိမ်နေတာကို ဘုမသိ ဘမသိ ခံလိုက်ရသလားလို့ မသင်္ကာစိတ် ၀င်လာပြီး စုံစမ်း လိုက်တဲ့ အခါမှာတော့ ကိုယ့်ကို သိသိချင်းနဲ့ လိမ်တာကို လိမ်ခံလိုက်ရတာပဲလို့ သက်သေ သက္ကာယနဲ့ ကို စုံစမ်း သိရှိ လိုက်ပါတယ်။ ထင်တဲ့အတိုင်း သူ့လက်ချက်ပါပဲ။\nကျွန်မမှန်း သိသိချည်းနဲ့ ကျွန်မကို အကြိမ်ကြိမ် အရူးလုပ် ဟိုပြေး ဒီလွှား ဟိုပုန်း ဒီရှောင် ခွေး မြောက်ပြေး ယုန် တောင်လိုက် သူက အ၀ီစိသွား ကိုယ်က နတ်ပြည်လိုက် ဆိုတဲ့ အဖြစ်မျိုး မဖြစ် ဖြစ်အောင် မပိမရိ လုပ်ကြံ တဲ့ ယုတ်မာမူ တစ်ခုလို့ သိလိုက်ရချိ်န်မှာတော့ ကျွန်မ စိတ်ထဲမှာ သူ့အပေါ် ထားတဲ့ စိတ်တစ်ခု အပြီးပြတ်ပြီး အပြီးအပြတ် မုန်းတီး ရွံရှာ စတ်ဆုတ်မိသွားပါတယ်။ ဒါတင် သူက မကျေနပ်နိုင်သေးပဲ ကျွန်မ မိဘကိုပါ ထိခိုက်တာမျိုးကိုပါ ထပ် လုပ် လာတဲ့ အတွက် ကျွန်မ အသိအမှတ်ပြု ထားတဲ့ အနေအထား တစ်ခုက အဆင့်ကိုပါ ဖြူတ်ချ ထားလိုက်ပြီး သွေးသောက် ရဲဘော် အဆင့်ကနေ စာရင်း လုံးဝ ဖြုတ်လိုက်ပါတော့တယ်။ သူ့ကို မျက်နှာမြင်ရင် ဒေါသ ထွက်မိပြီး တစ်ခုခု လုပ်မိမှာစိုးလို့ လုံးဝကို အဆက်အသွယ်ဖြတ်တဲ့ အနေနဲ့ သူ့အသံ သူ့အကြောင်း ကြားရမှာစိုးလို့ သူ့ကို မုန်းတီး ရွံရှာတတ်တဲ့ စိတ်နဲ့ ကျန်တဲ့ သူငယ်ချင်းတွေကိုပါ အဆက်အသွယ် ဖြတ်လိုက်ပါတယ်။\nဒါတင် အားမရသေးပဲ နောက်အောက်လမ်းနည်း တစ်နည်းနဲ့ ကျွန်မကို လုပ်ကြံဖို့ အသင်းအဖွဲ့နဲ့ အားထုတ်လာပြန်ပါတယ်။ သူသေလုနီးပါး ဆေးရုံတက်နေရပြီလို့ သတင်းပြောလာတဲ့ သူငယ်ချင်းက ကျွန်မ မိတ်ဆွေတွေထဲမှာ အယုံကြည်ရဆုံး လူတစ်ယောက်ဖြစ်နေပါတယ်။ အစာအိမ် သွေးပေါက်တဲ့ ရောဂါနဲ့ ဆေးရုံမှာ အသည်းအသန် ခွဲရ စိတ်ရနိုင်တယ် နင်ကလဲ စိတ်လျော့လိုက်ပါလို့ ပြောချိန်မှာ သူ့အကြောင်း သေတာတောင် လာမပြောနဲ့ ငါ့ဆီက ကူငွေတောင် မမျော်လင့်နဲ့လို့ပြောတာတောင် မရပ်သေးပဲ တရစပ် သူ့ကိုသနားအောင် ကျွန်မကို ချက်လိုင်းကနေ လူနာ အမဲခြောက်တောင်းသလို တငင်ငင်နဲ့ ပြောဆို ဖြောင်းဖြနေတဲ့ သူငယ်ချင်းတွေကို ဆက်ပြောရင် ဘလော့မယ် ဆိုပြီး မညှာမတာ ပြောပြီးကို စကားစဖြတ်လိုက်ပါတယ်။\nအဲ့ဒီ့မှာ ထပ်ပြီး လုပ်ကြံတာ တစ်ခုကတော့ ကျွန်မကို အဲ့ဒီ့သတင်းကို သူနဲ့ပတ်သတ်တဲ့သူတွေဆီ ပို့ပေးပါလို့ တဂျီဂျီ တောင်းဆိုနေတာပါပဲ။ အခုပြန်တွေးတော့ ဒါဟာ တော်တော်ကြီးတဲ့ လုပ်ကြံမူ ဖြစ်ပါတယ် ဒီတစ်ချက်နဲ့တင် ကျွန်မကို သတင်းပေးတဲ့လူရဲ့ ယုတ်မာတဲ့ အစီအစဉ်တစ်ခုဆိုတာ ကျိန်းသေသွားပါတယ်။ ကျွန်မ စိတ်ထဲ သူသေတော့မယ်လို့ ဆိုတာ သိတော့ ၀မ်းနည်း စိတ် နည်းနည်းတောင် မဖြစ်မိပါဘူး ဒါပေမယ့် သူနဲ့ ပတ်သတ်တဲ့ သူကို ပြောပြဖို့ဆိုတာကတော့ ကျွန်မ အလုပ်မဟုတ်လို့ မပြောခဲ့ပါဘူး။ ကျွန်မ အရင်းနှီးဆုံးသူကို လှမ်းပြောပြတော့ သူကလဲ ကျွန်မ မုန်းတီး နာကျည်းနေတာကို သိလို့အားလုံးက မယုံနိုင်ဘူး ဖြစ်နေပါတယ်။\nကျွန်မ စိတ်ထဲမှာလည်း တကယ်ပဲ ဟုတ်နိုးဟုတ်နိုး ၀မ်းသာရမလို ၀မ်းနည်းရမလို ဆိုင်းဝိုင်းပဲ ဌားရမလို ကူငွေပဲ ထကောက်ရမလို ကနဖျင်းပဲ ထိုးရမလို ဖဲဝိုင်းပဲ ထောင်ရမလို ဖြစ်နေချိန်မှာ သူက မိန်မိန်ကြီး ချက်လိုင်းကို တက်လာပါတယ်။ ကံဆိုးသူ ကျွန်မက သူသေမသေ ကျိန်းသေ မသင်္ကာတဲ့ စိတ်နဲ့ ကျွန်မ မိတ်ဆွေ အရင်း သူ့ မိတ်ဆွေပါဖြစ်တဲ့သူကို မသိမသာ စုံစမ်းလိုက်ချိန်မှာပဲ သူက အဲ့လူဘေးနားမှာ ရှိနေပြီး ကျွန်မကို ရန်စကားဆိုလာတဲ့ အခါမှာ တော့ ဒါဟာလည်း ပိပိရိရိ ပူးပေါင်း ကြံစည် လုပ်ကြံ လိမ်လည်မူ တစ်ခုဖြစ်တယ်ဆိုတာ ကျိန်းသေသွားပြန်ပါတယ်။\nဆိုတော့...ကျွန်မကို အခုလို ယုံကြည်မူတွေကို အလွဲသုံးစား လုပ်သွားတဲ့ အချိန်မှာ ကျွန်မ ချစ်တဲ့ ယုံကြည်တဲ့ လေးစားတဲ့ မိတ်ဆွေ သူငယ်ချင်းတွေထဲမှာ ယုံကြည်ရမယ့်သူ တစ်ဦး တစ်ယောက်မှ မရှိတော့ဘူးဆိုတာ ၂၀၀၉မှာ ကျိန်းသေသိလိုက်ရပါပြီ။ အကုန်တန်းစီပြီး လူလိမ်တွေလို့ ပြောပြီး ချက်စာရင်းကနေရော ရင်ထဲကရော စိတ်ထဲကပါ အားလုံးကို အပြီးအပိုင် ထုတ်ပယ်လိုက်ပါတယ်။\nတစ်ခါ လိမ်ခံထိရင် လိမ်သူ အပြစ်ပါ နှစ်ခါ အလိမ်ခံရရင်တော့ အလိမ်ခံရသူရဲ့ နုံအ ညံ့ဖျင်း မူ မိုက်မဲမူ အယုံကြည်လွန်မူကြောင့် အခုလို ၁၉၉၇ခုနှစ်ကနေ ၂၀၀၉ ခုနှစ်အထိ ၁၂နှစ် တိတိ လက်တွဲလာတဲ့ သွေးသောက်ရဲဘော်တွေဟာ ကျွန်မကို ကျောချင်းကပ်ပြီး နောက်ကျော ဓားနဲ့ထိုးကြတာမဟုတ်ပဲ ဘေးချင်း လျောက်နေရင်း နံကြားကို ဓားနဲ့ထိုး ရင်ချင်းအပ်ရင်းက ရင်ဝကို ဓားနဲ့ ထိုးသွားသူ တွေသာ ဖြစ်ပါတယ်ဆိုတာ အသေအချာ သိလိုက်ရပါတော့တယ်\nနောက်နောင် ဒီလို လူလိမ် လူယုတ်မာ တွေနဲ့ ဘ၀အဆက်ဆက် မတွေ့ရပါစေနဲ့လို့ ဆုတောင်းလိုက်ပါတယ်\nPosted by မဆုမွန် at Monday, January 26, 2009\nစေတနာဟာ လူတိုင်းအတွက် မဟုတ်သလို\nသည်းခံခြင်းဟာလဲ အတိုင်းအဆ တစ်ခုတော့ ရှိသင့်တာပေါ့နော်။\nအမ အတွက်လည်း စိတ်မကောင်းဘူး။\nဟုတ်နိုးဟုတ်နိုး ၀မ်းသာရမလို ၀မ်းနည်းရမလို ဆိုင်းဝိုင်းပဲ ဌားရမလို ကူငွေပဲ ထကောက်ရမလို ကနဖျင်းပဲ ထိုးရမလို ဖဲဝိုင်းပဲ ထောင်ရမလို ဖြစ်နေချိန်မှာ ... ။\nအော် .. ကလေးမရယ်။ စိတ်ကိုလျော့နော်။ စိတ်ကိုလျော့။\nစိတ်နာတာကို ရေးပြတာ ရီမိတာ စိတ်မရှိနဲ့ နော်။ လူလိမ်စာရင်း ထဲကိုလည်း မထည့်လိုက်ပါနဲ့ ။\nမဆုမွန်ရယ်..အဲဒီလို လူလိမ်ဆိုတာတွေနဲ့ ၁၂-နှစ်တောင် တွဲလာခဲ့နိုင်ခဲ့တာကိုပဲ အံ့သြနေမိတာပါပဲ။\nဘာဖြစ်တာမှန်းမသိတော့ ဘာပြောရမှန်းမသိပါ။ ၁၂-နှစ်တောင် ခင်မင်ရင်းနှီးခဲ့ကြပြီးမှ..ဆိုတော့...\nတွေးရခက်ကြီးပဲ...။ ဘာပဲဖြစ်ဖြစ်.. ကိုယ့်စိတ်ထိခိုက် ပင်ပန်းခဲ့ရပြီဆိုတော့ ... အမြန်ဆုံး သက်သာပါစေလို့ပဲ.ဆုတောင်းပေးနေပါတယ်..။\nစိတ်ပေါက်ပေါက်နဲ့ ရေးလိုက်မိလို့ ဒေါသသင့်တဲ့ စကားလုံးတွေကို ဘလော့လာတဲ့ မိတ်ဆွေတွေ ဖတ်သွားမိတာ တောင်းပန်ပါတယ်.\nလွန်ခဲ့တဲ့ ၁၂နှစ်ကတည်းက ပေါင်းသင်းလာခဲ့ပြီး အခုတော့ အားလုံးက တစ်ယောက် တစ်နေရာစီမှာပါ ဘယ်လေးပဲ ဖြစ်လိုက် ဖြစ်လိုက် ကျီးကန်းတွေလို တစ်ယောက်ထိရင် တစ်ယောက်က အမြဲ နာကျင်ခဲ့ကြ ပေါင်းသင်းခဲ့ကျတဲ့ တကယ့် အရင်းတွေပါ အခု ကွဲခဲ့ကြတာလဲ လေးနှစ်လောက်တော့ ရှိပါပြီ\nဒါပေမယ့် ဘယ်တုန်းကမှ မတည့်ကြခဲ့တဲ့ လူတစ်ယောက်ရဲ့ လိမ်လည်တဲ့ လုပ်ရပ် ကြောင့် ကျွန်မ စိတ်ထဲ နာကျည်းခံပြင်းလွန်းလို့ ရေးလိုက်မိတဲ့ ပို့စ်တစ်ခုပါ\nသက်ဆိုင်သူတွေကတော့ နားလည်နိုင်ပါလိမ့်မယ် စာဖတ်သူတွေအတွက်ကတော့ ဘယ်လိုကိစ္စမှာပဲ ဖြစ်စေ မိတ်ဆွေ အရင်းအချာတွေမို့ဆိုပြီး အယုံမလွယ်မိစေချင်ပါဘူး ကိုယ်က စေတနာထား လုပ်ဆောင်ပေးတာပေမယ့် အခုလို ကိုယ့်စေတနာအပေါ် ခုတုံး လုပ်ပြီး စော်ကားသွားတာမျိုးတွေ ကြုံရမှာစိုးလို့ လူအချင်းချင်း လှည့်ပတ်ခြင်း ကင်းရှင်းကြပါစေလို့ ဆုတောင်းပေးပါတယ်\nမမရဲ့ လူလိမ်Post ကို မုန့်ကြိုးလိမ်စား၊ လိမ်မော်ရည်သောက်၊ လိမ်နေတဲ့ ကျွန်တော့်ဆံပင်တွေ ဖြောင့်ရင်း ဖတ်သွားပါတယ်ဗျာ....\nအင်း ..တော်တော် ပေါက်ကွဲနေတာပဲ ... ဟိ ..\nဟုတ်တယ်ညီမရေ... လူအချုင်းချင်းလှည့်ပတ်ခြင်း ကင်းရှင်းကြပါစေ.. အမလည်း ဒါပဲပြောတတ်တယ်..။ အစစအဆင်ပြေပါစေညီမရေ...\nကိုယ် ဘယ်လိုပါဝင် ခဲ့သလဲ ဆိုတာပဲ တွေးရမှာပါ---\nကိုယ်ချင်းစာမိတယ်း-( အဆင်ပြေပါစေ။\nကျွန်တော်က ၂၀၀၈ နှစ်လည်ပိုင်း ကတည်းက အဲဒီခံစားချက်ကြီးကို တနင့်တပိုး မချိမဆန့်ကြီး ခံစားခဲ့ဖူးပါတယ်။ ဒါကြောင့် ကိုယ်ချင်းစာမိပါတယ်။\nဒီလိုလူမျိုးတွေနဲ့ တွေ့ဆုံခင်မင်မိတဲ့ကိုယ့်ကိုယ်ကိုသာ ရက်ရက်စက်စက် ကြိမ်ဆဲပြစ်လိုက်ပါတော့ အစ်မရယ်...။ ကျွန်တော့်အတွက်တော့ မိတ်ဆွေတု ဆိုတာ အဆိပ်ခက်ထားတဲ့ အသက်ရှည်ဆေးတစ်ခွက်ပဲ...။


ကမ္ဘာဦးအစ လူသားဖြစ်ပေါ်လာပုံအား ဒီဃနိကာယ် အဂ္ဂညသုတ်တွင် ဟောကြားထားသည်။ ဤသုတ္တန်အရ ကမ္ဘာဦးကာလက လူသားအဖြစ် ဖြစ်ပေါ်လာမည့် သတ္တ၀ါတို့သည် ယနေ့ခေတ် လူသားများနှင့် မတူပေ။ ရုပ်ပတ်ဝန်းကျင်နှင့် အစာအဟာရတို့ ပြောင်းလဲသွားသည့်အလိုက် ကိုယ်ခန္ဓာ ဖွဲ့စည်းတည်ဆောက်ပုံများ အဆင့်ဆင့် ပြောင်းလဲသွားခဲ့သည်။ ထို့အတူပင် သတ္တ၀ါတို့၏ စိတ်နေစိတ်ထား ဆုတ်ယုတ်လာသည့် အလျှောက် နူးညံ့သည့် အစာအာဟာရများ ကုန်ခမ်းသွားပြီး၊ ကြမ်းတမ်း ခက်ခဲသည့် အစာရှာဖွေမှု, အိမ်ယာထူထောင်မှု, ပုဂ္ဂလိက ပိုင်ဆိုင်မှု, ခိုးယူခြင်း, လိမ်ညာခြင်းစသော မကောင်းမှုများနှင့် အပြစ်ဒဏ်ပေးမှုများ ပေါ်ပေါက်လာသည်ကို ဟောကြားထားသည်။ အဂ္ဂညသုတ်နှင့် ၀ိသုဒ္ဓိမဂ်အဋ္ဌကထာ ပုဗ္ဗေနိဝါသာနုဿတိဉာဏ် အခန်းတို့တွင် ပါရှိသော “ကမ္ဘာဦးအစ လူသားဖြစ်ပေါ်လာပုံ” ကို အကျဉ်းချုပ် ဖော်ပြပါမည်။\nကမ္ဘာလောက ဖြစ်ပေါ်ပျက်စီးသည့်ဖြစ်စဉ်အား သံဝဋ္ဋကပ်, သံဝဋ္ဋဋ္ဌာယီကပ်, ၀ိဝဋ္ဋကပ်, ၀ိဝဋ္ဋဋ္ဌာယီကပ်ဟု အဆင့်လေးမျိုးဖြင့် ပိုင်းခြားနိုင်၏။ သံဝဋ္ဋကပ်သည် တဖြည်းဖြည်း ဆုတ်ယုတ် ပျက်စီးသွားသော အဆင့်ဖြစ်သည်။ လောကဓာတ် တစ်ခုလုံးသည် ဟင်းလင်းပြင်ဖြစ်သွားကာ အမှောင်အတိပြီး သွားသည့်တိုင် ပျက်စီးလေသည်။ ထိုသို့ပျက်စီးနေသော အမိုက်တိုက် ဟင်းလင်းပြင်အဖြစ် တည်နေသောကာလအား သံဝဋ္ဋဋ္ဌာယီကပ်ဟု ခေါ်သည်။ ထို့နောက် ကမ္ဘာလောကကြီး တဖြည်းဖြည်း ပြန်လည် တိုးတက် ဖြစ်ထွန်းလာသော အဆင့်အား ၀ိဝဋ္ဋကပ်ဟုခေါ်သည်။ ထိုသို့ ဖြစ်ထွန်းလာပြီးနောက် တည်ဆဲကာလအား ၀ိဝဋ္ဋဋ္ဌာယီကပ်ဟု ခေါ်သည်။ အဆင့် တစ်ဆင့်စီတွင် နှစ်ပရိစ္ဆေဒ အရာ, အထောင်, အသိန်းဖြင့်ပိုင်းခြား၍ မရနိုင်လောက်အောင် ကာလအသင်္ချေယျ ကြာမြင့်၏။\nဤကမ္ဘာလောက ဆုတ်ယုတ် ပျက်စီးသောအခါတွင် သတ္တ၀ါအများစုတို့သည် အာဘဿရ ဗြဟ္မာဘုံ၌ ဖြစ်ကြသည်။ ဤသို့ဖြင့် ကာလအသင်္ချေ ကြာရှည်သော် ဤကမ္ဘာသည် ပြန်လည် ဖြစ်တည်၏။ ထိုအချိန်တွင် တစ်လောကလုံးသည် တစ်သားတည်းသော ရေပြင်ကြီး အဖြစ်ရှိ၍ အမှောင် အတိပြီး၏။ နေ, လ, နက္ခတ်တာရာတို့ မထင်ရှားသေး။ နေ့, ည, ရာသီဥတု မရှိသေး။ အာဘဿရဘုံမှ စုတေသော သတ္တ၀ါတို့သည် ဤလောကသို့ ရောက်လာကြကုန်၏။ ထိုသတ္တ၀ါတို့သည် (အာဘဿရဘုံတွင်ကဲ့သို့ပင်) စိတ်ကြောင့်ဖြစ်သော ကိုယ်ရှိ၍ (မနောမယာ), နှစ်သိမ့်ခြင်း ပီတိကို အစာ အာဟာရပြု၍ နေကြသည်။ ကိုယ်ရောင်ကိုယ်ဝါ ထွန်းလင်းကာ (ရေပြင်အထက်) ကောင်းကင်ပြင်တွင် ကျက်စားကြ သည်။ အဖိုအမ လိင်ကွဲပြားမှု မရှိသေး။ ထိုသတ္တ၀ါတို့အား သတ္တ၀ါဟူ၍သာ ခေါ်ရလေသည်။\nဤသို့ဖြင့် အချိန်ကာလ ကြာမြင့်သောအခါတွင် အေးသွားသော နွားနို့အိုး မျက်နှာပြင်၌ အမြှေးတင်း၍ မလိုင်တက်သကဲ့သို့ ရေပြင်အထက်၌ ရသပထ၀ီခေါ် မြေဆီတို့ ဖြစ်ပေါ်လာသည်။ ထိုမြေဆီသည် ဆီဦးထောပတ်, ပျားရည်တို့ကဲ့သို့ အဆင်း, အနံ့, အရသာတို့ဖြင့် ပြည့်စုံ၏။ တစ်စုံတစ်ဦးသော သတ္တ၀ါသည် ထိုမြေဆီကို မြည်းစမ်းရာ အလွန် အရသာရှိလှသဖြင့် တပ်မက်သော တဏှာ ဖြစ်ပေါ်လာကာ မြေဆီကို စားသုံးသည်။ အခြားသော သတ္တ၀ါတို့လည်း ထိုနည်းတူ မြေဆီကို စားသုံးကြ၏။ ထိုသတ္တ၀ါတို့၏ ကိုယ်ရောင် ကိုယ်ဝါတို့လည်း ကွယ်ပျောက်သွားသည်။ နောင်တွင် နေ, လ, နက္ခတ်တာရာတို့ ထင်ရှားလာသည်။ နေ့, ည, ရာသီဥတုတို့ ဖြစ်ပေါ်လာသည်။ ဤသို့ဖြင့် ကမ္ဘာလောကသည် တဖြည်းဖြည်း ဖြစ်ပေါ်လာသည်။\nမြေဆီကို စားသုံးသောကြောင့် သတ္တ၀ါတို့၏ ကိုယ်သည် ကြမ်းတမ်းလာ၏။ အဆင်းရုပ်သွင်တို့ ကွဲပြား ခြားနားလာ၏။ ထို့သို့ ရုပ်ဆင်းကွဲပြားမှုကို အကြောင်းပြု၍ မာန်မာန ဖြစ်လာကြသောအခါတွင် ရသပထ၀ီ မြေဆီတို့ ကွယ်ပျောက် ခမ်းခြောက်ကုန်၏။ ထိုအခါတွင် မှိုတက်သကဲ့သို့ မြေပေါ်တွင် အပွေးတက်လာသော ဘူမိပပ္ပဋက ခေါ် မြေလွှာအား စားသုံး ကြပြန်သည်။ ထိုမြေလွှာတို့ ကုန်ခမ်းသောအခါ ကန်စွန်းနွယ်တို့ကဲ့ ပဒါလတာခေါ် ရေညှိရေမှော်ပင်တို့ (နွယ်ချိုပင်ဟုလည်း ဘာသာပြန်သည်) ပေါက်လာ၏။ ထိုသတ္တ၀ါတို့သည် ယင်းရေညှိရေမှော်တို့ကို စားသုံးကြပြန်သည်။\nရေညှိရေမှော်တို့ ကုန်ခမ်းသောအခါ ဖွဲနု, ဖွဲကြမ်းများမပါဘဲ အဆင်သင့် စားသုံးနိုင်သည့် သလေးဆန်တို့ အလေ့ကျ ပေါက်ရောက်လာသည်။ ယင်းသလေးဆန်တို့အား စားသုံးကြပြန်သောအခါ အစာအာဟာရသည် ကြမ်းတမ်းလာသည်နှင့်အမျှ သတ္တ၀ါတို့၏ ကိုယ်သည် ကြမ်းတမ်းလာသည်။ ကျင်ကြီး ကျင်ငယ်တို့စွန့်ရန် အင်္ဂါများ ပေါ်ပေါက်လာကြသည်။ အဖို, အမအင်္ဂါတို့ ကွဲပြားလာကြသည်။ ယောက်ျားသည် မိန်းမအား, မိန်းမသည် ယောက်ျားအား အပြန်အလှန် တစိမ့်စိမ့်ကြည့်ရာမှ တပ်မက်မှု ပြင်းပြလာသောအခါ မေထုန်ဆက်ဆံမှု စတင်ပေါ်ပေါက်လာသည်။ ထိုစဉ်ကာလက မေထုန်ဆက်ဆံခြင်းအား ညစ်ညမ်းသော အဓမ္မမှုအဖြစ် သတ်မှတ်ကြ၍ အကာအကွယ်ပြုရန် အိမ်ဆောက်လုပ် နေထိုင်ကြသည်။ နေ့စဉ် အစာ ရှာဖွေ စားသောက်ခြင်းပြုရန် ပျင်းရိသူတို့သည် အလေ့ကျပေါက်သော သလေးဆန်တို့အား နေ့ဖို့ညစာ, ရက်သတ္တ တစ်ပတ်စာ စသဖြင့် သိုမှီးစုဆောင်း ကြသည်။ ထိုအခါတွင် သလေးဆန်တို့သည် ဖွဲနုတို့ အမြှေးယှက်လာ၏။ ရိပ်သိမ်းပြီးသော်လည်း ရိုးပြတ်တို့မှသည် ပြန်၍ မပေါက်တော့ဘဲ စပါးပင်တို့သည် အစုလိုက် အစုလိုက်ဖြစ်သွား၏။\nထိုအခါတွင် ထိုသလေးစပါးပင်တို့အား အပိုင်းအခြားပြု ခွဲဝေကာ မိမိတို့ ပိုင်ဆိုင်သော စပါးကိုသာ ရိတ်သိမ်းစားသုံးရန် သဘောတူခဲ့ကြသည်။ နောင်တွင် တစ်ဦးသောသူသည် အခြားသူ၏ ပိုင်နက်မှ စပါးကို ခိုးယူသော အမှုဖြစ်သည်။ ခိုးသူအား ကဲ့ရဲ့အပြစ်တင်ကြ၍ နောင်တွင် မကျုးလွန်မိစေရန် ၀န်ခံကတိပြုစေသည်။ သို့သော် ထပ်မံခိုးယူမှု ဖြစ်သောအခါ ထိုးနှက်ခြင်း, ခဲဖြင့်ပေါက်ခြင်း, တုတ်ဖြင့်ရိုက်ခြင်းတို့ဖြင့် အပြစ်ပေးကြ၏။ ဤသို့ဖြင့် ခိုးယူခြင်း, ကဲ့ရဲ့ရှုတ်ချခြင်း, လိမ်ညာခြင်း, အပြစ်ဒဏ်ခတ်ခြင်းတို့ ပေါ်ပေါက်လာသည်။\n(၁) အဂ္ဂညသုတ်က “ကမ္ဘာဦး လူသားရဲ့ အစ” ကိုဟောခြင်းသာဖြစ်ပြီး၊ “သတ္တ၀ါတို့၏ အစ” ကိုဟောခြင်း မဟုတ်ပါဘူး။ “အ၀ိဇ္ဇာပိတ်ဖုံးကာ တဏှာဖြင့် နှောင်ဖွဲ့ထားပြီး သံသရာတွင် ကျင်လည်နေကြသော သတ္တ၀ါတို့ရဲ့ ရှေးအစသည် မထင်” (ပုဗ္ဗာ ကောဋိ နပညာယတိ… ) ဆိုတဲ့ စကားကို သုတ္တန်ဒေသနာ အတော်များများမှာ တွေ့ရပေမယ့်၊ “ကမ္ဘာဦး လူသားရဲ့ အစ” ကိုတော့ အဂ္ဂညသုတ် တစ်သုတ်ထဲမှာပဲ တွေ့ရပါတယ်။\n(၂) “ကမ္ဘာဦး လူသားရဲ့ အစ” ဟာ အဂ္ဂညသုတ်ရဲ့ အစိတ်အပိုင်းတစ်ခုသာဖြစ်ပြီး၊ ဒီသုတ္တန်ရဲ့ အဓိက message က “ဇာတ်ကွဲပြားမှုဟာ ဗြဟ္မာကြီး ဖန်ဆင်းခြင်းကြောင့် မဟုတ်ဘဲ၊ လူတွေရဲ့ စိတ်နေစိတ်ထားနဲ့ specialization ကွဲပြားမှုကြောင့် ဖြစ်တယ်။ မြင့်မြတ်ခြင်းဟာ အမျိုးဇာတ်နဲ့ မဆိုင်ဘဲ, အသိပညာ, ကိုယ်ကျင့်တရားတို့နှင့် ပြည့်စုံသူကသာ မြင့်မြတ်သူဖြစ်တယ်” ဆိုတဲ့ အချက်ပါ။\n(၃) အဂ္ဂညသုတ်က “ကမ္ဘာဦးအစ” ဟာ The Book of Genesis နဲ့ မတူသလို, သိပ္ပံတွေ့ရှိချက်တွေနဲ့လည်း တူမှာ မဟုတ်ပါဘူး။ သို့သော်လည်း “အမှောင်အတိကျနေတဲ့ ရေပြင်ကျယ်ကြီး” ရဲ့ ပုံရိပ်တွေကတော့ ခပ်ဆင်ဆင် တူနေပါလိမ့်မယ်။\n(၄) ကမ္ဘာဦးမှာ သတ္တ၀ါတွေအားလုံးဟာ တစ်မျိုး တစ်စားတည်း ဖြစ်ခဲ့တယ်။ နောင်မှာ မြေဆီ, မှို, ရေညှိရေမှော်, သလေးစပါးစဖြင့် အပင်လောက တစ်ဆင့်ဆင့် ဖြစ်ထွန်းလာသလို၊ သတ္တ၀ါတွေရဲ့ nutrition ပြောင်းလဲမှုကြောင့် အမျိုးအစားတွေ ကွဲပြား လာခဲ့ကြတယ်။ အစောပိုင်း သတ္တ၀ါတွေဟာ asexual reproduction နဲ့ ပေါက်ပွားခဲ့ကြပြီး နောင်မှ လိင်ကွဲပြားမှုဖြစ်လာတယ်။ အခုလို Reductionist interpretation လုပ်ရင်တော့ အဂ္ဂညသုတ်က သိပ္ပံတွေ့ရှိချက်တွေနဲ့ သိပ်မကွာတာတွေ့နိုင်ပါတယ်။\n(၅) သိပ်ပြီး နားလည်ရခက်တဲ့ အကြောင်းအရာတွေကို နားလည်လွယ်အောင် ရှင်းပြတဲ့အခါ အဓိပ္ပါယ်ကောက်မှားတဲ့ ပြဿနာ ကြုံတတ်ပါတယ်။ ဥပမာ အိုင်းစတိုင်းရဲ့ Special Relativity Theory ကို အရပ်သားတွေကို ရှင်းပြတဲ့ ပုံပြင်ရှိတယ်။ အမြွှာညီနောင်မှာ တစ်ယောက်က အလင်းအလျှင်လောက် မြန်တဲ့ ယာဉ်ကြီးကို စီးသွားပြီး တစ်ယောက်က ကျန်ခဲ့တယ် ဆိုပါစို့။ ဒီယာဉ်ကြီး ကမ္ဘာကို ပြန်ရောက်လာတဲ့အခါ ယာဉ်ပေါ်လိုက်သွားတဲ့သူက ကျန်ခဲ့တဲ့သူထက် ပိုငယ် နေလိမ့်မယ်။ အလျှင်နှုန်း မြန်လာသည့်အလျှောက် အချိန်ကာလက နှေးသွားနိုင်တာကို ရူပဗေဒညီမျှခြင်းတွေမသုံးဘဲ ရှင်းပြထားတာပါ။ ဒါကို အကယ်၍ အလင်းအလျှင်ထက်မြန်တဲ့ ယာဉ်ကိုစီးပြီး အတိတ်ကို ပြန်သွားနိုင်မယ်ဆိုရင်တော့ over-interpretation ဖြစ်သွားပါလိမ့်မယ်။\n၁။ ဆရာတော် ဘဒ္ဒန္တ နန္ဒမာလာဘိဝံသ ဟောကြားတော်မူသော ကမ္ဘာဦးက လူသားများအကြောင်း တရားတော် http://dhammadownload.com/MP3Library/Dr-Nandamalabhivamsa/MP3Disc01/042-DrNandamalabhivamsa-12-7-2008Singapore.mp3\n၂။ Dhamma Talk by Bhikkhu Sujato\nဗုဒ္ဓဘာသာမှာက ဖန်ဆင်းရှင်နေရာ မရှိဘူး။ တဘက်မှာ ကျွန်တော့်အမြင်က အချက်အလက်တွေ အများကြီးကို ဘာ assumption မှ မပါဘဲ စုပြုံရှင်းပြဖို့ ကြိုးစားထားတယ်ထင်တယ်။ ကပ်တွေ တခုပြီးတခု ဖြစ်တယ်ပြောတယ်။ ဒါပေမယ့် ဒါတွေကို မှန်တယ်လို့ ဘယ်လိုလုပ် သိနိုင်မလဲ။ သိနိုင်စရာရော ရှိလား။ သက်ရှိတွေ ဘယ်လိုဖြစ်လာလဲဆိုတာ ရှင်းပြဖို့ ကြိုးစားရာမှာ မူလမေးခွန်းအပြင် နောက်ထပ်မေးခွန်း သစ်တွေပါ ထပ်ပေါ်လာတယ်။ သတ္တ၀ါ အများစုက ဗြဟ္မာဘုံမှာ ဖြစ်တယ်ဆိုရင် အဲဒိ ဗြဟ္မာတွေက ဘယ်ကလာသလဲ။ မြေဆီကိုစားလို့ ကိုယ်ရောင်ကိုယ်ဝါ ပျောက်သွားတာ ဘာ့ကြောင့်လဲ။ နေ၊ လ၊ နက္ခတ်တာရာတို့ ဘယ်လိုထင်ရှားလာလဲ။ ကမ္ဘာဘယ်လို ပေါ်လာလဲ။ အဖြေတိုင်းအတွက်က မေးခွန်းသစ်တွေ ထပ်ထပ်ပေါ်လာနေတယ်။ ဒီတော့ ဒီသီအိုရီက ကနေ့ခေတ်မှာ လူလက်ခံဖို့ ခက်မယ်။ ဒါပေမယ့် စိတ်ဝင်စားဖို့ အကောင်းဆုံး ၀ါကျက\n‘အစာအာဟာရသည် ကြမ်းတမ်းလာသည်နှင့်အမျှ သတ္တ၀ါတို့၏ ကိုယ်သည် ကြမ်းတမ်းလာသည်။ ကျင်ကြီး ကျင်ငယ်တို့စွန့်ရန် အင်္ဂါများ ပေါ်ပေါက်လာကြသည်။ အဖို, အမအင်္ဂါတို့ ကွဲပြားလာကြသည်။’\nလို့ထင်တယ်။ ခန္ဓာကိုယ်ရဲ့ လုပ်ဆောင်စရာ function တွေကို လုပ်ဖို့ ကိုယ်အင်္ဂါတွေ ပေါ်လာတယ်ဆိုတာ ကနေ့ခေတ် သိပ္ပံကလက်ခံထားတဲ့ functional explanation ဆိုတာနဲ့ အတော့်ကိုနီးစပ်တယ်ထင်တယ်။ ဥပမာ ငှက်တွေမှာ ဘာ့ကြောင့် hollow bones ရှိသလဲ ဆိုရင် hollow bones ကငှက်တွေကို ပျံသန်းရာမှာ အထောက်အကူ ဖြစ်လို့ဆိုတဲ့ ရှင်းပြချက်ကို အတိုင်းအတာတခုထိ ဇီဝဗေဒမှာ လက်ခံမှုရှိတယ်လို့ သိရတယ်။ ခုအပေါ်က စာကြောင်းကိုလည်း အလားတူ ရှင်းပြလို့ ရနိုင်တယ်ထင်တယ်။ နောက်တခါ အစာအဟာရက လူ့ရဲ့ ရုပ်ခန္ဓာကို ပြုပြင်ပြောင်းလဲတယ်ဆိုတာလည်း ခေတ်သစ် သိပ္ပံနဲ့ မဝေးလှဘူးလို့ ထင်ပါတယ်။\nဗဟုသုတ ရစရာတွေ ဖတ်ရူသွားပါတယ်၊ အားပေး\nဗုဒ္ဓဟောတာကို သိပ္ပံတွေ့ရှိချက်နဲ့ အတင်း တန်းညှိယူချင်တဲ့ သဘောတော့ မဟုတ်ပါဘူး။ ဒါပေမယ့် ပထမပိုင်းမှာ ရေအပြင်ကြီးဖြစ်နေတာရယ်၊ နေမရှိ၊ နေလတွေ မပေါ်သေး၊ နေ့ည ရာသီဥတုမရှိဆိုတာတွေကို ဖတ်ရတော့ ဒစ္စကာဗာရီမှာ ပြတဲ့ ကမ္ဘာအစကို သတိရမိတယ်။ (ယူကျုမှာလည်း ရှိပုံရတယ်။) ပထမပိုင်းမှာ လေထုထဲမှာ ချော်မှုန့်တွေ၊ မီးခိုးအမှုန်တွေနဲ့ ပိတ်နေတော့ နေရောင်မကျနိုင်ဘူးဆိုတယ်။ ဒါဆို နေ့ည၊ ရာသီဥတုလည်း မရှိတဲ့သဘော ဖြစ်နေတော့တာပေါ့နော်။\nဗုဒ္ဓက ကမ္ဘာအစကို ဟောရင် အဲသည်ခေတ်မှာ သိပ္ပံမဖွံ့ဖြိုးသေးတဲ့အလျောက် ကြားနာသူတွေက သူပြောချင်တဲ့ အဓိပ္ပါယ်ကို ကောင်းကောင်း သဘောပေါက်မြင်ယောင်မကြည့်နိုင်ဘဲ တလွဲမှတ်သွားမိတာရော မဖြစ်နိုင်ဘူးလား။ နောက်ပိုင်းကျတော့ အများသဘောတူ မှတ်တမ်းတင်မယ်လုပ်ကြတော့မှ (သံဂါယနာ??) သူတို့ မှတ်မိတဲ့အတိုင်း ပြန်ရွတ်ဆိုတာရော ဖြစ်လေမလားတို့ ကျနော်စဉ်းစားမိပါတယ်။ ကျနော်စဉ်းစားသလို ဟုတ်ချင်မှလည်း ဟုတ်မှာပါ။ တွေးမိတာကို ပြောပြတာသက်သက်ပါ။\nအလားတူပဲ ပေါက်ပေါက်ရှာရှာ ကျနော်တွေးမိတာတွေ ရှိတယ်။ အောက်မှာ ပြောမှာတွေကို အတည်မယူပါနဲ့။ ဗုဒ္ဓက သူ့တန်ခိုးတော်နဲ့ အနာဂတ်ကို ကာလစာရီ ကြွချီပြီး သူတွေ့တာတွေ၊ သူဆင်ခြင်မိတာတွေကို ပြောတာကို နောက်လိုက်နောက်သားတွေက တကယ် မမြင်ဘူးတော့ သူတို့ သဘောပေါက်သလိုများ မှတ်ထားကြသလားလို့ပါ။ ဥပမာအချို့... (ကျနော့်အတွေးက ရယ်စရာတော့ ကောင်းပါတယ်။)\nနတ်မြင်းတထောင်ကတဲ့ ဝေဇယန္တာရထား ဆိုတာ မြင်းကောင်ရေ တစ်ထောင်အားရှိတဲ့ ယာဉ်ပျံ (လေယာဉ်ပျံ၊ ရဟတ်ယာဉ်) ဖြစ်နိုင်တယ်။ Airforce One လို ဟာမျိုးပေါ့။\n်ဝရဇိန် ဆိုတာ ပဲ့ထိန်းစနစ်ပါတဲ့ နူကလိယား ဒုံးကျည်လက်နက် ဖြစ်နိုင်တယ်။\nသိကြားမင်းဆိုတာ အင်အားကြီးနိုင်ငံတခုခုရဲ့ ခေါင်းဆောင်၊ ဒါမှမဟုတ် ဘန်ကီမွန်းများ ဖြစ်လေမလား။\nအသူရာဆိုတာက တာလီဘန်တွေတို့ အိုဆာမာတို့ကို ပြောချင်တာလား။\nယမမင်းဆိုတာ နေပြည်တော်က အဘကို ရည်ညွှန်းတာများ ဖြစ်လေမလား.........\nစသဖြင့် စသဖြင့် အတွေးပွားမိပါတယ်။\nကလေးဘ၀က ကမ္ဘာဦးက သလေးစပါးဆိုတဲ့ အကြောင်းကို အဘွားပြောပြကတဲက သလေးစပါးကို စိတ်ဝင်စားနေတာ.. တော်တော် စားကောင်းမှာပဲ စားချင်လိုက်တာလို့ ကလေးစိတ်နဲ့ အမြဲတောင့်တဖူးတယ်း)))\nဟားးးးးးးးး ဟိုအပေါ်က လသာည ကတော့ သန်ရာသန်ရာ ဘဲ သလေးစပါး စားချင်လို့ တဲ့ မြောက်ကျွန်းသူ လုပ်ခိုင်းအုန်းမှပါ\nဖတ်သွားတယ် ဗျာ ကျနော် လည်း လသာည လိုဘဲ\nကျမ က ဗုဒ္ဒဘာသာဝင်သာ ဆိုတယ် ထဲထဲဝင်ဝင် မရှိလှ မှန်း ခုတလော ပို သိလာရတယ်.. သိတော့ သိသလိုလို နဲ့ သေချာ ရှင်းပြ ပါ ဆို ယောင်ဝါး သွားရော..\nဒီ ကမ္ဘာဦးအစ လူသားတွေ ဖြစ်လာပေါ်လာပုံဆိုတဲ့ ပို့စ်လေးကို လွန်ခဲ့ တဲ့ ၃ လ လောက်က ဖတ်ခဲ့ ရရင် အတော်လေးကောင်းမယ် လို့တွေးမိတယ်\nမကြာသေးခင်တုန်းက ခရစ်ယာန်ဘာသာဝင် အများစုရှိတဲ့ နိုင်ငံ တခုမှာကျမ သင်တန်း နဲ့ အလုပ်ရုံဆွေးနွေးပွဲလေး တခု တက်ဖြစ်ခဲ့တယ်\nအဲဒီထဲက ဘာသာရပ်တခု က ငြိမ်းချမ်းမှု တည်ဆောက်ခြင်း၊ ကိုးကွယ်ယုံကြည်ခြင်း၊ သဘောထားကွဲ လွဲခြင်းနဲ့ အတူတကွ ယှဉ်တွဲ နေထိုင်ခြင်း ဆိုတဲ့ ဘာသာရပ်တွေပါ..။\nတတ်ရောက်ခဲ့တဲ့သူတွေ က ခရစ်ယာန်ဘာသာဝင်အများစု၊ အစ္စလာမ်ဘာသာဝင်၊ နတ်ကိုးကွယ်သူ များ၊ ရှင်တို၊ ဂျူး၊ ဘာသာမရှိသူများ နဲ့ ဗုဒ္ဒဘာသာ ကိုယ်စားပြု က တော့ ကျမ ဖြစ်ခဲ့တယ်.. ဒုတိယ အများစုက ဘာသာမရှိသူတွေပါ\nသင်တန်း နဲ့ ဆွေးနွေးပွဲ ကာလ ၃ ပတ်မှာ ၅ ရက် က ကမ္ဘာ့ ဘာသားတရားများ နဲ့ ယုံကြည့်မှုဖြစ်ပြီးတော့ အများစု ဆွေးနွေးကြ ၊ ငြင်းခုံကြ၊ ရှင်းလင်းကြ နဲ့ အတော့် ကို ထဲထဲဝင်ဝင် တွန်းတွန်းတိုက်တိုက် ဆွေးနွေးကြတာမျိုးပါ..\nအထူး သဖြင့် ခရစ်ယာန်၊ အစ္စလာမ်နဲ့ ဂျူးဘာသာဝင်တွေ ဟာ အတော်လေး စိတ်အားထက်သန်ုပြီး ပြင်းပြကြတာ တွေ့ခဲ့ရပြီးတော့ ဘာသာ မရှိသူတွေက အချိန်လုံး မေးခွန်းတွေ ဆက် တိုက် ကိုမေးနေခဲ့တယ်..\nမသွားခင်တုန်းက ဒီသင်တန်းမှာ ဘာသာရေးအကြောင်း အဲသလောက်ထိ ဆွေးနွေးကြမယ် မထင်တော့ ကိုယ်သိထားတဲ့ ဗုဒ္ဒတရားတော် က သာမာန်လောက်ပဲ ရှိနေပြီး .. တချို့ အကြောင်းအရာ တွေကို ချက်ကျ လက်ကျ အသေးစိတ် မလေ့လာ ထားခဲ့မိဘူး\nအဲဒီမှာ ဗုဒ္ဒဘာသာ က လူအများစု စိတ်အ၀င်စား ခံရဆုံး ဘာသာ ဖြစ်နေခဲ့ပြီး အတော်များများ က သူတို့ ပိုသိချင်နေတဲံြိငိမ်းချမ်းမှုနဲ့ ဗုဒ္ဒရဲ့ အတွေးအခေါ်တွေကို မေးခဲ့ကြတယ်..ကိုယ်ဖြေနိုင်တာဖြေ မဖြေနိုင်တာ ကို အင်တာနက်မှာ ရှာကြည့်ပါ၊ နော်ကတော့ ပြန်ပြောပါ့မယ် စသဖြင့် မျက်နှာပူပူ နဲ့ပြောခဲ့ရတယ်။\nဗုဒ္ဒဘာသာ ကိုယ်စားပြု သင်တန်းသူ ဖြစ်တဲ့ ကျမ ကိုကြည့်ပြီး . Inner Peace ကို သူတို့နားလည်ခဲ့ရတယ် လို့ သင်တန်း ၃ ပတ်ပြီး လို့ သင်တန်းဆင်းတဲ့ခါ သင်တန်းသား အများစုနဲ့ သင်တန်းဆရာတွေက ပြောပြခဲ့ကြလို့.. အများကြီး မရှင်းပြခဲ့နိုင်ပေမဲ့ တော်ပါသေး ရဲ့ .. ငါ တတ်နိုင်သလောက် တာဝန်ကျေပါတယ် လို့ ခံစားခဲ့မိတယ်..\nအဲဒီသင်တန်းကာလမှာ ကြုံတွေ့ခဲ့ရတာတွေ ကြည့်ပြီး.. အထူး သဖြင့် ဘာသာမရှိသူ လူငယ်လေးတွေ ရဲ့ ဘာသာတရားတွေအပေါ် ထုတ်ခဲ့တဲ့ မေးခွန်းတွေ ဟာ..ကျမရဲ့ ငယ်ဘ၀တွေကို သွား ပြီး သတိရစေခဲ့တယ်..အသက် ၂၀ ထိ ကျမ ဘာကို မှ မယုံကြည့်ခဲ့တဲ့ သူ ဖြစ်ခဲ့လို့ပါ..။ ပြီးတော့ .. နားလည်ခဲ့ရတဲ့ နောက်တချက်က .. စောဒက တက်မယ်ဆိုရင်.. ဒီလောကကြီးမှာ အရာအားလုံး ဟာ စောဒက တက်မယ်ဆို တက်စရာ ချည်း ပဲ ဆိုတာ ပါပဲ..အထူးသဖြင့်ဘာသာတရား တွေပေါ့.\nနောက်သင်ခန်းစာ တခု ကတော့.လူတယောက်ဟာ ရင်ထဲ ငြိမ်းချမ်းနေပြီ၊ သူ့ ပတ်ဝန်းကျင်ကို မထိခိုက်မပျက်စီးစေဘူး၊ သူတပါး ကို အနိုင်မကျင့်ဘူး မကျူးကျော်ဘူး၊ မပုတ်ခတ်ဖူး .. ဒီလောက အတွက် ကြီးကြီးမားမား အကျိုးကျေးဇူး မပြုနိုင်ရင်တောင် အကျိုး မယုတ်စေဘူး ဆိုရင်.. အဲဒီ လူဟာ စစ်မှန်တဲ့ ယုံကြည်မှု နဲ့ အသက်ရှင်နေတယ် ဆိုတာပါပဲ...\nအဲဒီခရီးစဉ် မှာ ပါမောက္ခ တယောက်ရဲ့ ကျမ ကိုကြည့်ပြီး ချခဲ့တဲ့ မှတ်ချက်ကလေး ကိုလဲ မမေ့ နိုင်ပြန်ဘူး.. သူက သင်တန်းတရက်မှာ လူတွေ အများ ကြိးရှေ့မှာ ဘာပြောခဲ့ သလဲ ဆိုတော့.. သူ့ကို (ကျမကို) မြင်ရပြီးတဲ့နောက် မြန်မာပြည် နှစ်တွေအကြာကြီး ဒီအတိုင်းရှိနေတာ ဘာလို့လဲ လို့ သူသိလိုက်ပါပြီ တဲ့.. ဘာလို့လဲ ဆိုတော့ မြန်မာ အများစု က ဗုဒ္ဒဘာသာဝင်တွေ ဖြစ်နေကြပြီး၊ အရာတော်တော်များများ ကို .. အေးအေးသက်သာ ရင်ဆိုင်ကြတယ်.. လောဘ မကြိးကြဘူး.. ၀ိဘက်နဲ့ ၀ဋ် ဆိုတာ ကြောက်ကြတယ်.. ရောင့်ရဲ ကြတယ်..လူတွေကို ချစ်ချစ်မုန်းမုန်း ပြုံးပြဖို့ ၀န်မလေးကြဘူး.. တဲ့.. အဲဒီ အချက်တွေ က ကျမကိုမြင်ပြီး ပို သေချာ သွား ပါ တယ် တဲ့..\nအဲဒါက နိုင်ငံခြားသား တချို့က မြန်မာဗုဒ္ဒဘာသာဝင်တွေအပ်ါတဲ့ အမြင် တစ်စိတ်တစ်ဒေသ ဖြစ်မယ် လို့ထင်ပါတယ်.\nအဲဒီမှာ ဗုဒ္ဒဘာသာ က လူအများစု စိတ်အ၀င်စား ခံရဆုံး ဘာသာ ဖြစ်နေခဲ့ပြီး အတော်များများ က သူတို့ ပိုသိချင်နေတဲံြိငိမ်းချမ်းမှုနဲ့ ဗုဒ္ဒရဲ့ အတွေးအခေါ်တွေကို မေးခဲ့ကြတယ်..ကိုယ်ဖြေနိုင်တာဖြေ မဖြေနိုင်တာ ကို အင်တာနက်မှာ ရှာကြည့်ပါ၊ နောက်တော့ ပြန်ပြောပါ့မယ် စသဖြင့် မျက်နှာပူပူ နဲ့ပြောခဲ့ရတယ်။\nကျမ က ဗုဒ္ဒဘာသာဝင်သာ ဆိုတယ် ထဲထဲဝင်ဝင် မရှိလှ မှန်း ခုတလော ပို သိလာရတယ်.. သိတော့ သိသလိုလို နဲ့ သေချာ ရှင်းပြ ပါ ဆို ယောင်ဝါး သွားရော..ဒီ ကမ္ဘာဦးအစ လူသားတွေ ဖြစ်လာပေါ်လာပုံဆိုတဲ့ ပို့စ်လေးကို လွန်ခဲ့ တဲ့ ၃ လ လောက်က ဖတ်ခဲ့ ရရင် အတော်လေးကောင်းမယ် လို့တွေးမိတယ်\nမကြာသေးခင်တုန်းက ခရစ်ယာန်ဘာသာဝင် အများစုရှိတဲ့ နိုင်ငံ တခုမှာကျမ သင်တန်း နဲ့ အလုပ်ရုံဆွေးနွေးပွဲလေး တခု တက်ဖြစ်ခဲ့တယ် အဲဒီထဲက ဘာသာရပ်တခု က ငြိမ်းချမ်းမှု တည်ဆောက်ခြင်း၊ ကိုးကွယ်ယုံကြည်ခြင်း၊ သဘောထားကွဲ လွဲခြင်းနဲ့ အတူတကွ ယှဉ်တွဲ နေထိုင်ခြင်း ဆိုတဲ့ ဘာသာရပ်တွေပါ..။\nအဲဒါက နိုင်ငံခြားသား တချို့က မြန်မာဗုဒ္ဒဘာသာဝင်တွေအပ်ါတဲ့ အမြင် တစ်စိတ်တစ်ဒေသ ဖြစ်မယ် လို့ထင်ပါတယ်\nကိုဧရာရေ ဒီပို့စ်လေးအတွက် သာဓု (၃ကြိမ်) ခေါ်လိုက်ပါတယ်။\nကျေးဇူးအထူးတင်ပါတယ်။ တရားတော်လေး နာဖြစ်ပြီးကတည်းက စာပြန်ရိုက်တင်ဖို့ စဉ်းစားနေတုန်း အဆင်သင့်လေးတွေ့လို့ ကူးသွားပါတယ်ရှင်။ ဆက်လက်ဖြန့်ဝေခွင့်ပြုပါ။\nဆက်ပါအုန်း ကိုဧရာ .. မသိသေးတာတွေ သိသင့်တာတွေ သိခွင်ရတဲ့ အတွက် စောင့်ဖတ်နေပါတယ် ။


ဘီလူးတစ်ကောင်နှင့် တွေ့ဆုံခြင်း …. | Myanmar Gazette News Media Forum Network\nHome » Creative Writing » ဘီလူးတစ်ကောင်နှင့် တွေ့ဆုံခြင်း ….\nဘီလူးတစ်ကောင်နှင့် တွေ့ဆုံခြင်း ….\nဒီနေ့မနက်စောစော ဘုရားရင်ပြင်တော်ပေါ် လမ်းလျှောက်လာရင်း ဘာရယ်မဟုတ် ဘီလူးမျက်နှာက အတွန့်အကွေး အရေးအကြောင်း ကနုတ်ပန်းလေးတွေကို သေချာကြည့်မိသည်။ ပန်းပုဆရာ လက်စွမ်းပြထားသည်ထင်သည် ။အနားကပ်ကြည့်တော့ ပီဘိနုနုရွရွ ကနုတ်ပန်းလေးတွေပါ။ ဒါပေမယ့် ခပ်လှမ်းလှမ်းက ကြည့်လိုက်တော့မှ ရက်စက်ကြမ်းကြုတ်သော ဘီလူးတစ်ကောင်၏ ပုံရိပ်က အပြည့်အဝ ပီပြင်လာပါတော့သည်။ ထိုအခြင်းအရာကို ကြည့်ရင်းနဲ့ မှော်ဆရာသဘောပေါက်လိုက်သည် အနုပညာဆိုသည်မှာ ကိုယ်ပေးလိုသောရသအား ယဉ်ကျေးသိမ်မွေ့သော နည်းဖြင့်သာ ခံစားသူ၏ နှလုံးသားထဲသို့ အရောက် ပို့ပေးပါလား ဟုပင် ။\nတကယ့်ဘီလူး၏ ပုံရိပ်မှာ ဤသို့မဟုတ်လောက်ပေ။ အမွှေးအမှင်စုတ်ဖွား မသတီစရာ ပုံပန်းဖြင့် တင့်တယ်မှုမရှိသော သတ္တဝါ တစ်မျိုးပင် ဖြစ်ပေလိမ့်မည်။ ထိုသို့ ရုပ်ရည်အတိုင်းသာ ပန်းပုဆရာ ထုဆစ်ခဲ့ပါက ယခုကဲ့သို့ ဘုရားရင်ပြင်တော်ပေါ်တွင် ယခုကဲ့သို့ နေရာရနှိုင်စရာ အကြောင်းမရှိ ..။ မသီစရာ သတ္တဝါကိုပင် အတင့်အတယ် နေရာရနှိုင်အောင် ဖန်တီးနှိုင်ခြင်းသည်သာလျှင် အနုပညာအစစ် ..။\nပန်းပု ပန်းချီလောကသာလျှင်မဟုတ် …။ရုပ်ရှင် ဂီတ နယ်ပယ်များတွင်လဲ အနုပညာ အစစ်ကို ဖန်တီးခဲ့သော သူများ များစွာရှိနေသေးသည်။ ရုပ်ရှင်ကားထဲတွင် မင်းသားနဲ့ မင်းသမီး အတွေ့ကို မရှောင်နှိုင်ပဲ ညိစွန်းကြသည် ဆိုပါစို့ ..။အပြင်လောကတွင် သူများနှာခေါင်းရှံ့ဖွယ်ရာကိစ္စကို ပုံရိပ်ကလေးတစ်ခုဖြင့် အစားထိုးပြသွားသည်။ ပန်းပွင့်လေးတစ်ပွင့်ပေါ်တွင် လိပ်ပြာလေး တစ်ကောင် နားနေသည့်အဖြစ်။ မောင်နှင့်နှမ ၊ သားနှင့် အမိ မျက်နှာပူစရာမလို လှပသော အနုပညာလေးက ယဉ်ယဉ်ကျေးကျေးလေး တင်ပြသွားသည် ..။\nနောက် ဂီတနယ်ပယ် .. ထင်ရှားသည့် သီချင်းရေးဆရာကြီး နန်းတော်ရှေ့ဆရာတင် .. အနုပညာဆိုတာ ဒီလိုကွဟု ချပြနှိုင်စရာ သီချင်းများစွာကို ဖန်တီးခဲ့သည်။ ဥပမာ ရွှေမင်းဂံ ဆိုသည့်သီချင်း ..။ဇာတ်လမ်းနောက်ခံလေး နဲနဲ တင်ဆက်ရလျှင် ဆရာတင်နှင့် အပေါင်းအသင်းတစ်စု မင်းဂံရွာ ထန်းတောထဲ ထန်းရေသောက်နေစဉ် ထန်းတောပိုင်ရှင်၏သမီး အပျိုမလေး ဟိုဘက်ရွာ အလှုမှ ပြန်လာတာမြင်ရ၏။ အပျိုမလေးခင်မျာလဲ အညာမိုး၏ နှိပ်စက်မှုကြောင့် တကိုယ်လုံး ရေတွေ ရွှဲရွှဲစိုလို့…။ စဉ်းစားကြည့်ဖို့ကောင်းသည် ထန်းရေမူးသမား တစ်ယောက်၏ မျက်လုံးထဲတွင် ရေရွှဲရွဲစိုနေသော အပျိုမလေးတစ်ယောက်ကိုမြင်လျှင် မည်သည့်အလှအပများကို အရင်ခံစားမိမည်ထင်ပါသနည်း။ စာဖတ်သူထင်သည့်အတိုင်း မှန်ပါသည်။ ရေစိုအလှကို ဆရာတင် အရင်ဆုံးခံစားမိပါသည်။ ထို့ကြောင့်လဲ သီချင်းမရေးရ မနေနှိုင်သူပီပီ သီချင်းရေးလိုက်မိသည်။ ရေစိုအလှဖွဲ့တွေ အများကြီးပါသည်။\n>>>> ရေကြည်သောက်လျှင် မြင်ရမလောက်ပင် လည်တိုင်သေးပြီး နဘေးကြည့်က သာလို့ ယဉ် . ယဉ် . ယဉ်..>>> ဒီလို် ဆရာတင်ကြီး ရေးဖွဲ့ခဲ့သည်။\nမိန်းကလေးတစ်ယောက်ကို ဘေးဘက်က ကြည့်လျှင် မြင်ရသည့် အလှအပဆိုသည်မှာ မိန်းကလေး၏ မျက်နှာကို တယုတယ ဖွဲ့ဆိုထားတာတော့ မဖြစ်နှိုင်ပေ … ။ သို့သော် အနုပညာတန်ခိုးဖြင့် ထိုသီချင်း ယခုထက်ထိ ကြော်ကြားနေပါသေးသည်။ အလှူအတန်း ပွဲကြီးလမ်းကြီးများတွင် အတင့်အတယ် နေရာရခဲ့၏။ ရိုင်းလိုက်တာဟု မည်သူမှ မဆိုခဲ့ပေ ..။\nယခုခေတ်တွင်တော့ အနုပညာ နဲပါးလာသည်ဟု ဆိုရမလား ။ ပွင့်လင်းလာသည်ဟုဆိုရမလား ..။ကျွန်တော့် တစ်ဦးတည်းအမြင်နှင့် ဆိုရမည်ဆိုလျှင် အနုပညာ မပါတော့ဆိုချင်သည်။ အနုပညာနေရာမှာ ခပ်ရဲရဲ ပြကွက်လေးတွေ အစားထိုးလာသည်။ ပန်းပွင့်နှင့်လိပ်ပြာလေးနေရာတွင် လမ်းမပေါ်သို့ သွေးစွန်းသော လက်ကိုင်ပဝါလေး လွင့်ကျလာပုံနှင့် အစားထိုးကြ၏ ။အမယ် အမယ်…. အိပ်ယာခင်းကို တင်းတင်းဆုတ်ထားသည် လက်ကလေးတစ်ဖက် ကို သေချာရိုက်ပြသွားတဲ့ ကားတောင် ကြည့်ဖူးသည်။ ရိုက်တဲ့သူတော့ မသိ. ကြည့်တဲ့သူတော့ အလကားနေရင်း ဘေးကလူကို မျက်နှာတွေ ပူသည်။\nရေစိုအလှ တစ်ပုဒ်လောက် ဆိုပြချင်သည်။ နားထောင်ကြည့်ကြပါ ..။ >>>> ရေစိုနေတဲ့ မင်းရဲ့အလှအပ မင်းကိုယ်လုံး အသဲထဲ ရစ်ဖွဲ့ထုံး ၊ ကြင်နာမည်ဆို မင်းလေးပြောပေါ့ဘယ့်နှယ့်တုန်း .. တစ်ခုခု ဆုံးဖြတ်ဦး … အိုးလေး လှုပ်ပါဟေ့ အိုးလေးလှုပ်ပါဟေ့ >>> ရေစိုနေတဲ့ မိန်းကလေးတစ်ယောက်ရှေ့မှာ ဒီသီချင်းကို ကျွန်တော် ဘယ်မျက်နှာထားနှင့် ဆိုရမည်နည်းဟု စဉ်းစားမိသည်။ ယှဉ်ကြည့်ကြဖို့တော့လိုသည်။\nခေတ်သီချင်းတွေထဲမှာရော လှလှပပ အနုပညာလေးတွေမရှိဘူးလား ။ ရှိပါသည်။ စိုးပိုင်ကြီးက အနိုင်မယူခဲ့ပါ မိန်းကလေး ဟုဆိုပြသွားသည် ။ ကိုယ့်ကို လမ်းခွဲသွားတဲ့ မိန်းကလေးတစ်ယောက်ကို ကိုယ်ကျင့်တရားစောင့်စည်းခဲ့ပုံကို ပြန်လည်ရှင်းပြတဲ့ သီချင်းလေး ဖြစ်သည်။ >>> ဒီလို အချစ်မျိုးတော့ မတွေးသေး … အနိုင်မယူခဲ့ပါ မိန်းကလေး … ။ အပိုင်ကြံ .. ခန္ဓာထက် ပို ပြီးလေ… ကိုယ်တကယ် မေတ္တာ အလေးပေး …>>>\nငယ်ချစ်ဦးရှေ့ သွားဆိုပြလျှင် ငယ်ချစ်ဦး မျက်ရည်မဆည်နှိုင် ဖြစ်သွားမည်။အဆိုနပ်တဲ့သူဆိုလျှင် ငယ်ချစ်ဦးနှင့် ပြန်လည် လက်တွဲခွင့်တောင် ရနှိုင်လောက်၏။\nဒါဆို ယခုဖော်ပြမည့် သီချင်းကိုရော ငယ်ချစ်လေးရှေ့ သွားဆိုပြရဲပါသလား …။ယခုသီချင်းလဲ စောင့်ထိမ်းခဲ့တာကို ဖွဲဆိုထားသော သီချင်းတစ်ပုဒ်ပါပေ..\n>>> ဘယ်သူက ကျား ဘယ်သူက နွား နင်သေချာ စဉ်းစားရဲ့လား … ငါသနားလို့ နင်ဘဝမပျက်တာ နင့်ကိုယ်နင် အဟုတ်ထင်နေလား …။>>>\nသွားရောက်ဆိုရဲသူရှိလျှင်တော့ ဆိုင်ကယ်စီး ဦးထုပ်ထူထူဆောင်းပြီးမှ သွားဆိုပါဟုသာ မှော်ဆရာ အကြံပေးလိုက်ချင်ပါတော့သည်။\n( water melon ၏ မကြိုက်မိသောစာသားများ ပိုစ် ဖတ်အပြီးတွင် ရေးတင်လိုက်ပါသည်။ အစဖော်ပေးသော water-melon ကို ကျေးဇူးတင်ပါသည်။ သူကြီးခင်ဗျား မသင့်တော်ဘူးထင်ရင် ဖျက်ပေးပါခင်ဗျား ..။ ဂီတဝေဖန်ရေးလေး နဲနဲ ဆန်သွားပါသည်။)\nဝေဖန်ရေး,ရေးလေ.. ကြိုက်လေပါ…။ များများသာရေး…။\nတခါ မြန်မာပြည်ပြန်ရောက်တုံး.. စေတီ..ဘုရားကျောင်းကန်တွေက.. ဘီလူးအရုပ်တွေ.. စာရင်းလုပ်… ဓါတ်ပုံရိုက်ဖို့ ကြိုးစားဖူးသေးတယ်..။ မြန်မာဘီလူးရုပ်က.. အင်မတန် အနုပညာသက်ဝင်ပါတယ်..။\nအဲဒါတွေနဲ့.. ဘီလူးရုပ် စာအုပ် လုပ်မလို့ပေါ့…။\nသဂျီး…..မရိုက်ရသေးရင် သဂျီးနားမှာ ရှိနေတဲ့ “ဟို ရ ဖေါ်ကို ရိုက်လေ၊ “ဂေါက်၊ ဝေ၊ မြူး၊ စီ………………..ဆိုလား၊ ဘာဆိုလာ:”\nဆြာမှော် ပြောတဲ့ ကိုယ်ပေးလိုသောရသကို ခံစားသူရဲ့ နှလုံးသားထဲကို အရောက် ပို့ရင် သဂျီးလူတွေရဲ့ ပုံတွေကို နိုင်ငံတကာမှာ..ရောင်းကောင်းလောက်ပါတယ်..။\n(ဆြာမှော်ပြောသော ဆိုင်ကယ်စီး ဦးထုပ်ထူထူဆောင်းပြီးမှ မန့်သည်။)\nသက်တော်ရှည်ဘိုးဘိုးကြီး ဆိုရင် မျက်နှာဖုံးတင်\nဒီစာကိုဖတ်ပြီး ခန့်မှန်းမိတာ မှော်ဆရာဟာ အသက်ခပ်ကြီးကြီးဖြစ်ရမယ်\nမမ တော့ အချွန်တဲ့ မပြီ …။ တားတား အတက်က ဝတ်မှုံချွေရီလေးနဲ့မှ လယ်ဘယ်တန်း …\nဦးလေးက ဝတ်မှုံချွှေရီ ကို လက်ဘတန်းမှာ မွေးတာလား.. ဦးလေး သမီးက အသက် ၅ဝလား ဟင်\nအဲ့သည့် မင်းမြတ်စကြာရီးက အသက်အတော်ကြီးနေပီ..\n(အိုနေဘီ တေဘို့ပဲကျန်တော့တာ ..ဟီဟိ..)\nသူပြောဖူးတဲ့ စကားနဲ့ပဲ မန့်မယ်နော်..\nကင်မလာ ၁ဝလုံးကျော် ဖျက်စီးပြီးပြီတဲ့ …\nကင်မလာ ၁လုံး မှာ sensor သက်တမ်း(ဝရမ်တီ)က အချက်ရေ ၁သိန်းခွဲ ဆွဲလို့ရတယ်..\nကျနော့် 550D လေးကို ၁ဝလအတွင်း အချက်ရေ ၂သောင်းမပြည့်တပြည့်ပဲ ဆွဲရသေးတယ်ဗျာ\nသည်နှုန်းနဲ့ တွက်ကြည့်ရင် အနှစ်ကို ၃သောင်းထားပါတော့ …ပိုပိုလိုလိုဗျာ\nကင်မလာတလုံးသက်တမ်း ၃နှစ် ….ဆိုပါစို့ …သူက ၁ဝလုံးဆိုတော့\nအဲ့သည့်မှာတင် အနှစ် ၃ဝဖြစ်တွားဘီ ..အသက် ၂ဝကနေ ပလော်ဖက်ချင်ဒယ် ဖစ်လာတယ်ဆိုရင်\nအနည်းလေည်း သူ့အသက်က ၅ဝကျော်တွားဘီ … အဟုတ် …၁ဝလုံးနဲ့တွက်တာနော ..ဒါတောင်\nသူက၁ဝလုံးကျော် ဆိုတော့ ကျနော့်အထင် သည်ဆြာရီးဟာ ..အသက် ၆ဝနဲ့အထက်မှာ ရှိတာကိုးဗျ…..\nအထင်မလွဲပါနဲ့ မှော်ဆရာရယ်။ ဓာတ်ပုံရိုက်ပေးလို့ ကျေးဇူးဆပ်တာပါ။\nကြုံလို့ပြောတာပါ။ လောတာ မဟုတ်ဘူးနော်။ စက်ကြာမင်း မေ့သွားမှာစိုးလို့။\nသည်လူကတော့ လုပ်ပီ …\nဟုတ်ကဲ့ ခင်ဗျား ဆွေးနွေးသွားတာ နမိတ်ပုံ အဖွဲ့အနွဲ့ခည…\nဆြာ ဝါသနာပါတဲ့ အဲ့လိ အခန်းတွေသာမကဘူး\nအခြား အခန်းတွေမှာလည်း နမိတ်ပုံ ပြကွက်တွေ\nသုံးကြသေးတယ်မလား … ပန်းအိုးကျကွဲတာတို့ ဘာတို့ …\nကျနော်တို့လူမျိုးများ innovation မရှိတာ ပြောပါတယ် …\nအဲ့သည့် ပန်းပေါ်လိပ်ပြာနားတာပဲ ကားတိုင်းသုံးနေတာ ဆိုးတာ…\n(ပြီး ပန်းလိပ်ပြာက ကိုယ်တိုင်ရိုက်ထားတာလည်း မဟုတ်ဝူး ….ဖြတ်ညှပ်ကပ် ..\nတချို့ကားတွေများ သည်ပန်းသည်လိပ်ပြာ …တိုက်တောင် တိုက်နေသေး…ဟေးဟေး…)\nဟုတ်တယ်လေ…တခြား ပြစရာတွေများပုံလို့ ……\nဆြာသမား မျက်နှာပူမယ်ဆိုလည်း ပူဗျာ …..\n(ကျုပ်ကတော့ အပေါ်ကရေးထားတဲ့အချက်တွေကို မျက်နှာပိုပူတယ်…)\nဟဲဟဲ ..ဗမာကားမကြိုက်တဲ့ကျုပ် လွန်ခဲ့တဲ့ ၄-၅နှစ်လောက်က\nတကား ကြည့်ဖူးတယ်ဗျ …..မှတ်မှတ်ရရ ….. လူဇိုးက မင်းသမီးကို\nဖျက်ဆီးတဲ့အခန်းမှာ ဘာနမိတ်ပုံသုံးတယ် အောက်မေ့တုန်းဗျ ….\nအဆန်းကြီးနော …တေတွားမယ် ….ဘိလိယက်ထိုးတာ ရိုက်ပြတယ်ဗျာ..\nအံ့ရော …..အော် ..innovation မလုပ်လို့ လုပ်လိုက်ရင်လည်း\nဟေ့လူရီး ကျွန်တော်သိတဲ့ ဧရာဝတီကို မှတ်ချက်လေးပေးပါဦး\nဆြာမှော်ရဲ့ချစ်ဇနီးလေးကို ဘယ်လိုစာသားလေးနဲ့ချုပ်လိုက်ပါလဲ။\nဘယ်သူက ကျား ဘယ်သူက နွား နင်သေချာ စဉ်းစားရဲ့လား … ငါသနားလို့ နင်ဘဝမပျက်တာ နင့်ကိုယ်နင် အဟုတ်ထင်နေလား\nဟင်….စားကြည့်ပါလားAကိုက်တွားမယ်.ညှင်း ညှင်း ညှင်း\nအော် ကျားကြောက်တဲ့ နွားဆိုတာ ဒါမျိုးကိုး …..\nရှေ့မှီနောက်မှီ ဘဘကြီးမှော်ဆရာပဲ အရင်ခေတ်က သီချင်းနဲ့ ဒီခေတ်သီချင်းကို တွဲပြသွားတာများ မိုက်လိုက်တာ … ထပ်ပြီးနှိုင်းယှဉ်ရေးပြပါဦး …ဖတ်လို့ကောင်းလိုက်တာ …\nပေါက်-ပေ-လူး-ဂီ-တီ-မှော်-စည် ဂိုဏ်းမှာ သက်တော်ရှည်ဘိုးဘိုးကြီးခည..\nသွားမစမ်းနဲ့ ….သိုင်းပညာ အစုံတတ်တယ် သူက လျှိုထားတာ …\nအိုင်အာ ကလူတွေက အချဉ် မရှိဘူး။\nအိုင်အာ ကချိုတာ ဂီ သိပါဒယ်ဆြာ …\nမှော်ဆြာ ဇ တွေ ထုတ်ထုတ်ပြနေကတည်းက\nခြေစွမ်း အဲ့ လက်စွမ်း ကို ခန့်မှန်းမိပီးသား…\nနောက်ပိုင်းတော့ ဂီ အရေးကျဲတော့မယ်ဗျို့…\nဆြာတွေ ပေါလာပီ ပိတ်သတ်ပဲလုပ်ချင်ပီ…\nဟိုကိစ္စလေး ရင်နာနေတာလည်း ပါတာပေါ့…\nနံနက်စောစော ၅နာရီ ..\nဘီးလေးတချောင်းနဲ့ ခေါင်းကိုဖြီး ….\nမငိုနဲ့ မငိုနဲ့ ဂီဂီတိတ်တိတ် ..\nဖြိုးဖြိုး က ပြန်လာမှာပါ …\nအနုပညာနဲ့ ပတ်သက်လို့ အဲဒီလို ရှင်းပြ ရေးပြတာလေးတွေကို သဘောကျတယ် ၊ အခြေခံ တွေးနည်းလေးသိရတယ် ပြီးတော့မှ ကိုယ့်အခံပေါ် မှုတည်ပြီး ဆင့်ပွားတွေးတာက တမျိုးပေါ့\nသူကြီး ဘီလူးဓါတ်ပုံတွေစုရင် ကျွန်တော်တို့ ရွာထဲက ဘီလူးကို ရှေ့ဆုံးမှာ ထားနော်\nအနုပညာဖန်တီးချက်ကတော့ပြောမနေနဲ့ အပြင်မှာ ဘဲနဲ့တူတဲ့ ဟင်္သာက အရုပ်ထဲရောက်တော့………..\nတိရိစ္ဆာန်ရုံ မှာ ကလေးတစ်ယောက်ပြောတာကြားဖူးတယ်၊ ဟင်္သာလို့ရေးထားပြီးအထဲမှာ ဘဲကြီးထည့်ထားတယ်တဲ့၊ ခြင်္သေ့လည်းဒီလိုပဲ၊ နဂါးဆိုတာမမြင်ဖူးတော့မသိတော့ဘူး၊မြွေလိုအကောင်ပဲဖြစ်မှာပါ။\nထောက်ခံဘာဒယ် ထောက်ခံဘာဒယ် ရေးသာရေးပါ\nဘဘမှော်ဆရာ ရဲ့မြေးတွေက မျက်စိနောက်လောက်အောင်\nကျုပ်ဆိုရင်တော့ အဲသလို အခန်းမျိုးကို လိပ်ပြာတွေ ၊ဖိနပ်တွေ နဲ့\nနိမိတ်ပုံ မဆင်ဘဲနဲ့ သူများထက် ပိုထူးအောင် ငရုတ်ဆုံထောင်းပြတဲ့\nအခန်းရိုက်ပြရ ကောင်းမလား တွေးမိတာပဲ။\nပို.စ်လေးက မဆိုးဘူးပဲ… ရှေ.မှီနောက်မှီတစ်ယောက်က ဝေဖန်ပြထားတာ ဗဟုသုတ ပညာရသ ရလိုက်ပါတယ်…\nအခု ခေတ်မှာတော့ အနုပညာမဆန်ပညာသားမပါတဲ့အပြင် အရည်အသွေးနဲ. အရေအချင်းပါ သိသိသာသာ ကျဆင်းလာနေပါတယ်ဗျာ…\nမြန်မာ သီချင်းဆို ဒုံချပ် ဒုံဒုံချပ်နဲ.\nမြန်မာ ဗွီဒီယိုဆို သုံးလေးယောက်တစ်ကားပါ..\nပြောရင် အောင်မင်း လွန်ရာကျမယ်.. ပြောကို မပြောချင်ပေါင်\nဘာရယ်မဟုတ်ပါဘူးဗျာ … ဆိုချင်တာ လျှောက်ဆိုပြီး အနုပညာလို့ အော်ကြလွန်းလို့ ..\nအဲဒီ့ကိစ္စ စိတ်လေနေတာ ကြာပြီ … ရှေ့ကလူတွေကလဲ ဆိုပြ…နောက်ပေါက်တွေကလဲ ဒီလို ရိုင်းတာ အနုပညာဆိုပြီး လိုက်လုပ် ..\nဒါကြောင့် ဆိုင်ကယ်စီး ဦးထုပ်ထူထူဆောင်းပြီး ရေးလိုက်ပါတယ်…\nမင်းမြတ်စက်ကြာ မှော်ဆရာ ( မင်းကြီးမဟာ သက်တော်ရှည် )\nဘာသာပြန်ဆြာကတော့ ဆုံထောင်းမယ်တဲ့ … ဟီဟိ. …အင်း ..\nလဗြိုလေး နားရှက်ထှာ ..အဲ့လေ. .မျက်စိရှက်ထှာ\nဘုရားပေါ်က ဘီလူးရုပ်ကတော့ ရုပ်ဆိုးအကျည်းတန်ခြင်းထက် ကြောက်မက်ဖွယ်စွမ်းပကားနဲ့ ပြင်းပြင်းထန်ထန် ကာကွယ်စောင့်ရှောက်ခြင်းသဘော ဖြစ်တယ်ထင်ပါတယ်။ နို့မို့ရင် ဘုရားက ခွင့်လွှတ်လို့ ဘာလုပ်လုပ်ရဒယ် ထင်နေမှာဆိုးလို့ ဖြစ်ပါမယ်။ ဥပမာ – သဂျီးတို့အုပ်စု (ဘီလူး အစီးခံရမယ် သဂျီးရေ၊ အဲဒီအခါကြရင် ကွန်ပြူတာ မကယ်နိုင်ဘူး။။)\nဘာပဲဖြစ်ဖြစ်.. အဆင်ပြေရင်..မိအောင်ဖမ်းပြီး ပြစားလိုက်မယ်..။\nဆင်ဖြုထက်ရောင်းကောင်းမဲ့.. မီလီယန် ဘီဇနက်..။\nအမှန်တကယ်တော့ ကြောက်မက်ဖွယ်စွမ်းပကားနဲ့ ပြင်းပြင်းထန်ထန် ကာကွယ်စောင့်ရှောက်ခြင်းသဘော ဖြစ်မှာပါ …။\nဒါပေမယ့် အခုပိုစ့်မှာတော့ အောက်က ပြောချင်တာလေးတွေ ပြောလို့ရအောင် ကိုယ်လိုရာ ဆွဲရေးလိုက်တဲ့သဘောပါ ဦးကြောင် …\nဒီပို့စ်နဲ့ မဆိုင်ပေမယ့် သတိရတာလေး ဝင်မန့်လိုက်အုန်းမယ် ..\nကျွန်မတူတော်မောင် စကားတတ်ပုံလေးပါ … သူ ၃ နှစ်သားလောက်တုန်းက ဘုရားကို မိသားစုလိုက်သွားကြတော့ သူ့ကိုစချင်တာနဲ့ ဦးလေးလုပ်သူက ဘီလူးပုံကြီးကိုပြပြီး အနားကို တိုးလိုက်တယ် .. ရုတ်တရက် ကလေးက လန့်သွားပေမယ့် ချက်ခြင်းပဲ သူက ပြန်ပြောလိုက်တယ် … ဒီဟာကြီးက ဘီလူးအစစ်မဟုတ်ဘူး .. ကျောက်ဘီလူးကြီးတဲ့ … ဘီလူးအစစ်က သီချင်းထဲမှာပဲ ရှိတယ်တဲ့ … အဲဒါနဲ့ ဘာသီချင်းလဲလို့မေးလိုက်တော့ …. အချစ်ရှုံးသမား ဒသဂီရိတဲ့ …\nအနုပညာ၊ ဂီတတို့ ဆိုတာမှာ ကျနော် နားလည်သလောက်ပေါ့၊ (သိပ်နားလည်လို့မဟုတ်ပါဘူး)၊ပိုစ့်လေး\nအဲ ပြန်ကောက်ရရင်- ခေတ်ရဲ့ရေစီးကြောင်းအလိုက် လူတွေလက်ခံတဲ့အပေါ်မှာ ဖြစ်ပေါ် တယ်လို့ မြင်ပါ တယ်။သည်မှာလည်းအကျိုက်အမျိုးမျိုး၊အတန်းအစားအဖုံဖုံကွဲကြပါတယ်၊ယ္ခုခေတ် သီချင်းတွေစာ သား တွေ လည်း၊ကျိုက်သူ၊မကျိုက်သူ၊လက်ခံသူ၊လက်မခံသူအတန်းစားအမျိုးမျိုးရှိကြပါတယ်၊ကျနော်လည်း အဲသည်ထဲမှာပါတဲ့သာမန်လူတစ်ယောက်ပါပဲ။\nယ္ခုခေတ်- တစ်ယောက်နဲ့တစ်ယောက် အတင်းအဖျင်းပြော တာကို သံစဉ်တစ်ခုထဲ မယ်စကားလုးံ ထည့်သရုပ် ဖေါ်တဲ့ခေတ်ရောက်လာပြီး မယဉ်ကျေးစရာ၊သားနဲ့အမိ နားထောင်ရမှာရှက်စရာတွေ ကို မနှစ်မြို့ကြ သလို၊ဘိုးဘေးကြီးတွေခေတ်မှာလည်း ခေတ်အရလက်ခံကြိုက်ကြသလို၊ ရှက်စရာလို့ (သူရို့ခေတ်ရှေးရိုးလူကြီးတွေ)သတ်မှတ်နိုင်တဲ့ စာသားအနုသယတွေလည်းရှိခဲ့ပါတယ်။\nဥပမာ ။ ။ ဆရတင် ရဲ့သီချင်းတစ်ပုဒ် မှာ – အစကရိုးရိုး နောက်တော့တစ်မျိုးတိုးလို့— ချစ်ပြန်\nဆိုပဲ သည်လူခက်ပါတယ် — ငရဲကြီးလိပ်မယ် ရှင့် မတော်ဘူးမောင်ရယ်၊(ကဲ ငရဲကြီးတဲ့ အဆင့် ထိ ဆို ဘယ်ထိရောက်သွားသလဲလို့) အဲသည် သီချင်း ဆို သေချာ စဉ်းစားကြည့်ရင်- သူရို့ခေတ်တင်မက၊ ခုခေတ်မှာထိကို အကျိုက်တွေ့စရာ၊ ဖို မ ဆက်ဆံရေးပါ တဲ့သီချင်း ပါပဲ တစ်ပုဒ်လုံးနား ထောင်ရင်ပို တောင်ပီပြင်တာတွေ့ရပါမယ်၊ ဒါပေမည့် ခုခေတ်နဲ့ သူရို့ခေတ် ဘာကွာသလည်းဆို။၊ ဖို မ ဆက်ဆံရေး သီချင်းချင်းအတူတူ ဆရာတင်တို့သီချင်တွေက နှစ်ပေါင်းများစွာတင်ကျန်ရစ်တယ်၊ ခေတ်ပေါင်းများစွာ ကိုဖြတ်ကျော်ပြီးရှင်သန်တယ်၊ရှက်စရာမကြားဝံ့မနာသာတဲ့ဘာဝကို အနုအရွလေးတွေနဲ့စီ ချယ်ပြီးနား ထောင်ကောင်အောင်၊စွဲသွားအောင်ချယ်မှုန်းတတ်တယ်၊ ဒါပေမဲ့ ၊ဖို မ ဆက်ဆံရေးဆို တဲ့သဘာဝ ပျောက်သွားတာလည်းမဟုတ်ဘူး၊အကွက်ကျကျ တစ်ဆင့်တစ်ဆင့် တက်သွား တာကို မက်စရာ ၊ နားစွဲအောင် သံစဉ်တွေနဲ့လိုက်ဖက်အောင်ထွင်ပြတတ်တယ်။ ကိုမှော်ပြောတဲ့ ဘီလူးရုပ်လိုပေါ့။ အဲဒါ ကိုကအနုပညာပါပဲ။ခုခေတ်တေးရေးပညာရှင်တွေလည်း သဘာဝကို ချစ်စရာဖြစ်အောင်၊သဘာဝ မပျောက်အောင် ၊ဂန္ထဝင်တင်တဲ့ အနုပညာတွေဖန်တီးနိုင်ကြဘို့ ရှေးကဆရာကြီး တွေရဲ့သီချင်း တွေ၊ အနုပညာတွေကိုထဲထဲဝင်ဝင် လေ့လာပြီးမှခေတ်နဲ့အညီ စမ်းသစ်နိုင်ကြပါစေလို့။\nအမှန်ပဲ ဘကြီးရေ .. ကျွန်တော်ဆိုလိုချင်တဲ့ အဓိက တားကက်က အဲဒါကိုပါ ….\nဘီလူးအကြောင်း သိပ်မရေးနဲ့ မှော်ဆြာ\nရွာထဲက ဘီလူးကြီး အသက်ဝင်လာရင်\nမသိလို့နော်.. အာဖလိကန်တွေက ဘီလူးအစစ်တွေနဲ့\nဘယ်ဆိုးလို့လည်း သဂျီး ……\nlogin လုပ်မလုပ် .. ဆိုတာနဲ့ browser ရွေးမရွေး\ncookie ဖျက်မဖျက် ဆိုတဲ့ အချက်တွေနဲ့ … စမ်းကြည့်ပြီးပြီ\nအောင်မြင်ပါတယ်ဗျ … သည် iP တခုကနေ သည်\ncomment တခုကို အနှုတ် ၁ခု ထက် ပိုပေးလို့မရတာ ..သေချာသွားတယ်..\nကောင်းပြီ. … သတင်းဆိုးလာပြီ …စိတ်ခိုင်ခိုင်ထား….\nတယောက်တည်း မဟုတ်တာ သေချာတော့…ဒါဟာ …ဂိုဏ်း ဂန နဲ့ ပြဿနာရှာနေတာလား …???\nတဦးတယောက်တည်းက အကောင့်ဘယ်နှခုပိုင်ပြီး ဘယ်လောက် အနီကတ်ပြနေသလဲ …???\nဒါ သဂျီး စဉ်းစားရမယ့် အပိုင်းဖြစ်သွားပါပြီ…နောက်တချက် …. ဖော်ထုတ်ရမယ့် အပိုင်းဖြစ်သွားပါပြီ..\nအချင်းချင်း ဂိုဏ်းဖွဲ့ …………….လက်ဝါးရိုက်ပီး …ဟိုဘဲ ဘာရေးရေး အနီကဒ်ကွာ\nသည်ဘဲဘာရေးရေး … လက်မအောက်စိုက်ကွာ ဆိုတာတော့ ….အင်း….ဒီမိုခရေစီမဟုတ်ပါကြောင်း…\nဆြာသမားက လစ်ဘရယ် ဒီမိုခရက် ဖြစ်လွန်းတော့ … ဂျာပွန်မှာ ..\nသင်ယူခဲ့ အသုံးချခဲ့တဲ့ ….. ခိုင်းဇန်း နဲ့ ပီဒီစီအေ မော်လ်ဒယ်တွေကို ခန မေ့သွားတာပဲ\n(ခင်တော့ခင်တယ် သို့သော် လက်ရှိကတော့.. မေးခွန်းထုတ်စရာတွေများနေတဲ့)\nဒီမိုကရေစီမှာ.. လွတ်လပ်စွာရေးသားပြောဆိုနိုင်ခြင်းဆိုတာ.. လွတ်လပ်စွာတဖက်သားကို တိုက်ခိုက်နိုင်ခြင်း…မဟုတ်ပါဘူးနော…။\n… ကိုယ်ရဲ့အချိန်နဲ့အလုပ်/သူတပါးရဲ့ အချိန်နဲ့အလုပ်ကို တန်ဖိုးထားကြစေချင်တယ်..။\nအနီကဒ်တခုကို အချိန်ကုန်ခံပြီး လူမသိသူမသိ.. လွယ်လွယ် ပေးပစ်ရလောက်အောင် ကိုယ်ကတန်ဖိုးကျနေပြီလားလည်း… ပြန်သုံးသပ်စေချင်တယ်..။


Ministry of Construction - Village Development Department\n"နောင်မွန်း မှသည် ကော့သောင်း ဆီသို့" အပိုင်း(၅)\n"နောင်မွန်း မှသည် ကော့သောင်း ဆီသို့" အပိုင်း(၄)\n"နောင်မွန်း မှသည် ကော့သောင်း ဆီသို့" အပိုင်း(၃)\n"နောင်မွန်း မှသည် ကော့သောင်း ဆီသို့" အပိုင်း(၂)\n"နောင်မွန်း မှသည် ကော့သောင်း ဆီသို့" အပိုင်း(၁)\nProjects of Development Rural\nCity and Housing\nDevelopment of Rural\nInformation of Training\nVillage Development Department\nMinister Office News\nရန်ကုန် တောင်ပိုင်းခရိုင် လမ်းတံတားလုပ်ငန်းများ ကြည့်ရှုစစ်ဆေး\nဆောက်လုပ်ရေးဝန်ကြီးဌာန ပြည်ထောင်စုဝန်ကြီး ဦးဝင်းခိုင် သည် လမ်းဦးစီးဌာန ညွှန်ကြားရေးမှူးချုပ် ဦးအုန်းလွင်၊ ရန်ကုန်တိုင်းဒေသကြီး ညွှန်ကြားရေးမှူး ဦးသန်းတိုးအောင်၊ ဌာနဆိုင်ရာ တာဝန်ရှိသူများနှင့်အတူ ရန်ကုန်တိုင်းဒေသကြီး တောင်ပိုင်းခရိုင်ရှိ လမ်းတံတား လုပ်ငန်းအခြေအနေများ ကြည့်ရှုစစ်ဆေး။ (၂၃-၉-၂၀၁၇)\nThursday, 21 September 2017 00:00\nမြစ်ကြီးနား - ဆွမ်ပရာဘွမ် - ပူတာအိုလမ်း ပြင်ဆင်ထိန်းသိမ်းခြင်းလုပ်ငန်းများ ဆောင်ရွက်မှု အခြေအနေကို ကချင်ပြည်နယ်၊ လမ်းဦးစီးဌာန၊ ညွှန်ကြားရေးမှူးနှင့် ဌာနဆိုင်ရာ တာဝန်ရှိသူများသည် မြစ်ကြီးနားမြို့မှ ပူတာအို ထိ မော်တော်ယာဉ်ငယ်များဖြင့် သွားရောက်ကြည့်ရှုစစ်ဆေးပြီး လုပ်ငန်းလိုအပ်ချက်များ လမ်းညွှန်မှာကြား။ (၁၉-၉-၂၀၁၇)\n၂၀၁၇ - ၂၀၁၈ ဘဏ္ဍာနှစ်အတွင်း လိုအပ်သော သံချောင်းလုံး (Reinforced Steel Bar) အရွယ်စုံ မက်ထရစ်တန်(၄၀၀၀)ကို ရန်ကုန်မြို့ရှိ တံတားလေး သိုလှောင်ဝန်းအရောက် မြန်မာကျပ်ငွေဖြင့် ဝယ်ယူလိုပါကြောင်း အိတ်ဖွင့်တင်ဒါ ခေါ်ယူခြင်း\nအိန္ဒု-ကော့ကရိတ်လမ်း မြေယာလျော်ကြေးကိစ္စ တွေ့ဆုံဆွေးနွေး\nကရင်ပြည်နယ် အစိုးရအဖွဲ့ဝင် လမ်းပန်းဆက်သွယ်ရေး ဝန်ကြီး၊ လျှပ်စစ်နှင့်စက်မှု ဝန်ကြီး၊ ဗမာတိုင်းရင်းသားရေးရာ ဝန်ကြီး တို့ဦးဆောင်သော မြေယာလျော်ကြေး ကြီးကြပ်မှု ကော်မတီ၊ ဆောက်လုပ်ရေးဝန်ကြီးဌာန (PMU) အဖွဲ့၊ ADB အဖွဲ့၊ ဖိတ်ကြားထားသော အဖွဲ့အစည်းများ တို့သည် အိန္ဒု - ကော့ကရိတ်လမ်း အဆင့်မြှင့်တင်ရေး စီမံကိန်းတွင် ထိခိုက်နစ်နာမှုလျော်ကြေး အမြန်ဆုံးပေးချေနိုင်ရေးအတွက် ထိခိုက်နစ်နာသူများနှင့် တွေ့ဆုံဆွေးနွေး။ (၁၈-၉-၂၀၁၇)\nဘားအံမြို့အဝင် လမ်းချဲ့ခြင်းလုပ်ငန်း ကြည့်ရှုစစ်ဆေး\nကရင်ပြည်နယ် အစိုးရအဖွဲ့ဝင် ဝန်ကြီးချုပ်၊ လမ်းပန်းဆက်သွယ်ရေးဝန်ကြီး၊ လမ်းဦးစီးဌာန ညွှန်ကြားရေးမှူးနှင့် ဌာနဆိုင်ရာ တာဝန်ရှိသူများသည် ဘားအံမြို့အဝင် လမ်းချဲ့ခြင်းလုပ်ငန်း ဆောင်ရွက်နေမှု အခြေအနေ၊ ကန်သာယာ ရေပေါ်Stage တည်ဆောက်နေမှု အခြေအနေတို့ကို ကြည့်ရှုစစ်ဆေး။ (၁၆-၉-၂၀၁၇)\nသံဖြူဇရပ် - ဘုရားသုံးဆူ - ကြာအင်းဆိပ်ကြီး လမ်း အဆင့်မြှင့်တင်ခြင်း လမ်း/တံတားလုပ်ငန်းများ ဆောင်ရွက်မှု အခြေအနေများကို ကရင်ပြည်နယ်၊ လမ်းဦးစီးဌာန၊ ညွှန်ကြားရေးမှူးနှင့် ဌာနဆိုင်ရာ တာဝန်ရှိသူများ ကြည့်ရှုစစ်ဆေး (၁၇-၉-၂၀၁၇)\nကရင်ပြည်နယ် အတွင်းရှိ ADB ချေးငွေဖြင့် ဆောင်ရွက်သော အိန္ဒု-ကော့ကရိတ်လမ်း အဆင့်မြှင့်တင်ခြင်းစီမံကိန်းကြောင့် ထိခိုက်နစ်နာသူများအား လျော်ကြေးပေးနိုင်ရန် ဆောင်ရွက်ရာတွင် အောက်ဖေါ်ပြပါ ပုဂ္ဂ္ဂ္ဂ္ဂ္ဂ္ဂ္ဂ္ဂိုလ်များနှင့် ဆက်သွယ်နိုင်ခြင်းမရှိ ဖြစ်နေပါသည် -\n(၁) ဦးလှာကပေါ် ခရဲကမ်းနားရွာ ဘားအံမြို့နယ်\n(၂) ဦးဝင်းကြည် ခရဲကမ်းနားရွာ ဘားအံမြို့နယ်\n(၃) ဒေါ်ထွေးကြည် ခရဲကမ်းနားရွာ ဘားအံမြို့နယ်\n(၄) ဦးစောဒွေးအောင် ခရဲကမ်းနားရွာ ဘားအံမြို့နယ်\n(၅) ဦးအောင်မွှေး(လှသိန်း) ခရဲကမ်းနားရွာ ဘားအံမြို့နယ်\n(၆) ဒေါ်နီနီထွေး ကျုံစောင့်ရွာ ဘားအံမြို့နယ်\n(၇) ဦးရွှေမြင့် ကျုံဒိုး ကော့ကရိတ်မြို့နယ်\n(၈) ဦးကိုကိုကြီး တံတားကျိုးရွာ ကော့ကရိတ်မြို့နယ်\nသို့ဖြစ်ပါ၍ လျော်ကြေးပေးအပ်ခြင်း ကိစ္စရပ်များ ညှိနှိုင်းဆောင်ရွက်နိုင်ရန်အတွက် အဆိုပါပုဂ္ဂ္ဂ္ဂ္ဂ္ဂ္ဂ္ဂ္ဂိုလ်များအနေဖြင့် အိန္ဒုကော့ကရိတ်လမ်း အဆင့်မြှင့်တင်ခြင်းစီမံကိန်း၏ Hotline ဖုန်း ၀၉-၇၇၀၀၀၆၃၈၀ သို့ အမြန်ဆုံးဆက်သွယ်ရန် (သို့မဟုတ်) လမ်းဦးစီးဌာန၊ ဘားအံခရိုင် (သို့မဟုတ်) လမ်းဦးစီးဌာန ၊ ကော့ကရိတ်ခရိုင် ရုံးများသို့ အမြန်ဆုံး လာရောက်ဆက်သွယ်ပါရန် အကြောင်းကြားပါသည်။\nPublished in\tအသိပေးကြေငြာချက်\n၁၈၈၆ ခုနှစ်တွင် မြန်မာနိုင်ငံ၌ Public Works Department ကို စတင်ဖွဲ့စည်း ထူထောင်ခဲ့ရာ ယခုအခါ နှစ်ပေါင်း(၁၃၁)နှစ် ပြည့်ပြီးသွားပြီ ဖြစ်ပါသည်။ [၁၈၈၆ ခုနှစ်တွင် စတင် ဖွဲ့စည်းခဲ့စဉ်က လမ်းတံတားဌာန၊ အဆောက်အဦဌာန၊ အိုးအိမ်ဌာန၊ ဆည်မြောင်းဌာန၊ ရေလမ်းထိန်းသိမ်းရေးဌာနတို့ ပါဝင်ခဲ့သော်လည်း ၁၉၂၂ ခုနှစ်၊ ဒိုင်အာခီအုပ်ချုပ်ရေးတွင် ဆည်မြောင်းဌာနနှင့် ရေလမ်းထိန်းသိမ်းရေးဌာနတို့ ခွဲထွက်သွားခဲ့ပါသည်။] လာမည့် နိုဝင်ဘာ လတွင် ပြည်သူ့ဆောက်လုပ်ရေး နှစ်(၁၃၁)နှစ်ပြည့် အခမ်းအနားကို နေပြည်တော်တွင် ကျင်းပ ပြုလုပ်မည်ဖြစ်ရာ အောက်ပါ Activities များ ပါဝင်ပါမည်-\n၁။ လမ်းဌာန ပြခန်း\n၂။ တံတားဌာန ပြခန်း\n၃။ အဆောက်အဦဌာန ပြခန်း\n၄။ အိုးအိမ် ပြခန်း\n၅။ ၁၈၈၆ မှ ၂၀၁၇ ခုနှစ်အတွင်း ဌာနတွင် တာဝန်ထမ်းဆောင်ရင်း အာကစား ကဏ္ဍတွင် နိုင်ငံအတွက် ရွှေတံဆိပ်များ ရယူပေးခဲ့သော သူများပြခန်း [ဥပမာ - မာမာမင်း၊ မပေါရွှေ၊ မအေးရွှေ (ပြေးခုန်ပစ်)၊ နေ၀င်းမြင့် (ဂေါက်သီး)၊ သန်းတိုးအောင် (ဘောလုံး)နှင့် ဂျနီဖာတင်လေး (သံလုံးပစ်) စသည်ဖြင့်]\n၆။ ၁၈၈၆ ခုနှစ်မှ ၂၀၁၇ အတွင်းဌာနတာဝန်ထမ်းဆောင်ရင်း အနုပညာကဏ္ဍတွင် အောင်မြင် ကျော်ကြားသူများ ပြခန်း [ ဥပမာ - လှမြင့်ဝင်း (အဆိုတော်) ၊ မြင့်မိုရ်ဆွေ (စာရေးဆရာ) ၊ ဇော်ဝင်းမောင် (စန္ဒာဦးအငြိမ့်)၊ အမျိုးသားစာပေ ဆုရ လှိုင်သင်း နှင့် အမျိုးသားစာပေဆုရ စလင်းဖုန်းကျော် ]\n၇။ အငြိမ်းစားဝန်ထမ်းများ၏ စကားဝိုင်း [စင်မြင့်ပေါ်တွင်] (လမ်းကဏ္ဍ)၊ (တံတား ကဏ္ဍ)၊ (အဆောက်အဦကဏ္ဍ)၊ (အိုးအိမ်ကဏ္ဍ)၊ (Celebrities များ စုပေါင်း ကဏ္ဍ)\n၈။ ဆောက်လုပ်ရေးလုပ်ငန်းကြီးများ၏ ဗီဒီယိုဇာတ်ကားတိုလေးများ ပြသခြင်း။\n၉။ အသက် (၈၀)အထက် အငြိမ်းစား အင်ဂျင်နီယာကြီးများအား ဂါရ၀ပြုခြင်း။\n၁၀။ နှစ် (၁၃၁)နှစ်ပြည့် အထိမ်းအမှတ် မဂ္ဂဇင်းထုတ်ဝေခြင်း။\nထိုအခမ်းအနားကြီးတွင် ပါဝင်ပြသနိုင်ရန်အတွက် အောက်ပါအချက်များတွင် အကျုံးဝင် သော ပုဂ္ဂိုလ်များ၏ အချက်အလက် [ဓါတ်ပုံ၊ ဖုန်းနံပါတ်၊ ဆက်သွယ်ရန်လိပ်စာ]များ လိုအပ်လျှက် ရှိပါသည် -\n၁။ ၁၈၈၆ မှ ၂၀၁၇ အထိ ဌာန၏ ၀န်ကြီး၊ ဒုတိယ၀န်ကြီး တာဝန်ထမ်းဆောင် ခဲ့ကြသူများ၏ အမည်နှင့် ဓါတ်ပုံများ (အာဇာနည်ခေါင်းဆောင်ကြီး သခင်မြ၊ ၀န်ကြီးချုပ် ဦးနုတို့သည် ဤဌာနတွင် ဌာန၏ ၀န်ကြီးတာဝန် ထမ်းဆောင်ခဲ့ဘူး ပါသည်။)\n၃။ ဌာနတာဝန်ထမ်းဆောင်ရင်း အနုပညာကဏ္ဍတွင် အောင်မြင်ကျော်ကြားခဲ့သူ များ၏ အမည်နှင့် ဓါတ်ပုံများ။\n၄။ ဌာနတာဝန်ထမ်းဆောင်ရင်း အားကစားကဏ္ဍတွင် အောင်မြင်ကျော်ကြားခဲ့သူ များ၏ အမည်နှင့် ဓါတ်ပုံများ။\nသို့ဖြစ်ပါ၍ ၄င်းပုဂ္ဂိုလ်များ ကိုယ်တိုင်မှဖြစ်စေ (သို့မဟုတ်) ၄င်းတို့၏ မိသားစုဝင်များမှ ဖြစ်စေ ဆောက်လုပ်ရေးဝန်ကြီးဌာန၏ အောက်ဖော်ပြပါ တာဝန်ခံအရာရှိထံသို့ လိုအပ်သည့် အချက်အလက်များအား ပေးပို့ပေးနိုင်ကြပါရန် မေတ္တာရပ်ခံအပ်ပါသည် -\n၀၆၇၄၀၇၅၉၁ ၊ ၀၆၇၄၀၇၀၆၅\nဆောက်လုပ်ရေးဝန်ကြီးဌာနတွင် တာဝန်ထမ်းဆောင်ခဲ့သော ဝန်ကြီးများစာရင်း\n(၁) ဦးနု ၃-၅-၁၉၅၁ မှ ၁၁-၉-၁၉၅၁ အထိ\n(၂) ဗိုလ်မင်းခေါင် ၁၂-၉-၁၉၅၁ မှ ၁၀-၃-၁၉၅၂ အထိ\n(၃) ဦးရာရှစ် ၁၁-၃-၁၉၅၂ မှ ၄-၁၂-၁၉၅၄ အထိ\n(၄) သခင်ချစ်မောင် ၅-၁၂-၁၉၅၄ မှ ၁၁-၆-၁၉၅၆ အထိ\n(၅) ဦးအောင်ဖ ၁၂-၆-၁၉၅၆ မှ ၂၈-၂-၁၉၅၇ အထိ\n(၆) သခင်တင်မောင် ၁-၃-၁၉၅၇ မှ ၂၈-၁၀-၁၉၅၈ အထိ\n(၇) သရေစည်သူ ဦးကံညွန့် ၂၈-၁၀-၁၉၅၈ မှ ၂၆-၂-၁၉၅၉ အထိ\n(၈) သီရိပျံချီ - ဦးထွန်းတင် ၂၇-၂-၁၉၅၉ မှ ၁၇-၅-၁၉၅၉ အထိ\n(၉) ဗိုလ်မှူးချုပ် စည်သူတင်ဖေ ၁၈-၅-၁၉၅၉ မှ ၅-၄-၁၉၆၀ အထိ\n(၁၀) သတိုးသီရိသုဓမ္မ ဗိုလ်မှူးအောင် ၆-၄-၁၉၆၀ မှ ၂၃-၄-၁၉၆၁ အထိ\n(၁၁) ဝန်ကြီးချုပ် ဦးနု ၂၄-၄-၁၉၆၁ မှ ၁၀-၅-၁၉၆၁ အထိ\n(၁၂) သတိုးသီရိသုဓမ္မ ဒေါက်တာအေးမောင် ၁၁-၅-၁၉၆၁ မှ ၁၇-၇-၁၉၆၁ အထိ\n(၁၃) သတိုးမဟာသရေစည်သူ ဦးဇာရဲလျန် ၁၈-၇-၁၉၆၁ မှ ၁-၃-၁၉၆၂ အထိ\n(၁၄) ဦးသီဟံ ၂-၃-၁၉၆၂ မှ ၁၆-၉-၁၉၆၄ အထိ\n(၁၅) ဗိုလ်မှူးချုပ် စိန်ဝင်း ၁၇-၉-၁၉၆၄ မှ ၂၀-၄-၁၉၇၂ အထိ\n(၁၆) ဦးစိန်ဝင်း ၂၁-၄-၁၉၇၂ မှ ၃-၃-၁၉၇၄ အထိ\n(၁၇) ဦးထင်ကျော် ၄-၃-၁၉၇၄ မှ ၃-၃-၁၉၇၈ အထိ\n(၁၈) ဗိုလ်မှူးချုပ် လှထွန်း ၄-၃-၁၉၇၈ မှ ၃-၁၀-၁၉၈၅ အထိ\n(၁၉) ဗိုလ်ချုပ် မြင့်လွင် ၄-၁၁-၁၉၈၅ မှ ၁၈-၉-၁၉၈၈ အထိ\n(၂၀) ဒုတိယဗိုလ်ချုပ်ကြီး တင်ထွန်း(လေ) ၂၀-၉-၁၉၈၈ မှ ၉-၂-၁၉၈၉ အထိ\n(၂၁) ဒုတိယ ဗိုလ်ချုပ်ကြီး အောင်ရဲကျော် ၂၀-၂-၁၉၈၉ မှ ၂၈-၁-၁၉၉၂ အထိ\n(၂၂) ဦးခင်မောင်ရင် ၂၉-၁-၁၉၉၂ မှ ၁၅-၆-၁၉၉၅ အထိ\n(၂၃) ဗိုလ်ချုပ် စောထွန်း ၁၆-၆-၁၉၉၅ မှ ၃-၂-၂၀၀၉ အထိ\n(၂၄) ဗိုလ်ချုပ် ခင်မောင်မြင့် ၄-၂-၂၀၀၉ မှ ၃၀-၃-၂၀၁၁ အထိ\n(၂၅) ဦးခင်မောင်မြင့် ၃၁-၃-၂၀၁၁ မှ ၂၈-၈-၂၀၁၂ အထိ\n(၂၆) ဦးကျော်လွင် ၇-၉-၂၀၁၂ မှ ၃၀-၃-၂၀၁၆ အထိ\n(၂၇) ဦးဝင်းခိုင် ၃၁-၃-၂၀၁၆ မှ ယနေ့အထိ\nဆောက်လုပ်ရေးဝန်ကြီးဌာနတွင် တာဝန်ထမ်းဆောင်ခဲ့သော ဒုတိယဝန်ကြီးများ စာရင်း\n(၁) ဦးထင်ကျော် ၁၉၇၂ မှ ၁၉၇၄ အထိ\n(၂) ဦးလှတင့် ၁၉၇၄ မှ ၁၉၇၅ အထိ\n(၃) ဦးအုန်းကျော် ၁၉၇၅\n(၄) ဦးမြင့်အောင် ၁၉၇၅ မှ ၁၉၈၂ အထိ\n(၅) ဦးဘိုဟန် ၁၉၈၂ မှ ၁၉၈၄ အထိ\n(၆) ဦးကျင်လှိုင် ၁၉၈၄ မှ ၁၉၈၈ အထိ\n(၇) ဗိုလ်မှူးကြီး အောင်စန်း ၁၉၉၄ မှ ၁၉၉၇ အထိ\n(၈) ဗိုလ်မှူးချုပ် သူရအေးမြင့် ၁၉၉၇ မှ ၁၉၉၈ အထိ\n(၉) ဦးတင့်ဆွေ ၁၉၉၈ မှ ၂၀၁၁ အထိ\n(၁၀) ဗိုလ်မှူးချုပ် မြင့်သိန်း ၁၉၉၉ မှ ၂၀၁၁ အထိ\n(၁၁) ဦးကျော်လွင် ၃၀.၃.၂၀၁၁ မှ ၆.၉.၂၀၁၂ အထိ\n(၁၂) ဦးစိုးတင့် ၃၀.၃.၂၀၁၁ မှ ၃၀.၃.၂၀၁၆ အထိ\n(၁၃) ဒေါက်တာ ဝင်းမြင့် ၂၉.၂.၂၀၁၃ မှ ၃၀.၃.၂၀၁၆ အထိ\n(၁၄) ဦးကျော်လင်း ၅. ၆. ၂၀၁၇ မှ ယနေ့အထိ\nဆောက်လုပ်ရေးဝန်ကြီးဌာန Celebrity များထဲမှ စာရေးဆရာများ နှင့် ဂီတပညာရှင်များ\nပြည်ထောင်စုဝန်ကြီး(ငြိမ်း) ၊ (စာရေးဆရာ)ခင်မောင်မြင့် စစ်ကိုင်း\n(၂) ဒေါက်တာ ဝင်းမြင့်\nဒုတိယဝန်ကြီး(ငြိမ်း) ၊ (စာရေးဆရာ)လှိုင်သင်း\nဒုတိယဝန်ကြီး ၊ (စာရေးဆရာ) ကျော်လင်း(ဆောက်လုပ်ရေး)\nဒု-ညွှန်ကြားရေးမှူး(ငြိမ်း) ၊ (တေးရေး/တေးဆို) မြင့်မိုရ်ဆွေ\nအငယ်တန်းအင်ဂျင်နီယာ(၂) ၊ (စာရေးဆရာ) မာန်မြင့်\nဒု-အင်ဂျင်နီယာမှူးကြီး(ငြိမ်း) ၊ (တေးရေး/တေးဆို) လှမြင့်ဝင်း\nညွှန်ကြားရေးမှူး ၊ (ကဗျာဆရာ) စလင်းဘုန်းကျော်\nရိုးရာပန်းပညာရှင်(ငြိမ်း) ၊ (တေးဆို) ချိုဝေလွင်\nညွှန်ကြားရေးမှူး(မြို့ပြ) ၊ (စာရေးဆရာ) ရွှေဇင်(ဆောက်လုပ်ရေး)\nအင်ဂျင်နီယာချုပ် ၊ (စာရေးဆရာ) တင်ထွန်းဦး(စီမံရေး)\nအင်ဂျင်နီယာမှူးကြီး(ငြိမ်း) ၊ စိန်ဂျွန်းအမာတင် (ဘာသာပြန်)\nဒုတိယအင်ဂျင်နီယာမှူးကြီး(ငြိမ်း) ၊ စုမိလဲ့(စာရေးဆရာမ)\nရုံးအုပ်(ငြိမ်း) ၊ မိုးညိုအေးအေးသောင်း (စာရေးဆရာမ)\n(၁၄) ဦးဇော်ဝင်းမောင် ၊ စန္ဒာဦးအငြိမ့်\nဆောက်လုပ်ရေးဝန်ကြီးဌာန ၊ ရွှေတံဆိပ်ဆု ရရှိသော အားကစားသမားများစာရင်း\nရခိုင်ပြည်နယ်၊ လမ်းဦးစီးဌာန၊ ညွှန်ကြားရေးမှုး သည် မောင်တောခရိုင် လက်ထောက်ညွှန်ကြားရေးမှူး၊ ဌာနဆိုင်ရာ တာဝန်ရှိသူများနှင့်အတူ ကညင်တန်း - အလယ်သံကျော် - အငူမော်လမ်းအား ARSA အကြမ်းဖက်ဖြစ်စဉ်ကြောင့် ပျက်စီးမှုအခြေအနေများကို ကွင်းဆင်းစစ်ဆေးပြီး အချိန်နှင့်တပြေးညီ ဖြတ်သန်းသွားလာနိုင်ရေး လိုအပ်ချက်များ လမ်းညွှန်ဆောင်ရွက်။ ကညင်တန်း - အလယ်သံကျော် - အငူမော်လမ်း သည် ယခုအချိန်တွင် ယာဉ်များ ဖြတ်သန်းသွားလာနိုင်ပြီ ဖြစ်ပါသည်။ (၅-၉-၂၀၁၇)\nBridge Management Department\nState East Department\nMinistry Website Links